
Reverendissimo ac Serenissimo Principi ac Domino, 
Dn. Augusto Friderico, 
Heredi Norwagiee, Electo Episcopo Lubecensi, Sleswigae, Holsatize, Stormarize, et Ditmarsiae Duci, 
Comiti in Oldenburg et Delmenhorst, etc. 


Principi ac Domino Meo Clementisimo. 


Salve, atque iterum humillime mihi Salve, Serenissime Princeps, quem Regali ortum 
Sanguine, reducemque, ex Aulá Regiá, agitata propitio Mari Balthico ac Ventis Prora, 
incolumem iterum in has partes Cimbriae advexit. DEO Ter-O. M. ante omnia ob 
id debentur Laudes: Hinc osculo devotionis adrepo Augustae Dextrae Tuae, Eique, in 
aliqua gaudii mei ostentationem, venerabundus subjicio editum meá curá perelagans 
Illustris Fabii Columnae, Nobilis Neapolitani, Gente autem Romani, de Purpurá Opus- 
culum, quod Romae antea (An. 1616.) impressum, propriáque Autoris manu, Tabulis 
aeri incisis ornatum, sed difficilé hodie ampliüs reperiundum in Bibliopoliis, ut ab 
interitu vindicarem, tum et, ut esset praeliminaris quasi portiuncula ededi à Me Theatri 
Naturae Leopoldini, vel Physicae Augustae, Experimentali huic Seculo accommodandae; 
transcripsi meà Manu, ex Bibliothecáà Magni quondam Germaniae /£sculapii, Sennerti, 
meoque impensu Figuris in Buxo factis, similiter exornavi; ac Nervum mihi incalescere 
ausus sum, ut Scriptum id de Regali materiá, sicut jam anté Ecclesiastico Principi, 
Jacobo Sannesio, Romanae Sedis Cardinali, ita nunc Episcopali Tuo Splendori, et 
Illustrissimis Meritis, dedicarem; cum aliquantó tutius ducam, quoties Clementiae 
Tua recordor, ab aliquot annis mihi praestitae, inter publicas Holsatiae, Wagriaeque 
de Reditu Tuo laetitias, ex aliená fruge liberalem, quam plané mutum esse. Ad haec 
peculiariter me ad Subjectissimum Cultum et Amorem obstrinxit jam pridem Tua 
Serenitas, dum minüs est dedignata superiori tempore, in Utinensi suá Aulá, plusculas 
horas constanter impendere, non minüs curiosé videndis, quàm clementissimé ap- 
probandis Experimentis variis, Anatomico-Opticis ad Explicationem Oculi, inque eo 
Visionis Inversae, ad cognitionem item aliarum Partium, et ad Chirurgiam Infusoriam 
spectantibus, cum Technopaegniis quibusdam aliis, humillimá meá curá factis; et 
oblectationem Animi sui Excelsi ex his etiam minutiis venari. 

Quàm gratus itaque ac excellens aliàs est Rubor Rosae prae Floribus aliis; vel 
Sanguinis Color in Corpore Animali; vel Aurora in Coelo, vel Minii in Terrá, vel 
Purpura denique in Mari; tam grata mihi magis magisque renovabitur Indulgentiae 
Tuae Memoria, si, Serenissime Princeps, Columniana etiam haec Purpura, in periculo 
obliviosae noctis jam aliquo versarivisa, inter Augustos Clementissimae Tuae Dextrae 
amplexus reviviscere quasi, et nová iterum Luce, pristinoque splendore frui possit. 
Subjungo Votum, ut DEUS diu feliciterque Serenitatem Tuam servet. Scrib. Kiliae, d. 3. 
8 bris. 1674. 


Reverendiss. T. Serenitati 
ac Valetudini, omni curá 
Devotissimus 
Joh. Daniel Major, Phil. et Med. D. 
Med. Pract. Prof. Publ. ibidem. 


Illustrissimo et Reverendiss. Domino 
Jacobo Sannesio, 
S. R. E. Cardinali, 
Suá, omniumque Observatione Dignisimo, 
Fabius Columna 


perpetuam Felicitatem precatur. 


Quanti olim et usüs, et precii Purpura fuerit, AMPLISSIME CARDINALIS, vel solus 
Plinius Historiae suae Naturalis libro Nono nos docere poterit; cujus haec concepta 
sunt Verba: Nepos Cornelius, qui Divi Augusti Principatu obiit, Me, inquit, Juvene 
Violacea Purpura vigebat, cujus Libra Denariis centum venibat, nec multó post 
Rubra Tarentina. 


Recté sané. Nam et hodie non solüm magni Romae aestimatur: sed et in VESTRO 
AMPLISSIMO SE. NATU PURPURATORUM, utraque Purpura, tàm Violacea, quàm 
Rubra, sibi locum invenit, Indumentis Vestris serviens. Et Rubra quidem, quam Tyriam 
olim Tarentinamque appellabant, in quotidiano amictu jucunditatis uti, sic Majestatis 
profectó plurimum praesefert: in Violaceà veró, quam Conchylium Veteres dicebant, 
Moaeroris et Gravitatis itidem signa elucescunt. Et quid mirum, cüm antiquitüs Roma- 
norum quoque Procerum Imperatorumque Vestes Purpureus Color decoraret: unde 
et Leges exstant, ne Murileguli (sic Infectores illi denominabantur) purpureo illo 
Colore, Sacri Muricis nomine indigitato, alias Vestes aut tingerent, aut Imperiales 
adulterarent. 


Atque sic quidem Antiqui Conchyliis Purpuris, sive Buccinis, Colorem hunc prae- 
stantissimum effingebant: quibus postera /Etas relictis, vel propter Inscitiam, vel 
majorem impensam, ignoro equidem, Cocco et marino Bryo Vestes tingit purpure- 
as; sicut transalpinam Galliam fecisse, Plinius refert: Herbis, inquit, Tyrium atque 
Conchylium tingit, omnesque alios Colores; nec quaerit in profundo Murices. 

Verüm cum Ego studiosé admodüm rimarer, quodnam esset Conchylium hocce, 
ad Purpurae Tincturam aptum, illud tandem perquirendo inveni: inventum autem ut 
Lucem adspiceret, Commentariolo quodam meo enixé elaboravi. TU enim, CARDI- 
NALIS AMPLISSIME, unicus occurristi, tüm quia Sacrá Purpurá vestiris, tüm quia in 
fulgentissimo illo Purpuratorum Consessu magni momenti negocia summá cum Lau- 
de, omniumque Admiratione saepenumero tractas; tum etiam quando à gravioribus 
semotus aliquantulum Curis animum refocillare intendis, Naturalibus Studiis adeó 
delectaris, ut instructissimum, nunc Hortum tám Exoticis, quàm Nostratibus plantis 
habeas; ex quo cum Purpureum illum elegantissimum, atque rarissimum Hyacinthum 
nactus fuerim, quem Tuá Humanitate fretus, quod Tu Solus illo Romae potireris, 
SANNESIUM nuncupavi; non abs re erit, si et hic cum Cochleá meá Purpureá ad 
Te confugiat, quam vel sola Umbra Purpurae Tuae Cardinalitiae fovere et illustrare 
poteris. 


Quod ubi à TUA benignitate impetravero, neque Zoilorum mordacem dentem, 
neque Invidorum sinistram Mentem pertimescam. Quodsi veró etiam gratum hoc 


meum studium intellexero, gratiorem ac festiviorem alteram, ac Rubram illam Purpu- 
ram, quam indagare non desino, quamprimum sub eodem Tuo Amplissimo Nomine 
in studiosorum gratiam proferre elaborabo. Interim TE DEUS OPT. MAX. diutissimé 
incolumem praestet, altioribus TE Honoribus reservans. Vale. 


Idem Autor Ad Lectorem Ostracoptam 


Testaceorum Tractatio multiplici varietate perjucunda, et vel ipsa Purpura nobilis 
paucos quidem cüm ex Antiquioribus, tüm ex Recentioribus Physicos detinuit. Ex 
omnibus tamen, qui de illis verba fecerint, Neminem ipsa Testis inhabitantia Animalia 
considerasse, variasque eorum effigies tradidisse, mirum sané videri potest. Ut enim 
animadvertere incipimus, minimé parvi facienda est Animalis ipsius Imago et natura, 
ex cujus differentià etiam Testae differentiam provenire est necesse. Observavimus 
diversum in Cochleá, ac in Purpuráà Animal, variaque variis in Testis, nec etiam 
similia esse, quae in Cochleze modó formatis Testis, licet solà magnitudine, vel Colore 
tantüm inter se ezedem Testae differant, ut in lanthinà Cochleá, et aliis. Commune 
quidem habent Turbinata omnia, quod Limbo sint praedita quodammodo simili, quo 
gradiuntur, sive repunt; cervice veró et aliis non solüm à Terrestribus Cochleis differunt, 
sed inter se etiam Colore variare, manifestum est. 


Exponere igitur híc voluimus Purpuram, rarioribus nonnullis Testaceis adjunctis, 
Testas simul, ipsaque Animalia, in Physicam Contemplationem adducentes, unde 
illorum differentia innotescere possit. In his interim eam inspice, et perpulcrá fruere 
varietate: postmodum enim, DEO dante, in aliorum Testaceorum Observationibus, 
qua exhibituri sumus, plenius quid videre licebit. Vale. 


1 Caput 1. — De Purpurá Testaceo, Purpuram fundente, 
et Ejus Animali 


8. 1. Purpura vox sive Nomen, ab Antiquioribus non tàm generis loco prolata, 
quàm Speciei ; quin Animal etiam Testaceum genere distinctum, ex quo purpu- 
reus ille Color eximebatur, eundemque; Colorem extractum, pallore variantem, 
complectens; Muricis etiam Conchyliique denominatio, Rerum atque Vocum con- 
fusionem apud Recentiores peperisse videtur. Verüm id Latinorum causá potiüs, 
quàm Graecorum Lectione contigisse, patebit. 

8. 2. Ut autem differentia Vocum atque Rerum innotescat, Confusio etiam 
distinguatur, Veterum Auctorum aliquot Loca priüs examinanda, et praeponenda 
esse, operae precium visum fuit. 

8. 3. Purpura igitur Color, et Purpura Testaceum Animal, quod sub nomine 
Conchylii et Muricis ab antiquis acceptae sint, apparebit: eaque nomina quando 
proprie vel improprie, aut in genere vel specie illi comprehenderint, priüs distin- 
guere conabimur. 

8. 4. Conchylium, tanquam summum genus Concharum et Testaceorum, à 
Plinio! usurpatum censemus, de Purpurá loquente, cum ait: Lingua Purpura digitali 
longitudine, quá pascitur perforando reliqua Conchylia. Et de Lunae potestate verba 
faciens? ait, ideó cum incremento ejus augeri Conchylia. Quod Horatius? Metro 
expressit, cum ait: 


Lubrica nascentes implent Conchylia Lunae. 
Et alibi: — — — simul assis 
Miscueris elixa, simul Conchylia Turdis. 


Plinius^ de Polypi naturá: Vescuntur Conchyliorum carnes, quorum Conchas com- 
plexu crinium frangunt. ldem? de Testudinibus loquens: In Mari Conchyliis vivunt, 
tantá oris duritie, ut Lapides comminuant. Et alibi$ de Mullis inquit: Laudatissimi 
Conchylium sapiunt. Et alibi," de Indiae Insulis: Bibaga Ostreis et Conchyliis referta. 
Quanquam et haec inferiora loca pro Turbinatis tantüm accipienda si quis esse 
dixerit, medium genus constituere viderentur. 

8. 5. Nos veró pro inferiori Genere Turbinatorum, sive Concharum, Purpuram 
fundentium, ab eodem Plinio? Conchylium acceptum putamus, cum inquit, de 
Lanarum generibus et Tincturá disserens: De reliquarum infectu suis locis dicemus, 
in Conchyliis Marinis, et Herbarum naturá. Apud Lucretium? de Rerum Naturá: 


M lib. 9. cap. 36. 
? lib. 2. cap. 99. 
"lib. 2. Sat. 4. 
^ lib. 9. cap. 29. 
* lib. 9. cap. 10. 
5lib. 9. cap. 17. 
"lib. 6. cap. 21. 
* lib. 8. cap. 48. 
"lib. 6. 


Purpureusque color Conchyli jungitur uná, 
Corpore cum Laná. — — — 


Et Catulius de Nuptiis Pelei et Tetidos: 


Tincta tegit roseo Conchylis Purpura fuco. 


8. 6. Sic etiam Vitruvius? antiquior Plinio, Conchas, ex quibus Ostrum pra- 
stantissimum omnium purpureorum Colorum arte conficiebatur, appellavit, cum 
inquit: /d autem excipitur ex Conchylio marino, quo Purpura inficitur, etc. Additque 
modum praeparationis. Et in fine Nominis rationem afferens, inquit: Et quod ex 
Concharum marinarum Testis eximitur, ideó Ostrum est vocitatum. Apud Poétas 
etiam Ostrum Color est Purpureus; ut apud Juvenalem!: 


Et Princeps Tyrio vestem praetexuit Ostro. 


Eundem Colorem Virgilius" Sarranum dixit: 


Et gemmá bibat, et Sarrano dormiat Ostro. 


8. 7. Sed Vitruvius, tanquam Latinus, omisit verum Ostri Etymon, quod non 
est Latiná derivatione factum, sed Graecá. Testas quidem sive Conchas marinas 
Generis appellatione Graci dicunt "Ooxpea et óoxgei, ex quibus Ostrum Latini 
purpureum colorem, et Ostracium ex Ostreà dicunt. Graecis veró ex óoxeov, quod 
est Oc, quia Ossium sit duritie Marina Concha, Etymon sumpsisse putat Eustathius, 
sicuti Latinos à Testarum duritie, Testas. Athenaeus? tanquam generalissimum 
acceptum refert, cum ait: Solenistrae dicebantur, qui hujusmodi Ostrea colligebant, 
ut inferiüs narrat; scilicet à Solenistrum capturá. 


8. 8. Conchylium praetereà Infectura genus proprie dici, et à Plinio sic etiam 
usurpatum, satis est manifestum, ut nos existimamus: de Infecturà siquidem Colo- 
ris Amethystini et Cocci loquens'^ ait: Et cum confecére Conchylia, transire meliüs 
in Tyrium putant. Amethystinus quidem Color fiebat, eodem Autore, permixtis 
Pelagio et Buccino simul; aitque?: Summa medicaminum in Libras Vellerum Buccini 
200. Pelagii 111. ita fit Amethystinus Color eximius ille. Et alibi'é ait: Concharum ad 
Purpuras et Conchylia eadem quidem est Materia, sed distat Temperamento. Duo sunt 
genera: etc. Temperamenti differentiam Idem docuisse videtur inferius," cum ait: 


V [ib. 7. cap. 13. 

" Satyr. 2. 

"lib. 2. Georg. v. 506. 
P[ib. 3. cap. 12. 

"lib. 9. cap. 41. 

P [ib. 9. cap. 38. 

'[ib. 9. cap. 36. 

V lib. 9. cap. 39. 


In Conchyliatà Veste caetera eadem sine Buccino, praeterque jus temperatur Aqua pro 
indiviso humani potüs excremento, dimidia, et medicamina adduntur: sic giganitur 
laudatus ille pallor, saturitate fraudatá, tantóque dilucidior, quantó magis vellera 
esuriunt. 

8. 9. Conchylium etiam pro Colore intellexisse putamus suprà, de Purpura dif- 
ferentià; Testaceo scilicet Animali, ad Tincturam apto, ibi'*: Calculosae appellantur 
à Calculo maris, miré apto Conchyliis. Et superius: Sed unde Conchylii precia, quis, 
virus grave in fuco, color austerus in glauco, et irascenti similis Mari? Et anteà'? 
dixerat: Sed quota est porsio haec, reputantibus Purpuras, Conchylia, Margaritas? 
Parum scilicet fuerat, in gulas condi Maria, nisi Manibus, Auribus, Capite, totoque 
Corpore à Foeminis juxta Virisque gestarentur? Quid Mari cum Vestibus? Quid Un- 
dis Fluctibusque cum Vellere? etc. Et de Carthagine loquens alibi?: Nunc omnis 
ejus Nobilitas Conchylio atque Purpurá constat. Et alibi?! de Coloribus ex Herbis 
loquens: Transalpina Gallia herbis Tyrium atque Conchylium tingit, omnesque alios 
colores, nec quaerit in profundo Murices. 

8. 10. Quod autem non ssit aliqua Concha, sive Turbispecies, ad Purpuram infici- 
endam apta, qua proprio nomine Conchylium specialiter, diversumque à Purpurá 
et Buccino dicatur; jam satis ex supra-citatis Locis constare censemus. Veluti et 
hoc manifestum est, quod Conchylium nomen sit genericum Testatorum, scilicet 
Purpurarum, aut proprium Coloris illius purpurei dilutioris, Conchilium appellati, 
ut ex Capite trigesimo septimo, ac etiam praecedenti patet, in quo Plinius claré 
docuit, duo tantüm esse Genera Testaceorum, ad Purpuras et Conchylia Colores 
utilia, Buccinum scilicet et Purpuram, illorum notas afferens; atque eandem esse 
materiam. At Purpureum à Conchylii Colore, Temperamento tantüm differre: et 
quod ex Purpurá solüm, absque Buccino, conficiatur: nec non Pelagiam Purpuram 
ad hunc colorem optimum conficiendum praeferri, quae calculosa dicebatur: nam 
Teniense levius atque dilutius erat. Praetereà pro quovis genere Colorum nulla alia 
materia recensetur à Plinio, nisi Purpura e et Buccini Concharum ex Marinis; nec 
unquam Conchylii Animalis, sive Testacei, suà specie distincti notas vel historiam, 
apud aliquem Antiquorum hucusque descriptam reperimus. 

8. 11. Conchylii veró proprius Color, qui cceruleus erat, dilutior, vel plenior, ab 
eodem Plinio describitur simul cum aliis purpureis, colore saturatiore variantibus, 
cum de Vestium aemulatione cum Floribus historiam recitat, ibi??: In quibus un- 
guento vicisse Naturam gaudens luxuria, Vestibus quoque provocavit eos flores, qui 
Colore commendantur, hos animadverto, Tres esse Principales: Unum in Cocco, qui 
in Rosis micat. Gratius nihil traditur adspectu, et in Purpuras Tyrias, Dibafasque, ac 
Laconicas: Alium in Amethysto, qui in Violá: et ipse in Purpureum, quem lanthinum 
appellavimus; Genera enim tractamus, in species multas sese spargentia: Tertius est, 
qui proprié Conchylii intelligitur multis modis: Unus in Heliotropio, et in aliquo 


"5 lib. 9. cap. 36. 
P lib. 9. cap. 34. 
? ib. 5. cap, 19, 
?! lib, 22. cap. 2. 
? lib. 21, cap. 8. 

ex his saturatior; alius in Malvà, ad Purpuram inclinans; alius in Violá Serotiná, 
Conchyliorum vegetissima. 


8. 12. Ex quà Descriptione Purpureum Colorem esse dicimus, qui magis ad 
rubedinem tendit, saturo satis Colore, ut Rosee purpureze; quem alibi? nigricantis 
Rose colore sublucentem dixit: alium dilutiorem, ut Violae marinae praecocis, quae 
tov dicitur à Graecis. Altera veró Species Purpurze illa videtur, quae ex rubro magis 
ad coeruleum tendit dilutum, et dicitur proprié Conchylium, ut Heliotropii color 
vel purpurea Malvae; aut magis obscurum, ut Violae, Serotinae, quod est, Violae 
purpureze montanze; de quo Virgilius^^: 


— Viola sublucet Purpura nigrae; 


qui alibi à Plinio Austerus Color in Glauco, et irascenti similis Mari dicitur. 


8. 13. Colorem hunc Conchylii sine Buccino fieri, tradit idem Plinius, eà ratione, 
quia Buccinum ad Rubedinem Rosa, aut Cocco similem, feré tendit: Purpura veró 
magis Violaceam emittit Saniem. Ideó leguntur verba illa in Plinio: Rubens color 
nigricante deterior: Deinde Pelagio alligari Buccinum, ut ruborem inducat, eà 
ratione, quia nimize ejus nigritize dat Austeritatem illam, nitoremque, qui quaeritur, 
Cocci, ut Sanguinis concreti speciem referat. Color iste Tyrius dicebatur; qui, ut 
melior effet; prius Conchylia conficiebantur Pelagio satiatis Velleribus immatura, 
viridique Cortina non satis cocta, ne nimis evaderet nigricans Conchylium; deinde 
in Buccini Cortinam permutabatur, ut Ruborem superacciperet, atque ita permixtis 
viribus utriusque alter altero excitaretur Colore, aut adstringeretur, ut Idem refert. 


8. 14. Conchylium postremó dictum fuisse Colorem hunc, eà ratione videri 
potest, ut sicut Ostrum ab Ostraceis derivatum esse existimatur, sic Conchylium 
à Conchis vel Conchulis marinis; quod Etymon lsidorus?? habet. Et apud Graecos 
KoYy Xov etiam pro omni Testaceorum genere, maximé vesco, apud Pollucem"? 
dictum invenitur. Sed claris apud Athenzeum"' ex Epicharmo, ibi: &ye 66 xavxóó- 
axa Koyy OX, Aenóóaoo etc. affer omnigena Conchylia, Lepades, etc. Et inferiüs ex 
Diocle: Koóxto xa Oct givot xcv xov yov npóc Otoyroprotv xol ógnotv, uuác, 
óo1gea, x1évacc, etc. Ex Conchyliis excellere ait alvo movendo, etc lotio ciendo, My- 
tulos, Ostrea, Pectines, etc. Et inferius: Conchyliorum firmissimas Conchas, Purpuras 
et Buccinum. 


8. 15. Ex his denique rejicienda est eorum opinio, qui Dioscoridis Testimonio 
uti volunt, ex Onychis historià decerpto; ubi, Crematum, inquit, Conchylium idem 
efficit, quod Purpura et Buccinum. Et sic esse ab illis animal sive Testaceum distinc- 
tum. Sed nos à Purpurá et Buccino distinctum Conchylium hoc esse Dioscoridis 
putamus, non quia specie differat, cum sit genus Concharum sive Turbinatorum; 


? ib. 9. cap. 36. 

? lib. 4. Georg. 

?5 lib. 19, Orig. c. 28. 
?5[ib, 6, c. 15, 

? [ip, 3, 

sed quia sit genus Palustre, non marinum; sit que Aromaticum, ut Idem? refert, 
depascentibus illis Conchyliis Nardum herbam: quod Purpuram et Buccinum haut 
facere, quisquam refert. 


8. 16. Nec minüs quàm alii hoc loco Dioscoridem Conchylium pro genere 
Concharum sive Turbinatorum usurpasse censemus, ut ex Ipsius historiá liquet, 
et alibi etiam, cum inquit: xoi x&vcxa xà Kov yo opu xoi órxa &ütóuevat, xo 
xágapov Et omnia Conchylia, cruda, quàm tosta comesa etc. 

8. 17. Adde, Lacustres Conchas, sive Turbines, ad Tincturam aptas, nemo An- 
tiquorum prodidit. Quare differre à marinis Infectoriis patet, sicut generis esse 
nomen. Non mirum igitur, si Onychem eandem à Plinio Ostracium dictam inveni- 
mus; Graeco forsan more, ex Verbo Ostracea, quod universa Testacea complectitur, 
&rxÓ voUO óo1poxoO deductum: sicut Ostrum dici Purpureum colorem, à Testis Ma- 
rinis latiné, ex Vitruvio jam retulimus. Easdem Vires crematis Operculis palustris 
Conchylii Dioscorides reliquis marinis Purpuris tribuit. 


8$. 18. Sic etiam malé intellectus Plinii Sensus in Textu adducto ab iisdem dici 
potest, ibi?: Et per se Conchylio infecta Lana magnopere prodest; Aurium scilicet 
malis; ut etiam apud Galenum: xoxà xgórouc xTic topqgopoc, sive KoyyuAtou. Et 
apud Dioscoridem, xov 6& oXov xpónov, xo xpoxooec xotovcoc OoXocotac rop- 
QUpac, Eodem, scilicet, modo uruntur Lanae, mariná Purpurá infectae, sive Lanae 
flocci. lllud xgoxíóec idem cum Lanà Conchylio infectà Plinii. 


8. 19. Nec etiam Conchylium à Plinio Buccini loco acceptum putamus; ut 
alii; sed potiüs pro ipsà Purpurá, ex quà tingitur; cum Purpura sine Buccino non 
rubescat, et ad ceeruleum tendat, ut supra diximus de Pelagiis, Calculosis dictis ab 
eodem Plinio? qui varias Purpurarum species recitat ibi, à loco nomine desumto. 
Quare de Conchylio jam satis dictum censemus. 


8. 20. Sed non minor in Muricis nomine Observatio facienda est, ut quid sit 
proprié, quomodo sit à Plinio aliisque acceptum, et quid differat à Purpurà, vel 
Buccino, innotescat. Murex nomen pro communi genere Testatorum omnium, à 
Plinio?! usurpatum, ex Mutiani verbis liquet, de Remorá loquens, ibi: Mutianus 
Muricem esse latiorem purpurá, neque aspero, neque rotundo ore; neque in angulos 
prodeunte rostro, sed simplice conchá, utroque latere se colligente. Et alibi?? pro 
Turbinatorum genere: Firmiores jam Testà Murices, et Concharum genera. Et pro 
Turbinatis ad Infecturam idoneis, ibi??: nec quaerit in Profundo Murices. Et alibi? 
dixit: Muricum vel Conchyliorum Testze cinis. etc. Quo loco Murex pro Purpurá, vel 
Murex pro Turbinatis, et Conchylium pro universis Conchis acceptum videri potest. 
Et pauló inferis: Muricum genera sunt, quae vocant Graeci Colycia, vel Corythia: nos 


? lib. 6, de Dorycnio. 
? lib, 2. cap. 83. 

9 lib. 9. cap, 37. 

?' lib. 9, cap. 35. 

? lib, 9, cap, 33. 

? lib. 2. cap. 2. 

? lib. 32. cap. 7. 

Corycia legeremus, à verbo xopÜxto. Quod autem Muricem Plinius? pro Buccino 
dixerit, satis manifesté apparet, cum de Purpuris loquutus est: Latent, sicut Murices. 
Qui locus ex Aristotele?? transscriptus, habet pro Verbo Muricis, KYjpuxec, ibi: xà u£v 
Yàp óo1poaxxóbepua xávca qoAet, óc óvxà xé &v xfj Oo dtr xopqógpat, xoà xripuxec. 
Ut etiam inferiüs habetur: Mutuoque attritu Lentorem cujusdam Cerae salivant, 
simili modo, ac Murices. Aristoteles habet, xvi ouot yàg xoà ot xrjpoxec: et idem 
Plinius?! de Ortu Testaceorum habet: Quae durioris Testae sunt, ut Murices, Purpurae, 
Salivario lentore, etc. Et inferius: Purpurae et Murices, ejus demque generis, Vere 
pariunt. 


8. 21. Apud Poétas pro qualibet Acuminatà Re acceptum reperimus Muricis 
nomen. Virgilius: 


— — et acuto in Murice Remi 
Obnixi crepuére. — — 


Inde Muricatum nomen Plinius? tribuit Sylvestrium Carduorum cacuminibus, 
cum dixit: Utrique Folia pauca spinosa, muricatis cacuminibus. Quare improprie 
Buccino Muricis nomen impositum videtur, cum propter aculeatos sive muricatos 
orbes, et extuberantes, quos habet Purpurarum genus, qui non sunt in Buccino, 
ut idem Plinius ait, potiüs Purpura convenire sit dicendum; etiamque Muricis 
Epitheta omnia ab Auctoribus tributa, Purpuris convenire pateat, sicuti Purpura 
Tyria apud Poétas; ut apud Ovidium: 


Nec quae de Tyrio Murice Lana rubet. 
Et Horatius: Muricibus Tyriis iteratae vellera Lanae. 
Et alibi: Te bis Afro Murice tinctae vestiunt Lanae. 


8. 22. Tyrius color Purpureus à Plinio Dibapha Purpura dictus est, quia bis 
tingebatur, et Pelagio primum Vellus mergebatur; quo nomine Purpura intelligitur, 
alio nomine Pelagia, ut diximus ex eodem Plinio? unde Tyrius Murex, est Purpura 
in Tyro tincta, ex Tyriis Muricibus, scilicet Purpuris. Sed et Murex Tyrius pro colore 
ipso acceptus fuisse, patet; ut etiam apud Virgilium: 


— — Tyrioque ardebat Murice Lana. 


8. 23. Nomenclator Latinus in Verbo Murex, Muricem à Gracis Conchylium dici 
putat, esseque Purpura speciem, Mensis expetitam. Ad id Martialem citat, qui ait: 


Sanguine de nostro tinctas Ingrate lacernas 
Induis: et non est hoc satis; Esca sumus. 


? lib. 9. cap. 37. 

?5 lib. 5. d. Nat. An. c. 51. 
? lib. 9, cap. 51. 

33 [ib, 23, cap. 13. 

? lib. 9. cap. 37. 38. 

Et Isidorus? refert: Murex Cochlea est Maris, dicta ab acumine et asperitate, 
qua alio nomine Conchylium nominatur, propter quod circumcisa ferro, lacrymas 
coloris purpurei emittat, ex quibus Purpura tingitur, et inde Ostrum appellatum; quod 
appellatum, quod haec Tinctura ex Testae humore elicitur. 


8. 24. His igitur jam satis aperté ostensum fuisse arbitramur, Conchylium et 
Muricem esse Purpura Synonyma, quorum alterum à Conchis nomen, alterum 
ab Aculeis, qui alio nomine Murices dicuntur, sumsisse apparet: Purpura veró 
appellationem non solüm pro ipso Testaceo Animali accipi, sed etiam pro ipsa 
Tincturá, et Colore; ut à Plinio,^' ibi: Sed quota haec portio est, reputantibus Purpuras, 
Conchylia, et Margaritas? Et alibi*?: Conchylia et Purpuras omnis ora atterit. Et? de 
Carthagine: Nunc omnis ejus Nobilitas Conchylio atque Purpurá constat. Et alibi," 
de Purpureo colore pingendo verba faciens: Si Purpuram facere malunt, coeruleum 
sublinunt, mox Purpurissum ex Ovo inducunt. Purpurissum veró, eodem autore, fit 
ex Cretà Argentarià et Purpura Sanie, quod idem cum Ostro Vitruvii esse videtur. 
Et alibi? manifestius: Concharum ad Purpuras et Conchylia eadem est materia, sed 
distat Temperamento; ut suprà retulimus. 


8. 25. Quid autem distet Purpura à Conchylio, nunc videndum. Nam etiam 
objicitur, Plinium distinxisse Purpuram à Conchylio, cum inquit: Sed quota haec 
portio est, reputantibus Purpuras, Conchylia, et Margaritas? Et alibi: Conchylia et 
Purpuras omnis ora atterit: et similia aliis locis. Quibus responsum jam esset ex 
supra memoratis observationibus; sed distinctiüs, ut omnia sint clara, addimus: 
Purpuram his locis à Conchylio esse distinctam, non Materià, quae eadem est, (ut 
idem Plinius retulit, cum dixit: Concharum ad Purpuras et Conchylia eadem est 
materia,) sed Colore. Nam, ut diximus, Purpura rubescit; Conchylium simile Violae 
Purpureaz. Adde; Purpureo colori admixtum est Buccinum, quo carere asseritur 
Conchylium. Sed aliis locis à Conchylio distinguitur, tanquam Species à Genere; ut, 
cum idem Plinius dixit: Lingua Purpura Logitudine digitali, quà pascitur perforando 
reliqua Conchylia: Et similibus, ibi, Conchylia genus est non modó Turbinatorum, 
sed etiam Concharum omnium. 


8. 26. Hàc denique Distinctione facilior remanet Purpura Animalis investigatio, 
à nemine traditi; sed nec forsan à quopiam Recentiorum visi, quamvis illius Historia 
satis ab Aristotele^? et Plinio^" descripta inveniatur: quam híc inserere et repetere, 
multum molestumque esset. Illas tantüm notas recitabimus, quas in testaceo à 
Nobis proposito, observare licuit. 


? lib. 2. origin. cap. 6. 

"' lib. 9. cap. 35. initio. 

" ibid, in sine. 

? lib, 5. cap. 19. 

" lib, 35. cap. 6. 

^^ lib. 9. cap. 36. 

"5 lib. 4. de N. Animal. c. 4. et lib. 5. c. 15. 
" lib, 9. cap. 36. et inde. 

1: Murex trunculus. 


8. 27. Testa haec parva est, Regiae Nucis, adhuc carnoso regmine obducta, magni- 
tudine, (quanquam ejusdem generis inanes Testas quadruplo majores habeamus, 
atque maximas asperiores) à vulgari Purpurà Rondelitii, quae Neapoli Sconciglio 
appellatur, in his differens; Cortice quippe rugosiore, colore fusco, aut cinericeo, 
veluti Limo obducto, quandoque flavicante, et Fasciis distincta oblique purpu- 
rascentibus, Turbinis effigie oblongiore, ac etiam angustiore, eó quod non sit ita 
ventricosa: Aculeis illis, sive Muricibus longis, caret; verüm illorum vice brevibus 
et crassioribus horret Tuberculis, quo etiam modo et reliqua Testae supradictae 
Rondelitii Purpura non raró inveniuntur. Non enim omnes illius generis Testae 
longioribus Clavis horridae observantur; sed brevibus admodüm Tuberculis, ut in 
Nostrá propositá. 

8. 28. Differt etiam, quia bevi admodüm tubulo, vel Canali, oris pars superior 
definiatur, ut in Buccino, sed circa columellae partem aspero, et auriculato vel 
umbilicato, à tribus vel quatuor prominentiis, quae anteà Tubuli sive Canales, ex 
quá Lingua ad usum proferebatur, fuére. Ab his dependent tuberose, atque parüm 
muricatee Striae, Testam per longum exasperantes, ut in extremá oris margine, quà 
Testa os definitur, observatur: quibus signis illius Annos numerari posse censemus; 
quamvis Orbes Aristoteles, et illum sequutus Plinius, velint esse, cum dixit: Patet 
per Orbes, quibus totidem, quot annos habent, etc. Non enim ex Orbibus, quibus 
claviculatim contorquentur Testae omnes, Anni earum observari debent; cüm Nos 


5 [ib. 9, cap. 36. 

totidem Orbes, et quandoque plures, habere parvas et exiguas ejusdem generis 
Testas, quos maximas habere, observavimus in plerisque Turbinatorum generibus, 
si Orbis nomine quamlibet orbiculatam ventricosam partem, claviculatim intortam 
Testarum, esse dicas, ut Graece legitur, xoi xot0' £xotoxov &vtatuxóv qQopevá &£ot f, 
&u&rjtc xoic óuxocrjuoct, xoc £v x6 oo19póo«o xfic £Aoxoc. Et Latine: Et in singulos 
Annos manifestum est Incrementum Distinctionibus illis, in Testaceo Volutarum. 

8. 29. Nos autem, quot habent Distinctiones in Volutis, quae ab antiquioribus 
Oris, sive Canalis ad Lingua usum Extuberantiis ortum ducunt per longum Volut- 
arum, tot Annos habere, certiorem notam esse putamus. In Rondeletii Purpurà 
clavatà quamlibet muricatam [Oram] anni illius Incrementum apertiüs ostendere 
dicimus. In Buccino veró Striato, ac etiam in Turbine Magno Ejusdem, quem nos 
Plinii Buccinum censemus, et in vulgari Buccino, manifestius apparet augmentum 
Testa, ob laevitatem, et laxiorem, minüsque frequentem limbosam extuberantiam, 
qua dimidium feré singularum Volutarum orbem intercipere observatur. 

8. 30. Hujus limbosae majoris Extuberantiae causam esse puramus, quia cum 
statuto tempore quotannis lateant Concha, Scopulis Oris margine adhaerente, 
vis illa, Testae incrementum addens, compressu adharentiae Saxo, non potest 
marginem oris Testae produceve in orbem; quare crassescere circa extremum oris 
oportet. Manifestum esse apparet, quia non paucas habuimus Testas villosas 
omnes, praeter recentem illam additionem ex Anni preeteriti distinctione, quae 
laevis et nitida erat; novumque incrementum esse, nemo ambigit. Atque ex hàc 
observatione non tantüm Annos septem Purpuras vivere, sed bis septem et plures, 
esse censendum: Buccinas veró, ob celeriorem auctionem, et laxiores distinctiones, 
pauciores. 

8. 31. Nec obstat Aristotelis et Plinii auctoritas; cum Testae omnes, ut diximus, 
parva atque maximae, totidem habeant claviculatos Orbes, magnitudine illorum 
annose ab infantibus differentes, nec habitu aut proportione variantes. Imó in 
exiguis quandoque plures Orbium anfractus observavimus; quos deinde atteri ob 
tenuitatem, aliis supercrescentibus, censemus, ob Animalis volutationem, et Testae 
imbecillitatem. At mediocris magnitudinis Testa non minores Orbes habent maxi- 
mis: quod si esset, longioris Turbinis essent majores parvis; quod contrà observatur, 
cüm omnes eundem Orbium numerum, et suam Symmetriam retineant. 

8. 32. Causa esse potest, quia Testa, qua brevi et obtuso turbine sunt, et 
Effigie ventricosae, oris marginem producendo, non gradatim in claviculae speciem, 
per inferiorem orbem adscendunt; sed per eundem orbem pluries circumaguntur, 
descendendo potiüs quàm adscendendo, ut ventriosiores efficiantur, non longiores. 
Testa veró, quae magis oblongo sunt turbine, aliae bis eundem orbem ambiunt, 
alie semel tantüm; ut sunt Turbines illi tenues digitali crassitie, qui detectos 
habent Orbes, atque in Persico Turbine, à Nobis aliàs exhibito, et aliis Turbinibus 
verioribus apparet. Qui Conchas Persicas Cochleam Rondeletii maximam rugosam, 
Muricem Coraloidem Ejusdem, et similes observavit, illarum Oris marginem imam, 
circa Orbem levem inveniet, atque Orbem magis operientem, ita ut Annis potiüs 
obtusiore Turbine annosior Testa, minüsque conspicuo inveniatur. Quare fallax 
est Orbium numerus ad Observationem Annorum. 

8. 33. Sed ad Testam redeamus propositam. Intüs laevis est, Vitri modo splen- 
dens, colore obsoleté purpureo, vel coeruleo, aut flavicante, obliqué percurrentibus 
purpuro-nigris Maculis ex Oris margine in internà ventriosáà parte. Operculum 
habet rugosum, tenue, fuscum, animalis capiti annexum et innatum, incremen- 
tum accipiens cum ipso Animali: nota est, rugosa superficies orbiculatim. Animal 
continet, effigie Cochleze terrestris, carne flavicante, densis Maculis, ex coeruleo 
purpurantibus depicta, aliis exiguis luteis immixtis, praefertim in cervice. Cornicu- 
lis veró à Terrestri Cochleà variat: hujus quidem in acutum desinunt, et Oculi non 
in summo, ut in Terrestribus, sed supra medium Corniculorum observantur, ubi 
cornicula veluti resecta, per longum tenuiora efficiuntur. Oculis veró aliquando 
tueri Corniculis supra illos incurvatis, ut in Picturá notatur, observavimus; ac etiam 
partem illam, supra Oculum, Corniculorum contrahere, ut nonnisi reliquum appa- 
reat, in Oculos desinens, crassius. At quando intueri putatur recta, tota exserta et 
firma Cornicula, extensaque habet. 


8. 34. Differt etiam, quia Linguam ex Canali exserit, parum extra Canalem, 
Cochleis deficientem, colore purpureo, et ab illà Aquam exspuere vidimus, fistulae 
modo, contrahentem, branchiarum vicem explentem. Cum graditur, Limbo utitur 
extenso, ut Cochlea, Corpus deinde contrahens, iterumque Limbum producens, 
quem latum habet. Testam aliquando gaudet circumagere, illam in totum extollens, 
corpore in basis modum ad hoc elato. Colore tantüm obscuriore differt ab aliis 
vulgaribus aculeatis Purpuris Rondeletii, dictis etiam Sconcigli Spinosi vulgó; sicut 
et hac etiam Sconciglio appellatur, sed aliis distinctius vulgó Carosa nomine 
dicitur, quasi spinis detonsa et carens, quam copiosé Neapoli propé Urbem in 
arenosis Piscatores venantur, Pulmonum frustulis, junceis Cratibus superimpositis 
allicientes, ut Aristoteles olfacere censuerit. 


$8. 35. Hanc Littoralem potiüs, in Arenosis degentem, quamvis in profundo Mari, 
diceremus Purpuram, purpurocceruleum colorem fundentem: sed quare non omnes 
Purpuram fundant ejusdem generis, et eodem tempore capta inter quamplurimas, 
qua tot anno capiuntur, et semper aliquae colorem habeant, hucusque ignorare 
fatemur. 


8. 36. Venales habentur in foro quotidie; Cibis quidem expetuntur, elixae ac 
toste, vel aliis modis. Capiuntur etiam propé Misenum Promontorium in Puteolano 
Mari, loco, nunc vulgó Mare Mortuum appellato, ubi Maris aestus non recipitur, 
Portusque censetur olim ab Agrippà et Augusto constructus. Hujus tantüm Testae 
effigies ab aliis Recentioribus vario nomine imposito conspicitur depicta; à nemine 
veró hucusque interno Animali observato, nedum purpuream Saniem fundente. 
Plinius Puteolanas Purpuras laudat: an de his intellexerit, aliorum sit judicium. 
Capiuntur etiam toto Maritimo tractu Australi, in Sinu Formiano olim dicto, nunc 
Mola oppidi, ubi primüm in Mensá tostas esitantes Purpuram fundere, et digitos, 
et linteos inficere observavimus. 


8. 37. Harum usum, sicuti Buccinorum, non tantüm propter inscitiam ac 
magnam impensam ac molestiam neglectum putamus; sed ob maximam Fuci 
copiam, quem vulgus Roccella denominant, quo nunc Infectores pulcherrimam 

Purpuram conficiunt, Sericia inficientes variis colorum gradibus, minore labore ac 
impensá, et maximo lucro: tantümque nobis hodie cüm Esca sint, non possunt 
Martialis exprobrationem evitare, cum inquit: 


Sanguine de nostro tinctas, Ingrate, lacernas 
Induis; et non est hoc satis: Esca sumus. 


8. 38. Tarenti hucusque accepimus, Officinarum vestigia Purpurariorum conspici, 
atque etiam ex Testarum fragmentis acervos esse, qua olim forsan, ut Plinius 
refert, Augusti tempore fuere, Nepotis Cornelii testimonio, ibi'?: Me, inquit, juvene 
Violacea Purpura vigebat, cujus libra denariis centum veniebat, nec multó post rubra 
Tarentina. 


8. 39. Rubens Color nigricante deterior, à Plinio dicitur; nisi Color sit nigricans 
adspectu Sanguinis concreti, qui non sine utriusque, Purpura et Buccini, mixturà 
fieri poterat, quà vel Amethysti, vel Tyrii, juxtà medicaminis quantitatem, Color 
fiebat, ut idem Plinius?? retulit. 


2. Caput2. — Cochleze lánthinae cum Animali, exactior 
Icon et Historia 


Depinximus atque descripsimus hanc, à Nobis aliàs obiter observatam Cochleam 
minüs recté. Nunc autem Anno 1609. in oppido, dicto Torre della Nuntiata, in 
Vesuvii Montis radice, ad Maris oram, inter Pompejanum et Stabii Ruinas, Majo 
Mense, flantibus Occidentalibus, maximoque Maris impetu illic aestuantibus undis, 
abjectas inter alia Cochleas multas, ex his adhuc viventes colligi curavimus: Maris 
Aquá repleto quodam vase, Conchisque injectis, ut vivere possent, illarum Animal 
observavimus prodiens. 


8. 2. Abomnibus Cochlearum Terrestrium et Maritimarum Animalibus reliquis, 
quas hucusque vidimus, hujus Animal valdé differt. Huic Penis arrecti facies 
est, glandem habens, in cujus extremo Fabam exprimit, rimam pro ore in medio, 
foemininum feré Sexum referens, rubescente magis interná parte, cum reliquum 
Animal ex obsoletà coeruleà Purpurá candicet: circà medium utrimque Appendices 
habet binas, quarum altera exterior major; earumque acies magis saturo colore 
purpurascunt. 


? lib, 9. cap. 29. 
Y lib. 9. cap. 38. et inde. 

8$. 3. Ima pars Animalis propé testam rugosa est, et denique limbosa, ut in 
congeneribus; non tàm oblonga, nec acuta, sed rotundior; sub quà copiosam, 
extuberantem satis, atque veluti cartilagineam Spumam vitream fundebant omnes, 
non secüs, ac aquá diluto sapone multo, et concussá, atque paleee vel alterius rei 
exiguá fistulà intinctà, et inflatà, paulatim evenit, ut puerorum mos est Neapoli; 
qua Spheerulze veluti vitrea inflantur, et denique à fistulà dimittuntur ex fenestris. 
Jocum non jucundum! 


8. 4. Copiosum sponté evomunt Concha istae succum Purpureum Violaceum, 
ut seipsas inficiant et colligentium manus: et paxillo, vel acu sauciatà Animalis 
cervice, tres aut quatuor guttae ex testà decidunt, et quidquid tangunt, inficiunt, 
purpureo coeruleo colore admodüm hilari, ut nihil suprà commendari possit; charta 
vel album aliud Lineum infectum, quandoque variat maculis, colore ad rubrum in- 
clinantibus: adeóque infectura haeret, ut vix lotione ex mi queat; undé et ipsa Testa 
infecta reperitur, quae, ut diximus aliàs, tenuis est, circa imas Volutas candicans, 
tribus tantüm Volutis constructa, Limbo circà umbilicum elato admodum, quod 
nec in aliis Cochleis observatur, et ab illis differre hàc etiam notà conspicitur. 

3 Caput3. — Turbo Exoticus Umbilicatus 


8. 1. Hunc Rome apud quendam industrium hominem cum aliis non negligendis 
testis vidimus, atque raritate allecti, iconem delineavimus, notasque addidimus. 
Differt ab aliis Recentiorum, et à me descriptis, quod obtusus sit cacumine, circa 
medium tenuior; deindé zeneze nole effigie in latitudinem se diffundens, atque, 
quod praecipuum huic est, in medio Umbilicatus. 


8. 2. Crassa est Testa, gravis, cortex superior rugosus, candicans, ad pallidum 
vergens; maculis obliquis roseo colore variegatus tam circa Umbilicum, quàm in 
reliquis Volutis; derasus, vel cortice extimo mundatus, argenteo Margaritarum 
nitore quodammodo splendet, non admodum, ut in parvis nostratibus, nitido. 

8. 3. Quinque Voluminibus definitur: inter quae veluti limbus apparet. Similis 
quodammodo Turbo hic videtur pyramidali Trocho Aldrovandi; sed illius nulla 
exstat delineatio, nec Umbilicus apparet; triunciali Diametro quoque versu, ut 
equilaterum retusis angulis trigonum repraesentare videatur. 

4 Caput4. — Buccinum parvum nostras, cum Animali 


8. 1. Buccinum hoc frequentissimum in nostris scopulis littoralibus Neapoli, et 
in Foro Piscatorio; nam esculentum est, atque cibo gratum, facilisque digestionis. 
Hujus Animal magnum est respectu Testae; Caro ex flavo albicat; Corpus varie- 
gatum obscuris micis purpureis, et inferné parum ad coeruleum tendens; Limbo, 
ut Cochleze, graditur lato, in extremá posteriore parte bisulco, veluti insectum, 
caudato. Cervix crassa est, lata, in cujus lateribus Cornicula, ut in Purpurá diximus, 
in medio veluti resecta; in quibus oculi eodem illo modo insunt, atque natura: 
Linguam habet longam admodüm, canaliculatam, ex quà Aquam haustam exspuit: 
et cum graditur, elatam gerit, et incurvam ex adverso. Convolvitur confestim 
quoquo versu, et supiné cum impetu quodam, inter alia congenera manens in 
catino reposita, et vivens, ignoramus an pree timore contactüs aliorum. 


8. 2. Testa levis est, parva, et obeso admodüm superiore orbe, pollicis ad sum- 
mum magnitudine, flavicans: sed circà Volutarum imum caftaneis notis diftincta; 
reliquum veró Teste variegatum, undosis candicantibus parum lineis. Centri pars 
ceelata conspicitur, ut sunt Turbinuli illi Striati oblongi; quare observandum est, 
an minimae alià sint effigie? 

8. 3. Operculum animal habet, ut congenerum: et mortuo, vel evanido animali 
aliquá de causá, vacuam teftam Cancellus hofpitatur, ut etiam in variis teftis 
obfervatur. 


8.4. Natatilis Tefta eftcum ipfo animali, ac etiamcum Cancello in aquà imposita; 
et Cancelli pes major est sinister. Amplo est ore testa, atque parum in extrema 
striato. Si quis Neritem hanc esse diceret, nihil nisi magnitudo refragari posset; 
responderet magis, quàm Cochlearum tot species non turbinatee, ab aliis propositae. 

5. Caput 5. — Buccinum Exoticum parvum 


8. 1. Tuberculis nigro-flaventibus, et Lineis elatis candida Testa exornatur; quae 
cassa est et marmoreá effigie, candidaque. 


8. 2. Figura parum abest à nostratibus parvis Buccicinis; nec aliud referre ex 
inani Testà exterá postumus. 


6 Caput 6. — Lepas Exotica variegata; et Lepas nova, 
Myrti Morbus 


8. 1. Magnitudine nostrates grandiores zequat Exotica; et elegans Lepas haec ab 
aliis memorata, magis cava, rotundiore ambitu, nec in angulos desinens, colore ad 
extremam testae partem flavente, veluti fasciata, maculis fuscis binis per interstitia 
exornata, interiüs candicante Alabastritidis lapidis modo; in Umbilico veró iterum 

flavo et splendido colore, animalis umbram fere describente. Exteriüs veró oblique 
rugosa parum, colore ex pallido candicante, Maculis radiatim nigro-flaventibus. 
In superná parte flavescit ex russo; Apexque candicat. Dono accepimus à N. V. 
ac Doctissimo Francisco Peregrino, Romae, cum aliis etiam Rarioribus, Buccino 
supra-dicto, ut Cochleá Marmoreá, aliisque. 


P ^ 


8. 2. Sed quia hujus Lepadis occasione in mentem venit aliud Lepadis genus, 
non descriptum, terrestre, quod Morbus est, aut Scabies, sive Impetigo Arborum 
et fruticum; idemque animal est ex morbo Myrti genitum, testudinatum: Hoc loco 
iconem et observationem addere non ingratum studiosis fore existimavimus. 


8. 3. Romae, Anno 1610. in domestico Viridario domüs Joan. Baptistae Raimundi, 
Viri doctissimi, et Arabicae Linguae, et aliarum periti, supra templum Sancti Andreae 
delle Fratte appellatum, in quà degebat, ex Myrti ramis imis adhuc viventes fere 
testudinatas Lepades plurimas haerentes collegimus, quarum Iconem ejusdem 
magnitudinis expressimus, effigie testudinis terrestris, illiusque more, tabellis 
angulosis constructas, colore cinereo ad Purpuram inclinante, infernà parte, quà 
haerebant caudici, cavas, quarum aliquot adhuc servamus, praeter illas, dono Amicis 
communicatas; nec aliud ex eis notare potuimus. 


8.4. Impetiginis, Scabiei, et Morbi in Fico et aliis, ortum et causam Theophrastus 
de Causis Plantarum lib. 5. et de Plantis lib. 4. tradidit: quem Curiosus Lector 
videre poterit. 


7 Caput 7. — Turbo Terrestris non-descriptus 


8. 1. Rarior hic, et praeter morem à Naturá elaboratus, atque à nemine observatus: 
cujus Orbes non in sinistram partem convolvuntur, ut in omnibus Testaceis marinis 
ac terrestribus; sed contrario modo ex sinistrà in dexteram Orbes in amplum os, 
juxta orbis proportionem, desinunt; incisuram in imo habens, Buccinorum modo, 
octo vel novem orbibus definitur, in imo flavicantibus, reliquis cinereis ex flavo, et 
in summo magis candicante novissimo. 

8. 2. Stamine conjuncti acu videntur orbes, candidis junctis sive Lineis inter 
orbes micantibus, quibus depinguntur; et oculis gratiores redduntur, ob punctorum 
distinctionem. 


$8. 3. Animal intus, Cochlearum modo, exiguum, ideó neglectum, continet, 
quamvis Cochlearum usum praestare posset. Testa levis est. Oritur non modó in 
saxis montanis, et rupibus; sed etiam hortorum, ac etiam domorum parietibus 
aéri expositis. 


8 Caput8. — Turbo alter Minor 


Est et alter, simili modo ex sinistrà parte in dexteram convolutus, non adeó fre- 
quens, qui nitidà testà est, et adeó splendidá, ut arte expolita censeatur, flavicante 
ex pallido cinereo, quatuor tantüm orbibus composita, oblongiore et angustiore 
Ore, quia sublimiüs voluta eriguntur, et ideó oblongiore testà est proportione, 
quamvis paucioribus orbibus sit constructa; iisdem locis oritur, ejusdem magnitu- 
dinis, ut icon est, tàm superior, quàm Cochlea describenda. 


9 Caput 9. — Cochlea Terrestris Turbinata, et striata 


8. 1. Quia in modum Turbinis producit Volutas, Turbinatam Cochleam appel- 
lare libuit. Quinque constat Anfractibus: et quia distinctius Orbes percurrit in 
longum, more Turbinum producitur testa, Umbilicum feré relinquens in centro, et 
eodem orbium ordine striantur orbes perquam dense, ut elegantissima videatur. 
Os rotundum habet, quemadmodum orbis desinit; geritque Operculum crassum 
et cohleatum, ut in marinis observatur. Colore ex pallido flavicant magis, minusve. 

8. 2. Terrestres has Cochleas, ut ab aliis diversas, et rariore effigie, relictis aliis 
multis, huc intrudere, ad excitandum studiosorum animos, et addere visum fuit, 
qui Montes tantüm habent propinquos, Mare veró longo intervallo disjunctum, ut 
pulcriora quaerant. 


10 Caput 10. — Cochlea Marina Exotica Marmorea 


8. 1. Variat haec à maritimis nostratibus crassitie testze, atque hiatu, qui non 
rotundus, nec à columellàá, ut in aliis, definitur, sed parte mediá testae, rectà fere 
Lineá, et planà, oblique veluti recisa testa conspicitur: et in anteriore, et rotundáà 
parte cochlea parum infrà extremum observantur denticuli plures elati; ac etiam 
ex adverso in medio lineae veluti Concharum cardines; quare Operculo quodam 
crasso forté tegi posse suspicamur, alio quàm in nostratibus modo. 

8. 2. Differt etiam, quia unicà tantüm Volutà sive circuitione definitur, illàque 
vix conspicuá. Maculis in cute nigris, magnis, inordinatis insignitur, et per obliquum 
rugis etiam vix apparentibus circà os exasperatur. 


8. 3. Huic similem Aldrovandus pro Nerite suo de Testaceis volumine, tertio et 
quarto Loco depinxit, colore variantem: quantüm veró à Nerite Antiquorum distet, 
jam aliàs diximus, tàm brevem crassamque testam natare minimé posse; nec illum 
observasse censemus. 

8. 4. Variant magnitudine, testa crassitie, nam alias vidimus nigras foris, 
intüs candidas, tenuioris testa, qua clathrata Lineis erat per rectum et obliquum: 
alteram candidam intüs, crassá testà et majore, foris colore cinereo, maculis parvis 
albis, rugis obliqué profundioribus, ut quodammodo aspera sit tangenti. 


11 Caput 11. — Concha xo^u^exxoviyryAuuoc 


8. 1. Pluribus hac testa notis ab aliis Conchis differt, propriamque habet notam, 
innumeram seriem exiguorum cardinum, rectà per obliquum lineà, et admodüm 
longá, Testae connexum, efficientium; quod hactenus in aliis minimé observavimus. 


8. 2. De háàc etiam Plinium?! sensisse, dici posset, Concharum varietates enu- 
merantem, cum ad differentiam earum, quae brevi nodo ligantur, ut sunt vulgares, 
ait, (Toto latere Connexis) quod in hàc recté conspicitur; quamvis de Solene etiam 
intelligatur. 

8. 3. Differt Cervice ad latum obliqué dependente: quod quamvis aliis testis etiam 
sit commune, quia hujus longiüs à connexu abest, planà remanente inter cervicem 
et cardines testáà veluti recisà, et complanatà, Lineis multis undosis sculptà; non 
parum ab aliis evariat: crassa insuper est respectu molis testa, externé admodum 


?' lib. 9. cap. 33. 

densé striata, ac etiam obliquis densioribus rugis exasperata, ut imbricata etiam 
dici possit. Interná parte circà os tantüm brevibus striis connectitur dentium vice; 
reliquá cavá, levi. 


8. 4. Ex hujusmodi, Concha in Montanis obrutee, atque temporis diuturnita- 
te corruptae, terráque illà in saxeam naturam versá, lapides illi, Cordis figuram 
eemulantes, construuntur, cavam Concha partem replentes, quos vulgó Bucardia 
vocant: quorum plures apud nos varietates, juxtà Concharum et locorum differen- 
tias, effigie, materiáque provenientes videre licet; quamplurimas apud Imperati 
Muséum amplissimum. 


12 Caput 12. — Concha rarior Anomia, Vertice rostrato 


8. 1. Anomias Conchas illas esse dicimus, quarum altera pars cohaerens aliquo 
modo, ab alterà, Effigie aut magnitudine, aut utroque modo differat. Avóytoc 
siquidem contrarium est Verbi óuotoc, quod est, Similis, Par, /£qualis; scilicet Dis- 
similis, Impar, Inaequalis. Ideó inter caeteras notas à Plinio? memoratas, quibus 
Concharum varietates distinguit, plurimas, cum Inaequalitatis Notam non inve- 
nerimus, Anomias Conchas appellare libuit; vel Plinii more illas, Vertice Rostrato 
dicere; quarum etiam Differentiae sunt plures. 


8. 2. Nunc de hác in Civitate Andria repertá, verba faciemus: in quo Loco si 
quis curiosior perquirere vellet illas etiam Rariores, non paucas inveniet adhuc 
incognitas et invisas: Naturamque in his eftormandis multüm lusisse animadvertet. 


8.3. Hujus igitur Effigies laevis, depressa, parüm oblonga, ab aliis Conchis in hoc 
praecipué differens, quod altera Conchas pars oblongior est, collum, cervicemque 
totam, qua oblongior est, et rotundior, atque acutior, prominetque, suprà cervicem 
alterius diffundit, ut infrà illius collum altera cervix connectatur. Concha parva 
est, candida, tenuis, obliqué parum additamentis rugosa, sed non ob id aspera, 
sed levis. 


52 "m 

8. 4. Repletam invenimus candidá tophaceá Concretione, quà totus ille clivosus 
locus, sive collis, est editus, qui non magis terrenà concretione tophaceáà, quàm 
variarum concharum fragmentis, et integis etiam innumeris, est compactus, hanc 
et alias in vallecula illà, sive fossáà quàdam, parum subtüs Ecclesiam D. Marice de 
Andriá, extra urbem milliari sità, excepimus: illic enim, ob gratias à Sanctissimá 
DEI Genitrice acceptas referendas, fuimus, sicuti et alii magná cum frequentià vota 
solventes, concurrunt quotidie. Ecclesia quidem illa magnis donis et Miraculorum 
Signis ornatur; nec non sumtuosá Structurá, ipsa Ecclesia et Monasterium. 

8. 5. Hujus similem apud doctissimum /mperatum nostrum in suo Muséo, rerum 
omnium Nature satis copioso Thesauro, observavimus; quae margine erat parum 
undosa, et longiore Concha parte canalem vix conspicuum in dorso, altero veró 
medio, contrario modo extuberante: omnesque peculiari notà sunt praeditae, quod 
cervice prominente rostratà, pertusàá, oriuntur, quà turbinatorum more Aquam 
haurire et exspuere, sylvestris Lepadis, aut Auris marinae modo, possunt. Icon 
magnitudinem aequat. Huic similem majorem multó, Lapideam, depinximus in 
Prima parte, nomine Concha gibbosae. 


13 Caput 13. — Altera Neptunia major 3. Imbricata 


8. 1. Dupló majorem alteram Neptuni reperimus Albanen. dicecesis etiam undosa, 
margine in Tophaceis sive sabulosis illis Concretionibus, in quibus Castelli sive 
Arcis fossa est, et maxima variarum Testarum congeries conspicitur: nec unam 
repieries integram; sed omnes inter se congestas et implicatas, ut non Naturá, 
sed maris impulsu fractas, et ejectas cum Sabulone, et molem illam tophaceam 
construxisse testarum fragmentis repletam, sit censendum: quare Mare aliquando 
variis in regionibus excrevisse et aestuasse satis constat, locaque immutata. 


8. 2. Mirum quidem est hujusmodi testas recentes, et vivas hodié non reperiri, 
quamobrem é longà Maris alluvione profectas, et advectas censemus potiüs, quàm 
Naturam desiisse, similes parere. Tres pollices longa, duos lata est testa, habetque 

in medio veluti alteram concham super-elatam imbricis modo, ut in aliis observatur, 
praesertim Pectunculis. 


14 Caput 14. — Concha Anomia 4. margine Undosa 


Differt haec à superiore congenere colore ad pallidum inclinante, quae etiam 
repleta erat Concretione candidà terreá, et quod margine sit undosà in spiras 
contortá, M. literam repraesentante, dorsumque habeat elatum, non cavum; alterà 
parte triplici canali distinguatur. Sed omnes cervicem habent perforatam. Ex 
Imperati nostri Muséó habuimus inter alias. 


15 Caput 15. — Concha altera Anomia, striata, xo(XoDoc, 
rario 1 


8. 1. Ex eodem genere et haec videtur, major Concha et crassior; cujus obesa Valva 
minor est, atque tribus simul junctis Testis, mediáà magis extuberante, constructa 
videtur, et senis striis, totidemque strigibus in singulis Lobis, quibus margines 
denticulatee fiunt, insecta; praeterquàm pars interjecta inter Lobos, qua rectá lineà 
marginem definit. Alterà parte, quà valve in caput prominet, medium habet Lobum 
depressiorem, et oblongiorem, reliquis à latere brevioribus, et elatis, eodemque 
modo striatis; quà parte tota Concha expansis alis aviculam incurvam repraesentare 
videtur. Concha cortex, castaneo colore fuit, ut ex fragmento, quod in cervice 
adharebat, observavimus. 

8. 2. Lapideam quidem naturam interior pars, cujus effigiem damus, adepta 
erat, colore ob vetustatem flavicante; intus veró, candicante. Et haec ex ditissimo 
natura promptuario Imperati. 


8. 3. Harum et parvas, Avellana nucis magnitudine, binas habemus, quarum 
altera paucis, altera veró pluribus, et tenuibus striis est dissecta, reliquis eandem 
effigiem retinentibus: orbiculatae sunt, et metallicá substantià concreta. 


8. 4. Haee omnes Anomia brevi Nodo ligantur, ob Cervicis angustiam: et forsitan 
à Plinio? sub illà differentià, his verbis expressá, (brevi Nodo ligatis) quae multis 
Concharum generibus etiam convenit, comprehensee, ut suo loco dicemus. 


8. 5. Aliam exiguam admodüm, lapideam, idem Imperatus communicavit, quae 
veluti gemma nitida est, cervice coeruleà, reliquis obscurioribus, et lateribus flavi- 
cans. 

8. 6. Differunt ab aliis supradictis, quod cervix foramine caret; et ideó quamvis 
Testa sit affinis, animal non idem naturá erit, cum hiare oporteat, ut aquam haurire, 
et exspuere possit, non habens testam in cervice perforatam, ut quatuor superiores. 


16 Caput 16. — Concha Fasciata, Gemmeá Conretione 
repleta 


8. 1. Morosi videntur Nobis quidam, qui has et similes Concretiones negant, ex 
Testaceorum interná cavà parte sibi effigiem parare, atque Naturam contendunt, 
propriis initiis Animantibus aut Vegetantibus, Lapideas hasce aut consimiles 
perficere Conchas et Buccinas, Cochleasque, atque innumera alia. 


93 lib. 9. cap. 33. 

8. 2. Non negamus, quin multa alia sint, propriá formá sic concreta; sed nullam 
illa habent cum caeteris rebus naturalibus, quae vixerint, communitatem, nec 
aliquid simile recté, aut perfecté referunt, ut sunt, quae locum corruptae rei replent. 

8. 3. Inter alia et haec testimonium perhibebit veritatis, rarissima Concha con- 
cretio, quae non externam, sed internam tantüm partem refert, Lineis oblique 
ductis gradatim, ut in Testa internà parte fuerant, et exiguas Cervices, Lieamque 
Cardinum et marginis. Tota terreà crustá, et veluti sordida, colore ochrae foris 
est; intüs veró prope marginem, ab alterà ex Valvis, qua forsan perforata, aut 
fracta fuit, origo stillati et ingressi humoris apparet, in Crystallini lapidis Speciem, 
Electri, aut Chrysolithi colore, atque in plures angulosas connexas pyramides 
concreti. Quod si humor ille vegetam habuisset naturam, et extremam partem 


splendidam, et proprià effigie insignitam efformasset; non sordidam, ac alienam 
Concha induisset, ut manifesté apparet. 


8. 4. Nos hujusmodi Concharum internas repletiones ex variis lapidum, et 
tophorum generibus concretis, ac etiam Concharum variis generibus, Cochlearum, 
Turbinum, aliarumque rerum quamplures habemus; ex quibus refellitur istorum 
opinio, cüm maximé, quia in multis adhuc Testa viget cum silice interno; tüm 
etiam, quia fragmenta Testarum plerumque reperiuntur, et in integris interna 
concretio non omnem vacuum implevit, sed inanem medium locum reliquit, se in 
angulosas gemmas contrahens per circumferentiam. 


8. 5. Hujus etiam copiam fecit ditissimus ille naturalium rerum promus noster 
Imperatus, apud quem varias gemmeas concretiones et varii lapidum generis 
Testas, Cochleas, Buccinas, Concham margaritiferam, Nautili speciem; pedem, et 


ungulam, Partesque plurium Animalium immutatas in lapideam naturam videre 
poteris. 

17 Caput 17. — Concha Exotica, margine in Mucronem 
emissa 


8. 1. Peculiare huic rariori, quod preeter Strias, aliis Conchis communes, qua 
huic laeves et latiores dupló feré sunt stigibus; striae ipsae iterum ab angusto, et elato 
limbo, itüs fistuloso, supra illarum dorsum decurrente in alias tenues novenas 
strias efformantur, et loco strigium esse videntur: et Conchae margo extrema 
Rostrata efficitur singulis novenis striis, quae internà parte cavae apparent. 

8. 2. Concha Cervix magna est, et crassa, ut clausa Testa se tangat cum alterius 
valve cervice, mediumque locum occupat concha, que circà illas in latus ampla fit 
obliqué, ut diametrum aequet, habeatque ternas connexiones pyxidatas; quarum 
minima, quae proximior majori limbo, sive rostro est, media major, tertia longior: 
In imá omnium strige, rugosa obliqué Lineis apparet concha. 


8. 3. Hanc Plinium novisse, vel similem, censeri potest, et descripsisse sub 
illà notà, margine in mucronem emissa; quamvis hac in plures desinat mucrones, 
totaque margo mucronata; quare Concha uoyotpopafoxr, appellari potest. Qua- 
tuor uncias diametrum aequat. Concha tota candida, non nimis crassá est Testá, 
quam Roma habuimus; et similem /mperatus habet. 


18 Caput 18. — Concha Natatilis Nrovoorc minima, Per- 
sicae dictae Recentiorum congener; et Varietates aliae 
Exoticae 


8. 1. Sitné Concha hac, vel potius Cochleze natura, sive suá specie ita exigua, 
vel potiüs infans adhuc et tenella, dubitamus. At quod à Persicis differat, asserere 
possumus. Concha est, unguis majoris digiti magnitudine, unguis tenuitate, sed 
fragilior, colore ex pullo candicans, amplo admodum hiatu, ut infrà se turbinem 

colligat. Caret illo Lunato sinu, circa columella summum, quo Lingva exseri possit, 
ut in congeneribus. 

8. 2. Animal intus habet magnum: sed quia non recens, sed exsiccatum in Ipsáà 
Concha vidimus, non aliud, quàm quod triplici veluti Loliginis ossiculo muni- 
tum esse observavimus; quorum aliquod Operculum, et carni annexum esse, non 
dubitamus. 


$8. 3. Omnes quidem Testas, qua convolvuntur turbine, Operculum habere 
observatum est, nec nisi dimoto illo saxis adhaerescunt, ut jam Aristoteles docuit, 
praeter Aurem marinam illam, quam nos Veneris aurem diximus; cui quamvis 
sit Concha vertex muricatim sive turbinatim intortus, et cochleatus in conchas; 
deest tamen Operculum, quia non animal habet, turbinatorum generi simile, sed 
Lepadum, quibus natura illud ademit, saxum pro illo, cui adhaerere proruteláà 
possint, tribuendum; et pro tubulo, ad linguae usum, Foramina, qua plura habet. 


$. 4. Hanc Imperatus noster nobis dono dedit; nec non et alios congeneres 
exoticas communicavit; de quibus, quia locus est, agemus, notas tantüm varietatis 
addentes, cum ex illarum picturà satis Testee differentia colligi possit. 

8. 5. Prima et major, longa est semipedem, et unciam, lata palmü, colore ex 
cinereo flavicans, intus pallida, nitida, circa columellam externé rugosa, aspera, et 
magis flavicans, turbine infrà basim posito, ut vetustate minüs semper promineat, 
et includatur. Natat in Aquá, ut congeneres, additoque pondere circa interiora, 
lata magis pars altera opposita, velificare videtur; ventoque impelli potest. Altera 
magis rugosa, foris colore ex fulvo ad castaneum vergente, intus candicat; sed 

Zonis distinguitur flavis et cinereis, turbine prominente, ex canali, distinguente 
Volutas duas, quibus testa contorquetur. Natat, ut superior: minor veró duplo, sed 
crassiore Testá. Lunatae sunt in extremo columella, ad Linguae usum. 

19 Caput 19. — Concha Exotica Vertice muricatim in- 
torto 


8. 1. Describuntur à Plinio Concharum genera, in quibus magna ludentis Naturae 
varietas observatur, et nos quotidié in admirationem adducimur, varias intra manus 
nostras ex variis locis habentes, ut qui omnium Icones, et Descriptiones tradere 
vellet, maximum admodum Volumen impleret, extra aliàs ab aliis descriptas. 


$8. 2. Hanc mutilam, unà tantüm valvá imáà, dono accepimus Rome à Fabricio 
Christiano, reconditarum rerum Viro curioso, ac Argentariae officinae domino, inter 
alia plura, et perpulchra Testacea. Hujus similes nostro mari haud conspicuas 
se praebent: quare Exoticam Concham, sicuti alias, esse non dubitamus: ac à 
Plinio forsitan illis verbis comprehensa, (Vertice muricatim intorto, vel ad Buccinam 
recurvis) cervice quidem retorquetur, ac si non Concha, sed Cochlea fieri deberet. 

8. 3. Nec aliud dicere possumus de eà, nisi quod crassá sit Testà, et albicante, ac 
etiam ob vetustatem exesá; in cujus superficie rubri Coralii corniculatum cespitem, 
latá ac tenui radice, veluti si cera liquefacta rubra superinducta esset, Testae 
superficiei, natura excitavit; vel si Coralii materies initió molle quid, ac muscosum 
viscidum initium habuisset, ut opinamur. 


20 Caput20. — Concha utroque Latere se colligens, Exo- 
tica 


Parva est, unciam longa: angusta Testa, laevis; obliqué circa medium extuberans, 
ac si anulo cincta esset: rimam pro ore habet laevem. Crassa Testa est, candida, dia- 
phana, splendens: et cum sit exotica, nihil aliud referre possumus, nisi varietatem, 
quà nature solertiam admirandam proponimus. Animal exiguum: nec profundé 
contineri in ipsà Testà, dijudicamus ex Imperati Muséo. 


Finis. 

21 Annotationes ad Columnam de Purpura 


21.1 Annotatio 1 


Ad Titulum: De Fabii Columnae, Lyncei, Personá ac Scriptis: deque Academiá 
Romaná Lynceorum, ac hujus Fundatore, curiosissimo Principe, Federico Caesio. 


8. 1. Familia COLUMNARUM, in Italiae ac Orbis Urbe Romá, maximé-illustri, 
splendorem non parvum addidit Fabius Columna, Lynceus, Nobilis Neapolitanus, 
genere Romanus, qui circa initia praesentis seculi floruit, et Scripta quaedam eximii 
commatis edidit, cum Iconibus plusculis, proprià suá manu eri incisis. Suntque 
haec: 


1. Phytobasanus, sive Plantarum aliquot, quoad vires et faciem, Historia verior, 
ab aliis non animadversa, quàm qua apud Theophrastum, Dioscoridem, Plinium 
, Galenum, aut alios habetur. Accessit Piscium aliquot, Plantarumque novarum 
Historia: Edita Neapoli, An. 1592. 


2. Ecphrasis Minüs cognitarum rariorumque suo Coelo orientium Stirpium; 
quá non pauca à Theophrasto, Dioscoride, Plinio, Galeno, et Antiquioribus ali- 
is descriptae, praeter illas, de quibus in Phytobasano descriptae, praeter illas, de 
quibus in Phytobasano actum est, declarantur. Nec non de Aquatilibus, aliisque 
Animalibus libellus. Edita istorum una pars Romae, Ann. 1606. altera ibidem, Ann. 
1616. 


3. Tractatus de Purpurá, ab Animali Testaceo fusá; deque hoc ipso Animali, et 
Testaceis quibusdam Rarioribus aliis: cum Dissertatione, instar Appendicis, addità, 
de Glossopetris. Romae itidem editus, Ann. 1616. Quem Libellum perelegantem 
, cum rarissimé ampliüs, et non nisi in Bibliothecis Germaniae perquam-paucis 
exstare deprehenderim; jam à plusculis Annis de Verbo ad Verbum transscripsi, 
ex Bibliothecà privatà magni illius Germaniae Medici, Dn. D. Dan. Sennerti, penes 
Filium ejus, Dn. D. Michaélem Sennertum, in Acad. Wittebergensi, Medicinae Prof. 
Celeberrimum, superstite; Capita quaevis in Paragraphos distinxi; Figuras &ri ab 
Autore incisas, meis sumtibus in Belgio, Buxi Ligno exsculpi curavi, ut quaevis 
tantó commodiüs ipsi Textui, Locoque competenti posset inseri; et cum Indice 
Rerum et Verborum sufficiente, Annotatiunculam hanc et sequentes addidi: quas 
boni consultum, nec totum id institutum meum, Illustrem hanc Purpuram à Nocte 
oblivionis vindicandi, improbatum iri à Lectore benevolo, certissimé confido. 


Et 4. Annotationes Additionesque in Opus Universum Historiae Medicae Mexicanae, 
vel Nova Hispaniae, à Nardo Antonio Reccho editae in Folio, Romae Ann. 1651. et 
Cardinali Francisco Barberino dedicatae. 


8. 2. Ex cujusmodi Scriptis, aut plusculis forté reliquis, sicut peculiaris quaedam 
Nobilissimi Autoris Polymathia, et curiosa prorsus, constansque in observandis 
Nature deliciiis, ad Rem Botanicam praesertim, et Zoologiam Marinam spectanti- 
bus, industria effulget, salvà Autoritate splendoris Sui Gentilitii: ita praestaret, in 
Superlativo, quàm Positivo, scripsisse de eo Marcum Aurelium Severinam, itidem 

Neapolitanum, parte 4. Zootomiae Democrit. pag. 350. dum ait: Fabius Columna, 
Naturae indagator nobilis: Rectius pleniusque Johannes Faber (ipse etiam Acade- 
micus Lynceus) judicium de eo fert, his verbis (Histor. Mexican. pag. 550.) Dn. 
Fabius Columna, Lynceus, sedulus maximé rerum naturalium scrutator; qui non 
modo in Juris Scientià multum pollet: sed in Mathesi (Opticá praecipué) ac Plantarum 
Animaliumque Cognitione Neapoli nunc ab omnibus, ceu Oraculum consulitur: ex 
quibus patet simul, quo Loco vixerit. 


8. 3. Veruntamen et Romae aliquando, aut iterató eundem Columnam egisse, 
colligo ex Ipsiusmet verbis, dum libr. de Purp. cap. 17. 8. 3. scribit de Conchà 
quadam Exoticà: Crassá est Testà, quam Romae habuimus. 


8. 4. Lynceus veró dicitur, à Lynce, Symbolo Academiae vel Sodalitii Literarii 
Lynceorum, cujus Membrum Illlustre ac Socius exstitit, instituti ac sustentati 
Romse, non sine magnis Impensis, ab /llustrissimo ac Excellentissimo Federico 
Caesio, Montis Coelii Marchione, S. Angeli, S. Poli, et Aquasparthae Duce, omnium 
scientiarum genere ornatissimo, et literatorum Mecaenate summo: qui veró inter 
surgentes tam Regii instituti glorias, Ann. Chr. 1630. Atatis suae quadragesimo 
saltém quinto, mortuus est; hóc acerbiüs lugendus, quó funestiüs tota isthaec 
Academia visa est, cum Cassio suo Autore, iterum cecidisse. 


8. 5. Interim Scopus Laudatissimi Principis fuit hic, ut non minüs Collegze, 
Lyncis instar, argutos in Mysteria Naturae ferrent Oculos, addito, ut par est, Studio 
Mathematico (vid. Hist. Mexic. p. 532.) quàm Principes alii, ad promovendos hos 
aut similes Conatus, invitarentur; et deposito omni praejudicio, per Experimenta 
fide dignissima, longé lateque prospiceretur Emolumento Rei literariae publico. 


8. 6. Ideoque non Viros modoó Celebriores in istam Collegii Societatem fa- 
cilé pellexit; in quorum numero mienent Experientissimus Johann-Baptista Porta, 
Ingeniosissimus Galilaeus à Galilaeis (proh quanta Coeli physico-mathematici si- 
dera!) Casianus à Puteo, Claüdius Achillinus, Franciscus Stellutus, Johannes Faber, 
Bambergensis, Simpliciarius Pontificius, qui scripsit Expositiones Animalium Novae 
Hispaniae, ad Recchi Historiam Mexicanam; et noster ille Fabius Columna. 


8. 7. Sed magnificis imprimis ejusdem Principis Caesii sumtibus, et Prodigalitati 
pené dixerim, debetur, quód amplissimum istud Recchi Opus, post quadraginta 
Annorum moras, (vid. histor. Mexican. pag. 789.) quibus sub praelo latuit, tandem 
ab Academicis, Anno 1651. in publicam lucem est productum. Imó Societates 
similes integras foris etiam constituere, in omnibus Mundi partibus tandem, et 
speciatim in Africá et Americá, Sagacissimus Princeps constituit; sed res eventu 
vix fuit secundata. Interim curiosum /pse à scriptione calamum non abstinuit, quo 
minüs Volumen quoddam de Plantis Imperfectis scriberet, ut ex Histor. Mex. p. 874. 
colligo. Nec non Tabulas Phytosophicas, seu Viridarium omni Plantarum genere, et 
selectá prorsus doctrinà refertum; quod ànemine anteà visum, et delitescens quasi 
in Tenebris, Franciscus Stellutus, Lynceus, publicae tandem Luci impertiit, exstans 
in Historià Mexicaná, à paginá ejus 905. usque ad 950. postquam nempe Principi 
isti nihil fuit antiquius cariusque, quàm à severioribus Studiis, negociorumque 
Curis, (Hist. Mex. p. 903.) suas in Hortis delicias habere. Et ex contextu Tabulae 

illius passim patet, quamplura alia scripta Principem amplissimà suà Mente esse 
meditatum: qualia sunt, Volumen Taumatombriaze, sive de Meteoris insolentioribus 
(Hist. Mex. p. 903.) Caelispicium, seu de Stellis; (ibid.) Mathesis Physica, sive de 
Prodigiis artificiosis ex Geometrià, Mathesi, Technicis: (Hist. Mex. p. 951.) Theatrum 
Plantarum (ibid.) Encyclopaedia (ibid.) et plura alia: ut, si Hunc non dedecuit literaria 
ista Sedulitas, qui inter Proavos et Majores connumeravit Imperatores, Reges, 
Pontifices, Principes, Patriarchas, Archiepiscopos, Episcopos, Praesules, Fortissimos 
Exercituum Duces; neque aliorum Principum Gloria similis Curiositas officere 
ullo modo possit. 


21.2 Annotatio 2 


Ad Capitis 1. $. 3. De Nomine Purpura, aliquibus Ambiguitatibus involuto, et 
plusculis aliis, circa id spectandis. 


8. 1. Sollicitum se non sine causá praestat Autor in resolvendis Ambiguitatibus, 
quae Vocem Purpura circumstant: nam multis ait Confusionem, et causam errandi 
peperisse. Quod periculum proin ut imposterum declinet, convenienter satis híc 
admonet, Purpurae Appellationem sumi nunc proprié, nunc improprié; nunc in 
genere, nunc in specie. 


8. 2. Sed hac aliquantó clariora, ut puto, ex Tabulà hác nostrá fient. Nimirüm, 
ut ordinatiüs agamus, Purpurae Vox sumitur vel 


Proprié; partim 
in genere, pro Animali Testaceo Marino Turbinato qualicunque [vel Cochleà 


mariná, vulgó Conchylio] Sanguinem aut Succum saturató rubrum vel coerule- 
scentem reddente, Tinctura aptum: 


in specie, pro muricatà, (h. e. aculeatà) illà marinà Cochleà; Tincturae preciosis- 
sime vestimentalis ergó olim quaesità, adhibitáque; cujus Icon ex Autore in Capitis 
hujus Il. S. 26. affertur. 


Atque iterum dupliciter: 


vel pro Toto isto Animali, Testà suáà aculeatá vestito, gerenteque suo Faucibus 
preciosum illum Cruorem, quo Lane et Serica, aut inde paratae Regum et Sena- 
torum Vestes imbuebantur: Cujusmodi in specie dictam Purpuram Autor, tüm híc, 
tüm inferiüs (S. 24.) ait, nunc Muricem, nunc Conchylium fuisse appellatum. Muri- 
cem quidem per Tropum, Partis pro Toto; Murices enim proprié sunt Cuspides vel 
Eminentiae aculeatae durae, quibus Testacea multa, ac inter illa Purpurae, forinsecus 
armantur: Conchylium veró xox' £&oyrv, quod Purpura videlicet sit Concharum 
aut Testaceorum quasi omnium Regina. Quibus Nominibus (h. e. Muricis et Con- 
chylii) iterum tamen subsunt Ambiguitates aliquae, ab ipsomet Columná perspicue 
sat discussa, in praesentis cap. 1. 8. 8, 9, 10, 14 et 20. 


vel pro Succo praesertim aut Sanguine Animalculi jam-dicti, Tincturae Regalis 
promocondo. 

8. 3. Improprié ac tralatitié, multifariàm: videlicet 
1. pro Veste ipsamet Regià aut Senatoriáà, Purpureo humore Tinctá. 


2. Imó pro Magistratu Romano, aut postmodüm quovis alio, Vestes istiusmodi 
tinctas gerente, aut etiam non gerente: 


3. Pro Colore saturató rubro aut purpurascente aliarum rum Rerum; quales e. gr. 
sunt hae: 


1. Testaceum Bivalve, à Clar. Oleario, in Descriptione Camerae Gottorpiensis 
Tab. 29. fig. 3. delineatum, et pag. 61. pro verà Purpurá habitum; sed minüs recte, 
etiamsi Testula illa, quam ibi describit, Purpureo Colore micet. Verba ita sonant: Es 
ist auch eine rechte Purpur-Muschel, dann Sie inwendig überall hoch-purpur-farbe: 
von aussen gegen dem Centro ist die helffte Purpur in weiss vermischet. Quin potiüs, 
quod salvà Celeberrimi Viri existimatione, et quondam Amici benemeritissimi, 
in contrarium ingenué monere liceat; 7. Simile non est idem: Tinctura, quo Testa 
ista naturaliter imbuta exstitit, Purpurae similis fuit, et multa alia Conchyliorum 
genera, tam hoc, quàm aliis Coloribus, superbá varietate et elegantià ornantur; 
proptereà tamen ea, qua Purpurae Animalis, aut aliarum rerum Fulgorem aemu- 
lantur, non ipsamet statim Purpurae sunt. 2. Oppidó multa Testacea e Purpurarum, 
proprié dictarum, domunculee, vel Concha dure, in quibus Cochlearum more se 
recondunt, Purpureum Colorem nullum, ex Succo tingente contraxerunt, quia 
opus non est, aut inter distinctiva Purpura Signa ab aliis Testaceis, non reponitur, 
ut quemadmodüm intüs gaudent Latice, ad tingendum apto, ita eodem etiam 
viventes jam, Testam suam imbuant, et sint ostentabundae pictrices suae domüs. 
3. Ac imprimis Purpurae verae jam dictae, cum Speciebus affinibus, toto Genere 
distant à Purpurá Olearianá. Haec enim, ut ex Icone, eri incis à, licet colligere, ad 
Testacea Bivalvia, vel duas Testas habentia pertinet; proprié-dictae Purpura veró, 
cum Cochleis reliquis omnibus, sunt non-nisi Univalves. 


8. 5. 


2. Homo ger, Febre exanthematicá laborans, et ab eà rubré quasi pictus in 
Cute. Per quam Febrem Exanthematicam híc subintelligitur vel 


1. indifferenter qualiscunque quo-usque, ni fallor, Clarissimus quondam Lube- 
censium Medicus, D. Paulus Neucranzius, in suis de Purpurà (Morbo) Lucubratio- 
nibus, vocem Purpura extendit. 


2. sigillatim, de Febris Petechialis specie, quae superioribus, in hoc Seculo, Annis 
epidemia primüm Lipsiae exstitit, et Febris Puerperarum dicta eó, quia solas tum ali- 
quandiu Puerperas invadens, funestam earum stragem edidit, Germanicé ibidem 
Frisel dicta est, à voce Frieren, h. e. frigere, quod cum horrore plerumque invaserit, 
vel, quod asperam redderet Cutim, qualis à Frigore esse solet in deplumatis Anseri- 
bus: vel etiam Febris Petechialis nova (eo Tempore) ob stigmata multa, parva, rubra, 
maculis morsüs pulicum similia, plus minüs in Cute turgescentia cum calore uren- 
te; aut Febris Purpurata Riverio, Cent. 1, obs. med. 21. vel unico nomine Purpura, 
ob causam modó-dictam; aut cum epitheto, Febris Purpura Miliaris, quod singulae 
macula florida in centro insidentem plerumque acquirerent elatam Pustulam 

ichorosam, adeó, ut dum cutis vel tota, vel praecipué in Dorso, Collo, Pectore, 
efflorescentiis istis, et pustulis, granorum Milii aemulis, existeret largé obsita, ma- 
ximam sui partem Milio vel Ovis Piscium conspersa videretur. Habitaque est febris 
ista meritó periculosa, tàm per Experientiam multorum Tragicorum eventuum; 
quàm aliàs quoque, ratione Symptomatum, (Vigiliarum, Sitis immensze, Delirii) 
et subitanea Retrocessionis: quae debebatur Sero cuidam subtili Scorbutico, vel 
Lymphis viscerum volatilibus ebullientibus, mobilibus valdé: quo genere Morbi 
ipse quondam Hamburgi, sub Typo primüm Tertianae malignae Scorbuticee, hinc 
plané continuae Exanthematicae, laboravi. Nam quamvis Malum id primis post 
adventum suum in Germaniam Temporibus Puerperas Lipsienses, aut in vicinià, 
specialiter quasi tantüm afficere visa esset: deinde tamen longé latéque ad plu- 
res alias insuper Germanie ditiones, hominumque sexum utrumque, et omnem 
pené aetatem dimanavit, ita ut Viros aequé ac Foeminas, Juvenes ac Senes, passim 
invaserit; cujus exempla pluscula, aliqua etiam meae curae subjecta, iterató mihi 
nota reddita sunt. Imó sicut Febris illa Purpura interdum Sudaminibus istiusmodi 
in medio macularum destituitur: imó citra Febrim notabilem quoque ac Maculas, 
Sudamina aliquibus erumpunt, qua non convenientiüs, quàm reciprocato super 
Cutim exasperatam echino vestimentali, ex Setis porcinis facto, tolluntur, et solo 
Pruritu, maturitatis indice, hominem ad scalpendum vel simile quid, irritant. 


8. 6. Unde veró descendat Purpurae Vox, in diversas Opinionum partes abire 
uniuscujusque arbitrio relinquitur, salvà Animarum pace, vel totius Romani Imperii: 
ex quibus mihi hae videntur celebriores; dum nempe 


1. Aliqui dictam putant, quasi Purum Putum "Y Ur, vel Ignem, Hebraeis dictum: 


2. vel quasi Purum Putum Urens, postquam tó Urere ab hoc Ur vel Igne derivatur, 
Substantià omnium subtilissima, summé mobili, lucidà, (in statu congregato) 
corporibusque aliis Splendoris gratiam conciliante. Cujusmodi Etymologiae veró 
videtur non tutó satis innitendum. Si enim ab Urendo nomen haberet, cujus prima 
Syllaba est longa; in voce Purpura conveniret mediam Syllabam quoque produci, 
non corripi: quod puto esse manifestum. Et, unde etiam accessit Literar P? 

3. Vel quasi IIOprÜOp, aut Purum putum Ignem, vel Lucem; ut geminato hoc 
Ignis, Substantize fulgidissimaze, titulo maximé fuleurans splendor Purpurze notetur. 
Sed neque haec Vocis deductio exacté quadrat. Sunt enim, ut notum, Cinnabaris, 
Minium, Coralia, Rosa, Scarlatum, multó fulgurantioris Rubedinis, Purpurá; et 
appellationem istam sic aliquantó digniüs mererentur. Imó in Purpurá non tàm 
Splendor aliquis rutilans, quàm in obscurum potiüs tendens Coeruleum Rubescens, 
vel Rubrum, Coerulescens, praecipué commendatur. 

4. Vel quasi xógov qQ£oetv, Porum Ferre, vel Meatum: et Venam Cruoris Purpurei 
intelligunt. Sed praeterquam quod Anatomicis minüs usitatum est, Pori appellatio- 
nem tribuere Venis Animalium; dubito etiam, an Syllaba Graecorum, qe, facilé in 
Pu Latinum mutata, in ullis nominibus aliis inveniatur; ut meram potiüs Vocum 
Allusionem existimem. 

5. Vel ex Hebraeo 125 Separavit, dijunxit, vel 18 Rupit, Effregit; quod Testa 
Purpurae Animalis, ad Succum preciosisimum obtinendum, frangenda priüs fuerit: 

qua originatio utcunque speciosior videtur, sed incerta; cum multa alia, imó fere 
innumera, Corpora aequé Fragilia aut Ruptilia sint, quae exiguam admodüm cum 
Purpurá familiaritatem habent: et videtur item Allusio tantüm quaedam esse, ad 
Radicales Hebraicae Vocis literas 8 et 3, quàm vera Originatio. 


8. 7. Quin potiüs quando habemus Fontem manifestissimum alium, quid ullos 
obscuriores laboriosé insectemur? Quod enim IIogoóga Graecis, id ad amussim 
velut, Latinis Purpura dicitur: et Derivata utrobivis perspicue conspirant: 1. Purpu- 
ro, Ilogqopo, h. e. purpureo Colore tingo, vel facio, ut aliquid Purpurae in modum 
effulgeat; Vox veteris Poétae, quam probat Gellius, lib. 18. c. 2. versum hunc addu- 
cens: 


Spiritus Eurorii virides cum purpurat Undas. Inde 2. Purpurati Patres, qui Pur- 
puram gestabant; Reges, Principes, Senatores Romani, aut hodie Cardinales. 3. 
Purpurarii: qui erant tàm Infectores, quàm Negociatores. Et Infectores praesertim 
quales homines fuerint, quaeque eorum Officinae ac Fraudes, Autor ipse noster, 
in capitis hujus S. 37. et 38. explicat. Diciturque Grace IIogqQuoónoAc, Purpurae 
Venditrix. 4. Purpureus, a, um, Ilogqogeoc, ov, i. e. Ruber, puniceus, florens, ac 
roseus. Unde Juvenile decus Genarum Virgilius 1. /En. v. 594. his verbis describit: 


— — Lumenque Juventae 
Purpureum, et laetos oculis afflarat honores. 


8. 8. Et quoniam inter Colores Simpliciores, Rubro rutilante nullus fortior, vel 
Coerulescente, ob quandam coeli imaginem, haut facilé ullus amabilior, venerabilior, 
aut adspectu amoenior est, qui duo sub communi Purpura nomine continentur; 
ideóque Poétee praesertim, in vocibus latiüs extendendis liberi admodum, quidvis 
Pulcrum, amcené coloratum, aut splendens, continuó etiam Purpureum vocarunt, 
ut Flammam Euripides (in Troadibus) Lumen Virgilius, 6. &n. Nivem Pedo, antiquus 
quidam sic-dictus, Mare Euripides iterum l. d. Comam Nisi, Ovidius, Oculos Flaccus, 
ipsosque Olores vel Cygnos, Horatius lib. 4. od. 1. v. 10. Quod tamen ad Mare 
attinet, de quo sic canit Virgilius lib. 4. Georg. v. 372. 


In Mare Purpureum violentior influit Amnis; 


id citra Tralationem etiam dicere poterat, respectu Imaginis Aurora, purpureo 
schemate ex superficie Aquarum ad Oculum reflexae. 


8. 9. 5. Purpurina, Pigmenti genus; de quo distinctiüs paucula, ad praesentis 
Capitis S. 24. notabo. 6. Purpurissa, Purpurissum, (à rogqugiGo, in purpureum 
colorem vergo:) simile Pigmenti genus; de quo ibidem. et 7. Purpurites, Iogqugícr, 
lapis, inter Marmora rubra principatum obtinens, columnis, mortariis, ac aliis rebus, 
violentiae obnoxiis, parandis aptus: de quo vide OL. Wormium libr. 2. Mus. Sect. 
2. cap. 4. pag. 44: sed diversus à Purpurite seu Purpurá lapidescente, argenteis 
Maculis adspersá, quam in effigie nobis exhibet Muséum Metallicum Aldrovandi 
lib. 1. cap. 3. pag. 89. 

21.3 Annotatio 3 


Ad Capitis 1. S. 6. et 7. De Ostro, ejusque Nomine ac Denominatis. 


8. 1. Ostrum recté quidem Autor noster hoc Cap. 1. 8. 6. vocat praestantissimum 
omnium colorum purpureorum, per Artem priscam Tinctoriam ex Purpurá, (Animali 
Testaceo) factorum: sed quó minüs quis seducatur Aquivocationibus, notandum, 
Vocem Ostri, non hoc samoso solüm et maximé excellenti significatu capi de eo, 
quod diximus: sed tüm pro ipso Succo, nativo adhuc penitus, nullamque coctionem 
sui passo, tüm generalissimé, pro quovis, aliarum etiam rerum Colore purpureo ac 
rubro sumi apud Autores passim, praecipuéq, Poétas, quibus impuné licet, Voces 
nullas non longé latéque, ad distantissimos quosque significatus extendere. 


8. 2. De Modo Parandi Ostrum in peculiari Annotatione inferius, ad S. Autoris 
23. et 24. praesentis Capitis agetur. 


$. 3. Interim ne quid intactum principió statim, quoad Nomenclaturas Rerum, 
transsiliat industria mens Columnae; ecce, ad Etymon Ostri mox (8. 7.) enucleandum 
vertit se; et recté Vocem à Graeco Ooxéov, quod denotat Oc, deducit, cüm in 
Duritie et Ossa et Testae Purpurarum non parum conveniant. Ob eandemque 
causam Ostrea quoque dicta putantur, quod Testis durissimis duabus, tanquam 
Osseis claustris, communita sint, frangendis cum impetu, antequam delicatam 
carnem contentam vescam, praedari detur: et nunc ab Ostro, nunc ab Ostreá, 
pluscula voces aliae; quae sequuntur. 


8. 4. 1. Ostrearius Panis, ab Obsoniis sic dictus Plinio lib. 18. cap. 1; quam 
Nominis rationem lpse fert; videturque innuere Panem Veterum, cum Ostreis 
vescerentur. 2. Ostreatum Tergum, h. e. durum, asperum, et velut Ostrearum Testis 
armatum, Plautus habet alicubi; ni fallor, in Paenulo. 3. Ostrifer Locus, qui Ostreum 
vel Ostream producit: utrumque enim, tam Ostreas, quàm Ostrea, orum, dicimus. 


8. 5. 4. "Oo xgetoc, quod Latiné vertendum Ostreus vel Ostreius, i. e. purpereus, 
vel Ostri colorem habens. 5. Ostrina Tunica, Propertio, quae ostri rubescentis Tinc- 
turam refert, vel ostro tincta: 


8. 6. 6. 'Ooxpoxov, Cortex, Testa. 7. Ostracium, Pavimentum, vel Area domüs 
aut Conclavis, Fragmentis Testularum, naturalium aequé ac imprimis fictilium ex 
latere cocto, strata, interposito et complanato superné cum illis cemento aut calce, 
inspersis calculis; Germanicé Estrich, quod veró óstrich scribendum videtur rectiüs. 
8. Ooxpoxó6cpua, Animalia, loco Cutis, vel Involucri mollis, Putamen durum vel 
Testam habentia; uno verbo, Testacea. "Ooxpoxov enim, Testa, ut modó dictum 
est, et Acouo, Cutis. 


8. 7. 9. Ostracismus, Ooxgoxtoyuóc. Quo nomine intelligitur celebris illa apud 
Athenienses quondam, sed iniqua haut raró, insignium Virorum, tanquam Reipu- 
blicae perniciosorum, aut suspectorum certé, ad Annos 10. aut 15. Relegatio, facta 
per "Ooxgoxa aut Testulas, h. e. Testularum suffragia et Collectionem, quibus no- 
men eorum adscriptum erat, qui non tam ob flagitia aliqua, (quae potiüs Exsilium 

pariebant) quàm quod Facultatibus, Favore populi, abundantià Clientium, poten- 
tiáque gauderent pra reliquis, videbantur quammaxmé ex Aris ac Focis eliminadi, 
ne scil: Autoritate nimiüm invalescerent. A Latinis Exsilium Testulatum vocari, 
innult Aldrovandus lib. 4. Mus. Metall. c. 7. pag. 596. Et Syracusani tenuerunt 
similem, Viros saepe optimos, é Repupl: ejiciendi modum: sed, loco Testa, Folio 
Oleagino sunt usi, ut Vossius (in Etymologico) memorat. 10. Ostracophoria; quasi 
Testilegia dixeris, aut Sortilegium per Testas: vel Dies ipsa, Ostracismis ferendis 
destinata. 


8. 8. Ac denique 11. Ostracites: quo nomine Corpora varia continentur; Nativa, 
Factitia, et Ambigui ordinis. 


$. 9. Nativis annumerantur haec: 1. Ostracites Dioscoridi vocatus, vel Saxi crusto- 
si species, aut Lapis scaber, et sic superficiem scabram Testae Ostrearum utcunque 
eemulans; sed iis multó major; poliendae aut laevigandae Cuti utilis pro Pumice, 
ut loqui placet Plinio lib. 36. cap. 19; scissilis veró imprimis in Testas veluti, sic, 
ut superiore ablatà, in minores alias findi possit, intercedente semper Crustá; 
digitisque percussus, tanquam olla, sonum edat: in Montanis circa Bononiam 
hodie frequens, notante Aldrovando (lib. 4. Mus. Metallic. cap. 1. pag. 462.) nec 
non in Hercyniis, circa Hildesheimium, poné Antrum à Nanis dictum, ut notat 
Diligentissimus D. Frid. Lachmund, Amicus meus, Oryctograph. Hildesh: Sect. 3. cap. 
1. illudque rubrum: cum quo confer Joh. de Laet de Gemm. et Lapid. lib. 2. c. 10. 
Colore autem ferrugineo aut fulvo à se notatum Cl. Olaus Wormius (lib. 1. Mus. 
sect. 2. cap. 12. pag. 79.) memorat. Junioribus Graecis visum est, Arüóoxpeov vocare: 
sed rectiüs nomen id Ostrearum Testis in Lapidem conversis, attribuitur. Quin 
Ceramiten praestaret dicere, nam Képotioc Tegulam denotat. Germanis, Agricolam 
sequutis, Topf-stein, aut multó convenientiüs Scherben-stein. Nam hoc Topf-stein 
etiam ambiguum est, et tam lapidem hunc, de quo in praesenti paragrapho agitur, 
quàm Urnas Fossiles, mox dicendas, notat. 


8. 10. 2. /£tites fissilis, parum ab Ostracite modó-descripto differens, ob Scabri- 
tiem externam similem, fissilitati junctam, quà plures semper lapides uno contineri 
videntur, nisi quod Terram, vel aliud quid, in sinu suo gerat, pro &titarum more 
quasi omnium. Cujusmodi Ostraciten, proin, /Etitae speciem, ex quatuor constatem 
Crustis, inclusà in medio Terrà luteà, exhibet Lachmundus anté-citatus cap. 2. pag. 
32. Clarissimus Bauschius veró in pereleganti suo, de Atite, Opusculo, A&titem 
toties-fissilem non habet. Et 3. Haematitis speciem aliquam, Ostracitae Dioscoridis 
similem, in Rerum Naturá inveniri, autor est Aldrovandus, l. anté c. cap. 7. pag. 594: 
cum Haematitarum plerorumque fibrae alias in longitudinem corporis, tanquam 
jacula, striatim tendant. Cujusmodi Haematitem ex Ostracite fieri à Naturá, per 
ustionem, sicut ex Magnete Ars Haematitem efficit, similiter Urendo, inculcat nobis 
Johannes de Laet lib. 2. de Gemm. et Lap. cap. 10. 

8. 11. Quid quod in ipsismet Gemmarum generibus Ostracitem aliqui ponant; 
nominatim 4. Achatem. Ita enim Plinus lib. 37. c. 10. ait: Ostracias sive Ostracites 
est Testacea durior: altera Achatae similis, nisi quod Achates polituráà pinguescit. 
Duriori tanta inest vis, ut alie Gemmae sculpantur fragmentis ejus. Ubi nota xo Aliae. 

Itaque Ostracites hic Plinii, ipse etiam Gemma, et in specie Achates erit. Imó 
5. Sapphirascentem Ostraciam quandam colligas licet ex his verbis modó laudati 
Johannis de Laet, qui l. d. scribit: Nomine Germanico Lux-Saffier mihi ostensa est 
gemma saturatissimi Indici colore. Qui ostendebat Gemmarius, magni precii esse 
dicebat; praeduram ita, ut alias Gemmas incideret. 

8. 12. Porró 6. Ostracitem de Lithostreis, h. e. Ostreis vel toties, vel quoad Testam 
aut Carnem in Lapidem conversis dici, quemadmodum Rationi maximé consentane- 
um est, ob certitudinem Observationum: ita Exempla Virorum Celebrium, qui talia 
notarunt, sunt in promtu: quorum quatuor hic tantüm memorabimus; Aldrovan- 
dum in ltalià, Bononiensium Gesnerum aut plusquam-Plinium; Borellum in Gallià; 
Wormium accuratissimum, et Stenonem ingeniosissimum in Danià. Aldrovandus 
ait lib. 1. Mus. Metall. cap. 2. pag. 53: Vidimus genus Ostrei petrificati, cum Armaturá 
Coloris aurei. Ejusque iconem dat pag. 55. subtitulo: Ostracites Chrysoplites. Et 
lib. 4. cap. 1. pag. 463. depictam exhibet Testam Ostreorum, in Lapidem mutatam, 
Coraliorum rudimentis exornatam; ac ideó Ostracitem Coralioidéum nuncupat. Ac 
libri ejusdem capite 7. pag. 594. Petrificati Ostrei mentio injicitur, cum Armaturá 
durá lapideá, cinerei coloris. Borellus, se in Gallià Ostrea magna lapidea et vidisse, 
et collegisse testatur Cent. 3. Obs. Med. 38. Olaus autem Wormius Ostreas in Lapi- 
dem Chalcanthinum in Anglià conversas, nigras, odore Sulfureo, inque humido 
Aére facilé resolubiles, nomine Ostracitae, Muséo suo intulit, lib. 1. sect. 2. cap. 13. 
pag. 87, haec addens: Sunt veró et aliorum Ostreorum Testze aliquot, in lapides duros, 
cceruleos, et cinereos mutatorum exempla, quae Siliceam praeferunt duritiem, nec, ut 
priores, in humido liquescunt, sed, ut alii lapides, perennant. Ac subjungit Ostreae 
carnem in lapidem subrotundum, flavum, diaphanum conversam Novissiméque 
Steno, in Prodromo Dissertationis suae de Solido intra Solidum, ordine succincto 
agens de Testaceis Petrefactis illis primüm, quae in littoribus Maris, deinde iis, 
qua é Montibus eruuntur, pag. 59. meminit, Ostreorum Testas Se observasse, 
mirae magnitudinis, lapideas, cavernosas: ut opus hoc pacto minimé sit, in tantà 
Testimoniorum, adeó illustrium, luce, ampliüs à contradictionibus aliorum mihi 
metuere, si initio statim paragraphi hujus dixissem, Lithostrea passim dari: qualia 
utique mihi etiam Venetiis, intra aedes Nobilium, notata sunt. Actumque à me de 
Petrefactione Corporum aliquantó fusiüs est An. 1664. in dissertatione Epistolicà, de 
Cancris et Serpentibus Petrefactis tum editá; quorsum benevolos Lectoris oculos 
remitto. Haec de Naturalibus. 

8. 13. Factitiis autem Rebus etiam aliquibus 7. Ostracitae vocabulum dari, ex- 
emplo Cadmize et 8. Ollarum Fossilium porró liquet: quas tamen Nativis etiam 
rebus vulgó annumerant; et, certo respectu, non prorsus malé. Unde illas inter 
Ambigui Ordinis Res, dictas superiüs (8. 8.) tantisper referre liceat: et, quod de 
Cadmiá hic notemus, breviter est hoc: Ejus, in Re Medicamentariàá, praecipue haberi 
differentias has, praeeunte Clarissimo Viro, Johann. Schródero, lib. 3. Pharm. cap. 
19. à figurà externà petitas, ut alia dicatur Botrytes, quae Uvae speciem referat; 
alia Calamites, quae Calamum; alia Placites, quae Crustas; alia demum Cadmia 
Ostracites, quae Testas. 

8. 14. Supersunt itaque Ollae vel Urnae Fossiles, quas etiam Ostracitas, Germanice 

Topf-stein vocari, jam anteà est dictum: utut pauló convenientiüs (clariüs certé) 
Erd tópfe dicantur, vel etiam Erd-Schalen, Erd- oder Berg-krüge, Berg-Tópfe, etc. 
(à loco Inventionis) vocari possint. Atque illas cur nec simpliciter pro Nativis, nec 
simpliciter pro Factitiis, sed Rebus Ambigui aut Dubii Ordinis habendas ducam, 
Rationem claram esse existimo; quod nimirum non omnes ejusdem sint Generis, 
sed ad duas has summas Classes redigendae. 


8. 15. Aliae ex Argillà, vel Terrà tractabili quavis alià, Aquis subactà, à Figulo 
sunt factae, et, ad durabilitatem ipsis conciliandam, Ignibus coctae, prout Lapides 
murarii, vel Lateres, Tegulas, Urnas, Ollas, Urceos, et Vasa Fictilia alia uri, moris 
est: cum alteris, de quibus jamjam etiam dicetur, confundendae neutiquam. 


8. 16. Aliae enim é contrario insuper ex Glebà quidem etiam, sed siccá penitus, 
nec unquam subjectá Figuli manibus, paratae: quam nimirum Natura ipsa subtüs 
in Molem aut Terram rubram, ope Subterraneorum lgnium, priüs coxerat, ut Torno 
dein subjici, inque Ollas, Urceos, ac Pateras per industriam humanam formari 
possent, suffragante Johanne de Laet, qui lib. 2. Gemm. et Lapidibus, cap. 10. ex 
Gesnero, haec profert: Plurii, inquiens, Pagus est Rhaetorum egregius, ultra Alpes 
proximé Clavennam oppidum, Lacui Lario (quem Comensem hodie vocant) vicinum, 
in monte proximo effossi lapides quidam pulli coloris et molliusculi, ad lebetés et 
varia vasa tornantur: et inde in diversas Italiae, vicinasque Regiones exportantur. 
Jo. Augustinus Pantheus Chemista, hunc Lapidem Lebetum vocat, et ni fallor, alio 
nomine Petram Columbinam, nescio quam ob causam. In Siphno (inquit Plinius lib. 
36. c. 22.) Lapis est, qui cavatur, tornaturque in vasa, coquendis cibis utilia, vel ad 
esculentorum usus: quod et in Comensi Italiae lapide accidere scimus, etc. Talia item 
sunt apud Chattos Saxa, (pergit Autor) in fusco cinericea, in quorum formas quodvis 
metallum liquidum funditur. Hoc genus in Siphno, et in Italia circa Comum excavatur, 
tornaturque in vasa coquendis cibis utilia, quae circumdantur circulis ferreis, etc. 
Ex quibus abundé patet, Tornatiles Urnas has, cum Fictilibus istis, de quibus in 
praecedenti Paragrapho, non esse confundendas. 


8. 17. Atque easdem Fictiles, qua aliàs xo«x' £&oyr|v Fossiles vocantur, Funerales 
aut Cinerales placet dicere, ab usu praecipuo, quo priscis Ethnicis habebantur: 
nimirum, ut Cinere ac Ossibus Mortuorum suorum repletas, tectasque lapide, vel 
alià re, telluri committerent; majores, mediocres, parvas; spe forsan aliquá (per 
Traditiones obscuré acceptà,) futurae Resurrectionis: cujusmodi spes A&gyptios 
imprimis, cadavera Mortuorum non comburentes, sed balsamo, cedrià, bitumine, 
aut aliis rebus condientes, ad conservanda eadem quamdiu à Corruptione, traxisse, 
non vana opinio est. 


8. 18. Fabricius, citante Albino (Weissnisch: Berg-Chronic: Tit 23. pag. 177. 
178.) persuasione Vulgi potiüs, quàm proprià opinione actus, Ollas illas à Pygmaeis 
in Terrá relictas refert, qui quondam in Antris Thuringia, et vicinarü regionum, 
habitaverint: unde Zwerg-Tópfe ibi quoque appellentur. Imó vivere etiamnum 
in subterraneis passim, Pygmaeorum Gentem, et plura istiusmodi Vascula finge- 
re. Quam fabulam autoribus suis defendendam, firmiterque credendam, lubens 
mittimus. 

8. 19. Hoc veró à ratione minüs alienum est, quod sibi persuadet Boéthius (lib. 
2. d. Lap. et Gemm. c. 212.) Molles esse in Terrá (intellige, Friabiliores,) exemtas 
in aere lapidescere. Ista Friabilitas, et fatiscentia facilis, ab Humiditate Nitroso- 
Salsáà Terra in aliquibus regionibus, longiusculi Temporis tractu, supervenire ipsis 
potest: quà exhaustá, vi radiorum solarium aut atmospharae aliàs siccioris, ad 
siccitatem pristinam redeant, et utcunque magis resistant tactui. Unde in Lusatià 
quoque hunc modum effossionis earum tenere Albinus ait Incolas, ut reperto, per 
exploratorium instrumentum, Urnze indicio, inventas easdem non statim eruant, 
sed circumfossas linquant in Terrà aliquandiu subsistere, ut sensim siccescendo, 
cum minore ruptionis periculo dein eximi ac asservari possint. 


8. 20. Reperiri enim sub Terrá interdum, tàm in Lusatià modó-dictà, ubi ge- 
wachsene Tópfe à vulgo appellentur, quàm vicinà eidem Misniá, Saxoniá, Thuringiá, 
Hassiá, et ad Rhenum, Fictilia Veterum, tàm Funeralia, quàm Oeconomicis etiam 
usibus destinata, coloris ac figurae variae, ex eodem Autore discimus. Inque Her- 
cyniae Tractibus praesertim hodie id non esse admodüm insolens, tum privatim 
per literas edoctus sum, ab accuratissimo Fossilium, ejus Regionis, scrutatore, D. 
Frid. Lachmundo, Hildesheimensium, Sympolitarum suorum, Medico; tum puplico 
scripto idem confirmat Becherus, Patinze fossilis Hildesheimensis, nigrae, aureaque 
armaturá radiantis, mentionem faciens lib. 1. Phys. subterr. sect. 6. cap. 3. num. 
30: ne silentio prorsus transgrediar vel Holsatiam porro, in cujus Insulá quadam, 
Sylt, antiquioribus Frisiis habitatà, sub Praefecturáà Tunderensi, ex Collibus, pluri- 
mas Ollas Fictiles nigras erutas, ossibus cineribusque plenas, Clar. Danckwerthus 
(Topograph. Hols. part. 2. cap. 5. p. 89. a.) memorat: vel Silesiam meam, tam in 
Montanis, Bohemiam respicientibus, non longe à Boberá fluv. [ad quem Germa- 
nia Cygnus, Opitius natus est;] quàm in citeriore ejus parte, propé Oderam vel 
Viadrum fluvium; uti jam dicetur. 


8. 21. Monstrat enim inclytae Silesiae Metropolis, Vratislavia, Patria mea charis- 
sima, in publicá, quae ibidem habetur, Bibliothecà Templi Mariae-Magdalenaei, in 
Scrinio conveniente repositas Ollas Fictiles 16. effossas Ann. 1614. d. 15. April: in 
Pago Ransern, qui milliari uno ab Urbe dissidet, sub ditione /llustris Senatus ibi, 
ad Viadri ripam, in purissimá Arenà, dum Aggeri reparando cura intenderetur; in 
quibus majores nostri Mortuorum suorum Cineres condidére: majusculas, medio- 
cres, parvas; duras affatim; et aliquas earum lineis insculptis ornatas, alias rudius 
elaboratas; ansatas item aliquas ab uno vel utroque latere; alias sine ansis; scabras 
quodammodo, nec lithargyro obductas. Omnes veró orificii vel apertura strictio- 
ris, Ventrisque amplioris. Ex quibus mediocres tres elegi, et in defectu Artificis, 
dum charta haec jamjam praelo esset subiicienda, rudi scalpello in Ligno sculptas, 
delineare conatus sum in addito hic Schemate, intimando altitudinem earum et 
diametros, quà parte maximé ventriosae sunt. 


Prima nimirum, Signo Cnotata, Amplitudinem habet, cujus diameter Unciarum 
4 1/2: Altitudinem veró 3 1/2 Unc. circiter. 

Secunda, Signo € notata, amplitudine (diametraliter) aequat Uncias 3. Altitudine 
Uncias 2 1/2. 


Et Tertia, sub Signo "aequat Amplitudine Uncias quasi 6. Altitudine Unc. 2 
1/2; 

8. 22. In Italia Sepulcrales Romanorum Urna proprio nomine Ossuaria sunt 
dicta, ac Cineraria; Graecé OcoxoÜfjxot, vel óoxoóoyeio. Eaque non Fictilia solüm, 
sed ex Marmore quoque, imó Argento, ac Auro facta esse, convenienter Kirchman- 
nus nos admonet lib. 3. de Funerib. Romanorum, cap. 8. et quoad molem parva, 
minutaque Vascula exstitisse, quodammodo ex Propertii lib. 4. eleg. ult. addiscimus, 
qui ait: 


Non minüs immites habui Cornelia Parcas, 
Et sum, quod digitis quinque levatur, onus: 


quorsum etiam alludit elegantissimus Poéta Christianus, Prudentius, his verbis, 
hymn. 10. Cathem. vers. 145. 


Non si cariosa vetustas 
Dissolverit ossa favillis, 
Fueritque cinusculus arens, 
Minimi mensura pugilli. 

21.4 Annotatio 4 


Ad Capitis 1. S. 8. 9. 10. 11. 12. et seq. De Vocis Conchylii significatu multiplici, et 
acceptionibus perplexis. 


8. 1. Missis iis, quae circa Purpurae ac Ostri Vocabula, notanda videbantur, vo- 
lebam modoó ad Res ipsas, ubi opus, digredi. At identidem in primo, quod dicitur, 
limine detineor; et circa Conchylii appellationem obscuritates quasdam quoque 
invenio. In quibus tollendis, ut par est, Autor quoque diligentiam quandam ad- 
hibuit; sed foret optandum, ut in verbis perspicuus magis, inque ipso contextu 
ordinatiüs disponendo, felicior fuisset. 


8. 2. Quapropter defectui etiam huic medelam paraturus, hac Methodo procedo, 
quà omnis tandem evanescet Obscuritas. Notandum nimirum, alias &quivocatio- 
nes in voce Conchylii, alias in voce Conchae, illius primitivo, haberi; et iterum alias 
utrique communes esse; quod levi addità diligentià, ex sequentibus potest elici. 


8. 3. Ad vocem Concha enim quod attinet, tres ea potissimüm Significatus 
habet; dum accipitur vel 


1. pro Testaceo Animali quovis, sive sit Univalve, sive Bivalve; in quibus, tanquam 
summis duobus Testaceorum Generibus, Autores consistunt communiter: sive 
Trivalve, aut Plurivalve, quae addenda existimo. Elegans, quoad Genersalissimum 
Vocis Sensum, interim notari meretur locus Plauti, in Rudente, (2. 2. 5:) 


Salvete Fures maritimi, Conchitoe, atque Hamitae, Famelica Hominum natio; quid 
agitis? ut peritis? 

nisi forsan Conchitze hic, specialissimé pro Purpurilegis aut Muricilegis capi- 
endi sint. In genere veró, dum Concha Testaceis omnibus attribuitur, tribuitur ea 
Vox porró vel 


Totis istiusmodi Aquatilibus, Ostracodermis: Duriori potiüs parti eorum, Testae, 
in oppositione ad Carnem, in eá contentam. 


2. pro Turbinatis, ut Autor noster docet hoc Capite de Purp. 8. 10. 15: quae 
Turbinata interdum pro Summo Genere Testaceorum Univalvium habentur. 


Sed iterum haud apté. Habentur enim etiam Univalvia alterius ordinis, quae 
proprié-sic-dictorum more, ex orificio aut Limbo aperturae patentioris, in Ven- 
trem Volute alicujus notabilem, indeque spiraliter in umbilicale Extremum non 
revolvuntur, ut Concha Veneris dictae, Aures Marinas, Dentalia, Lepades. 


Et ob hanc revoluta in spiram ventriositatis similitudine pro in aliquae aliae 
Res, Translatione non ineptáà, Concha titulum posteà acceperunt; e. g. Portiunculae 
Ossis petrosi, ad Aurem internam spectans; de quà Riolanus lib. 4. Enchir. An. cap. 
4. et lib. 6. c. 12. imprimis vero statim lib. 1. c. 1. videatur: vel in Hydraulico opere, 
et artificialibus Fontibus Hortorum, Pelves aeneze aut marmoreae magnae, Aquam ex 
Tubulis occultis lzeté recipentes: vel in Triclinio, Paterae argenteae, Vitrezevé grandes, 
in Salutipotationis usum et abusum. Vel in Officinis Chirurgicis Pelves, quae inter 
tondendum Barbam adhibentur. Ut de Pictorum Conchuliis tam nativis, (collectis 

in littore) marinis, aut fluviatilibus, quàm figulinis, stanneis, vitreis, non multa 
addam; imprimis quod pererudité ac pleniüs de his tractat Celeberr. Joh. Schefferus 
in suáà Craphice, 8. 58. pag. 184. 

3. pro Turbinatis saltem Palustribus, non marinis; ut colligere est ex Column. de 
Purp. h. l. 8. 15. 16. 

4. aut ex marinis, pro Buccino majore, vel Cochleá marináà magná, in latitudi- 
nem, vel ventrem ampli orificii retortà, et adhibità loco Tubae à Tyrrhenis, ante 
inventionem Tuba, ut Schrevelius annotat ad illud Ovidii lib. 1. Metam. Fab. de 
Tritone, Neptuni buccinatore vel tubicine: 


— — humeros innato Murice tectum 
Caeruleum Tritona vocat, Conchaque sonanti 
Inspirare jubet. — — et versum hunc 


Virgilii ex 6. &n. adducit: 


Sed tum forté cavá dum personat aequora Conchá. 


9. Conchylium dein, (Graecé Koyy Xov) similiter vià Significatüs non constanter 

unius apud Autores, sed triplicis aut quadruplicis incedit. Dici enim illud legimus 

1. pro Testaceo Animali quovis, suffragante Columná, in hujus cap. S. 10. 25. sicut 
Concha vox, in anté-dictis, generalissimé Ostracodermis vel Testaceis omnibus, 
attributa est. 

2. praecipué autem vesco, ut patet ex Columná ibidem, S. 14. 

3. pro genere Infecturae, aut Coloré, eximii illius Succi vel Sanguinis Purpurae, 
qui in Catinis solebat confici, suffragante iterum Columná l. d. S. 8. 9. 10. 12. 10. 25. 

4. Et quidem Colore Coerulescente Purpureo, exinde resultante; vid. Col. de Purp. 
c. 1. $. 11. 12. unde Conchyliata Vestis, pro Colore isto purpureo infectà dicitur. 


21.5 Annotatio 5 


Ad Capitis 1. S. 11. 12. 13. De Essentialibcon Purpurae Differentiis. 


8. 1. Sed jam directé ad ipsas Res. Purpurei Coloris Differentias quasdam Columna, 
Cap. 1. 8. 11. 12. et 13. (quibus adde 8. 39.) proponit, et laudem eátenus meretur: 
an veró ordine tali id agat, ut Lector Memoriàá satietur, iterum pené dubito; et 
quivis, cui placet, privatim periculum facere de se Ipse potest. Equidem Sensum ex 
verbis fideliter primó extraham, hinc luculentiorem utcunque tractandi ordinem 
monstrabo. 

8. 2. Sensus Autoris, in dictis Paragraphis 11. et sequentibus expressus, est hic: 


Conchylii, vel Purpura  Coeruleze Colorem fuisse dilutiorem, vel pleniorem; 8. 
11. 

Purpurea Colore saturatiore variasse? ibidem. 

Purpureum Colorem Plinio esse, qui ex Coeruleo magis ad Rubedinem tendat, 
saturato satis Colore, ut Rosa purpurea, quem alibi nigricantis Rosa Colore 
sublucentem dixerit; $. 72. 

Alium Eidem dilutiorem esse, ut Violae praecocis marinae? ibidem. 

Alteram speciem Purpura, Plinio iterum videri, quae ex Rubro magis ad Coeru- 
leum tendat dilutum, dicique proprié Conchylium, ut Helitotropii, vel Malvae 
purpurea? aut tendat ad Caeruleum magis obscurum, ut Violae purpureae mon- 
tana; ibidem. 

Huncque colorem /lli dici Austerum in glauco, et irascenti similem Mari; vel 
Virgilio Purpuram, nigrae Violae sublucentem; ibidem. 

Colorem Conchylii, (h. e. Purpuram coeruleam) sine Buccino fieri; $. 13. 

Buccinum enim ad Rubedinem Rose, aut Cocco similem, feré tendere, juxta 
Plinium: Purpuram veró emittere magis Violaceam Saniem; ibidem. 

Nitorem Cocci quaeri, ut (Purpura ad rubedinem ducenda) Sanguinis concreti 
speciem referat; ibid. 

Istumque Colorem Tyrium dictum esse; ibid. 

Conchylium in coquendo evadere non debuisse nigricantem nimis: ideoque in 
Buccini Cortinam permutatam esse, ut ruborem superacciperet; ibidem. 

Et Rubeum Colorem nigricante deteriorem, Plinio dici, nisi sit adspectu Con- 
creti Sanguinis; 8. 39. 

8. 3. Ex quibus, eo Ordine lectis, quo juxta ductum Columna nostri hic adducta 
sunt, admodüm dubito, an aequé distinctam Purpurae Veteris Differentiarum cogni- 
tionem tàm commode statim, aut primá fronte, eruere quis possit, atque efficere 
in jam-sequentibus conabor, exorsurus à primo Ovo, quod dicitur, seu summáà 
Colorum distributione. 

8. 4. Colores Rerum nimirum distinguere soleo in 

Ineffabiles, (h. e. qui distinctam sui cognitionem respuunt, et cernuntur magis, 
quàm discernuntur; e. g. in principio Vertiginis ac Lipothymize.) ac Effabiles, (h. e. 
qui peculiari nomine aliquo indigitari possunt ac solent de Rebus, in quibus primó 
inventi fuerunt aut excellunt.) Suntque vel 

8. 5. Simplices, principales, aut fundamentales: et hi vel 

Extremi, (ut vulgó etiam subdividuntur) duo 

Albus; (accurate aliàs loquendo non tàm Color, quam lucularum purissimarum 
congeries, ex specularibus superficiebus confusi Diaphani, ad oculum reflexa.) 

Et Niger (^pparentia potius, ex aberratione Radiorum Luminosorum, procul 
ab Oculo, contingens.) 

Intermedii tres: quorum 

8. 6. Unus, Exquisité medius, omniumque fortissimus, Ruber. Isque adeó fortis 
ac efficax, ut irritandis majoricum etiam Bestiis sit aptus, juxta Locum Scripturae, 
1. Maccab. 6. v. 34. et Justiniani, lib. 4. Instit Jr. tit. 1. S. 11. 

duo reliqui Laterales, Rubro proximi, 
Flavus, aut Citrinus, mediocriter validus, sed Rubro imbecillior: 


Et Coeruleus, aut Sapphirinus, mediocriter imbecillis, sed Nigro validior, ortus 
ex Radiis luminosis sparsis, debiliàs ad Oculum refractis. 


8. 7. Compositi aut mixti, ex aequaliter utcunque combinatis videlicet Simplici- 
bus oriundi; iisque vel 

duobus praecipue, ad vitandam Confusionem; 

tribus aut pluribus; imó Simplicibus et Compositis; vel plané Compositis et 
Compositis, ut Decompositi, sed distinctum Oculorum judicium tantó longius 
eludentes, exin resultent. 


8. 8. Cujusmodi vel ex Simplicibus plusculis Compositi, h. e. Valde-Compositi, 
vel etiam plané Decompositi Colores, ad nullas ampliüs subdivisiones nos adigent, 
conspicui e. g. in Collis Anatum, Caudis Pavonum, striatis Herbarum quarun- 
dam Foliis, Soli ac Visui obliqué obversis, Plumbo recens-suso, et calente adhuc, 
Pelliculà Exstinctionis Calcis vivae, Bullis Saponariis, in aérem projectis, Texturá 
Sericeà multicoloris fili, et misturà confusionéve Pigmentorum indifferenter mul- 
tiplicium, aut Rebus aliis: nam emergit talium rerum inexplicabilis varietas, pro 
diversá, et infinities pené mutabili commixtionis lege; ac tandem tamen cogimur 
à Decompositis ad Composita, et ab his ad simpliciores combinandi rationes, 
in animo retrogredi, usque dum ipsos fundamentales Colores, anteà dictos, in 
quibus judicium Visüs determinató acquiescat, iterum contingamus, Aut, si tres 
saltem Simplices intermedii, h. e. Flavus, Ruber, Coeeruleusque jungantur, luridus, 
lividusvé, cadaverosus, aut aliàs oculis ingratus Color inde enascitur, ob maximé 
perturbatas Radiorum Refractiones. 


8. 9. Ad Compositos itaque Colores, qui proximé resultant ex combinatione 
Duorum Simplicium, quod attinet; eorum celebrantur praecipué Tres: Aureus, Vi- 
ridis, ac Purpureus. Plures tamen alii, quantumlibet minüs flammei aut floridi, 
propterea non sunt negandi, utpote veré existentes in Mundo, et sua etiam haben- 
tes Phaenomena, à Colorum Simplicium phaenomenis vel specificé, vel gradualiter 
distincta, ut distinctius, evidentiüsque ex subjectà Tabulà hàc liquet. Quà videlicet 
ex 

Albo 

Et Flavo fieri conspicitur Flavescens; vel Flavum Albo vicinum: 

Et Rubro, Color Carneus, vel Incarnatus: 

Et Caeruleo, Cineraseens: 

Et Nigro, Cinereus. 

Flavo 

Et Rubro, Aureus, Fulvus, Croceus. 


Et Coeruleo, Viridis, gratissimus omnium, teste Syracide, c. 41. v. 22. Cujus rei 
ratio in moderamine accurato Refractionum sita est, quam dat Flavus, inter Album 
lucidissimum, Rubrumque fortissimum intermedius; et Coeruleus, inter Rubrum 

istum impetuosum, ac Nigrum plané inermem, intermedius. lllustris Cartesius ad 
commendandam Viriditatis gratiam Simili utitur, à Pane, quem nemo facile fastidit, 
et Octavà in Musicis, quae universaliter item delectet, petito; libr. de Homine, $. 20: 

Et Nigro, Fuscus; aliis etiam Leoninus. 

Rubro 

Et Caeruleo, PURPUREUS: cujus Differentias, ne Tabulam hanc fusiüs exten- 
damus, proponemus in mox sequente Paragrapho. 

Et Nigro, Subruber vel Brunus. 

Caeruleo vel Cyaneo, et Nigro, Subcoeruleus, vel Nigro propé, propiüs, aut 
proximé accedens. 

8. 10. Cujusmodi Differentias Kircherus etiam (libr. Mund. Subt. Sect. 1. cap. 
5. pag. 14.) strictim tetigit, easque tali circiter Schemate, à me aliquantulüm 
distinctius hic, pleniüsque exhibito, adumbrat; et Dispositionem istam sine dubio 
ex Opticá Fr. Aguilonii (lib. 1. propos. 39. pag. 40.) desumsit, ut conferre Autorem 
utrumque volentibus, patebit. 


1 ALBUS. 


Flavefcenzs. 


2. FLAVUS. 


Cet. 
3 RUBER. 
Purpureus, 
4. COERULEUS. «e 
Subceruleu. 
f. NIGER. 


2: Figura — a.: Incarnatus. b.: Viridis. c.:: Subruber, brunus. d.: Cinerascens. e: 
Fuscus. f: Cinereus. 


8. 11. Interim tempus est, ut directé nunc, stratàque Ordinis vià meliore paulüm, 
aut commodiore, quàm qua apud Columnam, coeterà doctissimum, habetur, ad 
declarandas Purpura Differentias pergamus. Quae mihi videntur duplices: 

Essentialis una, quà Purpura (Veterum praesertim) habita est vel 


1. Rubra, in Caeruleum tendens, h. e. aliquantó plus hahens Rubri, quàm Cyanei: 
quam Petr. Joh. Faber (lib. 4. Panchym. sect. 5. cap. 14. pag. 502. b.) putat ortum 
habere ex purissimo sulfure rubeo, quod eluceat in principiis seminalibus horum 
Piscium, et, ut Sanguis in Animalibus (Sanguineis Terrestribus putà) rubeat. 


8. 12. Que et Tyria vocata, teste Columná in Epistolà Dedicat: et Sarrana, et 
Phoenicea aut Punicea, et Tarentina, et Hyacinthina. 

Ac Tyria quidem dupliciter, 

vel à Tyro, Nymphá, Amasiá Herculis, qui illius Amore, Purpurae Usum primus 
introduxerit, si Polluci credimus, quem Polyd. Vergilius, lib. 3. de R. Invent. c. 6. citat 
his verbis: Tyrii ferunt, captum Amore Herculem cujusdam Nymphae indigenae, cui 
nomen Tyros. Quam sequebatur canis: qui irreptantem scopulis Purpuram conspicatus, 
peresá carunculá, sua sibi Labra cruore puniceo infecit. Cum igitur ad puellam adisset 
Hercules, delectata illa inusitatà Tincturá, affirmavit, sibi cum illo posthac nihil fore 
rei, nisi ad Se Vestem afferret, etiam Canis illius Labris splendidiorem. Quocirca 
Hercules, inventá Animante, collectoque Sanguine, munus Puellae detulit primus, ut 
Syrii dictitant, Puniceae Infecturae Autor: 


Vel à Tyro Urbe, ac Tyriis, ejus Incolis: quód hi Capturáà et Usu excellentium 
Purpurarum olim essent celebres, et Infectores optimi. Sane, per Tyriam Purpuram, 
maximé intellectam fuisse Rubram, nimisquam claré patet ex his Claudiani, (d 
Nuptiis Honor 1, v. 114.) 


Amplexu careat Purpura Regio; 
Et Vestes Tyrio Sanguine fulgidas, 
Alter Virgineus nobilitet Cruor. 


Et Tyriam vestem, tanquam ex Purpureis optimam, notanter poni à Poétis passim 
invenias. Ex quibus memoriae subeunt Virgilius 1. An. v. 340. cum Martiali lib. 4. 
epigr. 28. et lib. 6. epigr. 11. Idemque, quem modoó citavi, Virgilius 3. Georg. v. 
17. Ostrum, (h. e. Purpureum colorem, Arte ex suó Testaceo excoctum) Tyrium, 
tanquam nobilissimum celebrat, ibi: 


Illi Victor ego, et Tyrio conspectus in Ostro, 
Centum quadrijugos agitabo ad flumina currus. 


Vel Sarrana etiam dictaest Rubra Tyriorum Purpura. Sar enim Phoenicice olim 
Urbs, qua posteà Tyrus: ac inde Sarranum Ostrum, i. e. Tyrium, vel praestantissi- 
mum. Virgil. 2. Georg. vers. 506: 


Ut gemmá bibat, et Sarrano dormiat Ostro. 

Id quod Sandysius, Anglus, apté declarat, lib. 3. Itinerarii, (German. edit, pag. 
466:) agens incidenter ibi de Panni, preciosà hodienum Tincturà imbuti genere, 
Scharlach, his verbis: Welcher Nahme scheinet von Ihr, (Urbe Tyro) herkommen Zu 
sein. Dann Tyrus wird Sar genennet, weil Sie auf einem Felsen, davon Syria den 
Nahmen hat, lieget; etc. massen dann die Arabier Scan für San, und Scar für Sar 
aussprechen. 


Phaenicea item, aut Punica, à otv(íooo, cruento, vel Qo(vi£, quod &pupov vel 
rubrum denotat: unde Phoenices, populi, vel Rubicundi, dicti, quod apud Ipsos 
Tinctura Purpura vel inventa olim, vel certé celebris fuerit; alio nomine Poeni aut 
Puni: quos eosdem cum Phoenicibus esse, ex Salmasio docet Ant. Thysius, notis ad 
Sallust. Bell. Jugurth. p. 242: et Malum Punicum dicitur, quod Grana ipsissimum ex 
Rubro purpurascunt, aut, ut Ovidius apté canit lib. 4. de Pont. eleg. 15. v. 8. 


Punica sub lento cortice Grana rubent. 


Vel Hyacinthina etiam; postquam Hyacinthi haut semel Poétis vocantur Purpurei. 
Et in specie non tàm Coeruleos illos Flores, Hyacinthi Orientalis nomine hodie 
cognitos, quàm Lilia Rubra, tanquam Sanguine tincta Hyacinthi Pueri, subintelli- 
genda suadet Balduinus (de Calceo Vet. Cap. 35. p. 335. 336.) Ovidii versiculos (ex 
lib. 10. Met. Fab. 5.) adducens: 


Ecce Cruor, qui fusus humi signaverat herbas, 
Desinit esse Cruor, Tyrioque nitentior Ostro 
Flos oritur, formamque capit, quam Lilia; si non 
Purpureus Color his, argenteus esset in illis. 


Aut denique Tarentina; ut in Columnae nostri ad Cardinalem Sannesium Dedica- 
tione, Purpura suae, videre est. 


2. Violacea aut Coerulea, in Rubrum tendens, h. e. aliquantó plus Coerulei habens, 
quàm Rubri: quam Moeroris et Gravitatis testem, Veteres Conchylium dicebant, 
momente Columna. L. jam d. et ipsius Contextüs cap. 1. S. 11. 12. addens in mox- 
sequente 8$. 13. sine Buccino fuisse factam, quia Buccinum fecit, Purpuram ad 
Rubedinem tendere. 


Accidentalis altera, in specie Gradualis; quà videlicet Purpura tàm Rubra, quàm 
Coerulea diversas Ruboris sui aut Cyanei Intensiones aut Remissiones habet: quod 
fusiüs aliquantüm jamjam declarabitur. 


21.6 Annotatio 6 


Ad Capitis ejusdem Loca eadem: De Cradualibus Purpura Differentiis: et Cocco. 

8. 1. Essentiales Purpurae Differentias sequuntur Accidentales, sub quorum Ge- 
nere Graduales stant. Perque eas intelligo Diversitatem eam, quà Purpura juxta 
distinctos Excessuum aut Defectuum Gradus Rubedinis suae ac Coerulescentiae, in tot 
discrimina, et veluti species novas, ultró citróque à Se abeunt, quot alterutrius sunt 
Atomi Coloris, vel Corpuscula, in mixturis conspicua quidem, sed non determina- 
bilia (quoad numerum) ullà humaná solertiáà, sed soli DEo cognita; et imitanda tam 
difficulter omnia, imó pleraque saltem, in Pigmentorü synthesi, quàm desperati 
res plena laboris foret, aut communiter est, exhibere exacté graduales Colorum 
omnium Differentias, quae vulgó tantüm in Capillitiis Hominum occurrunt; in mul- 
tiplici Foliorum Virore; aut Tuliparum, vel aliorum Florum, mirabiliter-discrepante 
Rubedine. 


8. 2. Et potiüs Differentiae ee, quas forté datur distinguere, habent se, ut Claves, 
Toni, aut Semitonia in Musicis: quorum quidem, vulgó notorum, videtur unus alte- 
rum immediaté consequi; sed certé in ipsáà Naturá Soni, ejusque Exaltationibus ac 
Depressionibus, multó plures occurrunt Discrepantiae, judicium Auris eludentes, 
quia consistunt in strictissimis quibusdam Minutiis, non secus, atque in Ulná vel 
Lineali, pedem Geometricum, vel 12. Uncias longó, non animadvertimus, an in 
uná vel alteráà Unciá inter metiendum alias res, excessus aut defectus admittan- 
tur Punctulorum duorum, trium, aut quatuor. Si veró anomalia illae nimiae sint; 
evidenter quoque cadunt sub visum, et differentiam notabilem pariunt, peculiari 
nomine, fracti vel integri Unciarum Numeri, mox mox exprimendam. 


8.3. Itaque in distantioribus Purpura Differentiis est necessarió acquiescendum, 
tanquam Variationes plüs perceptibiles in Organo Visüs subministrantibus: neque 
si judex earum aliquis abeó callidus, exercitatusque sit, (quale quid de Mercatoribus 
putatür) ut triginta, quinquaginta, imó vel centum Purpuras, sciret quambene 
discernere; veruntamen juraret, singularum Paribus alternatim sumtis, non posse 
identidem novas species intercedere; et harum quibusvis combinationibus iterum 
alias; ad Millenatios usque ac ampliüs. 


8. 4. Quin, ut ea, qua et cerni communiter à nobis possunt, et discerni, hic 
maximé sectemur; Purpura tam Rubra, quàm Coerulea, juxta perceptibiles Colorum 
Gradus, ejusque Intensiones ac Remissiones, rectissime distinguitur 


in genere, in 

Saturatam, de quà h. l. 8. 5. 

Et Dilutam: de quá 8. 6. 

ac in specie dein, in 

Rubram; Eamque vel 

Saturatam; de quá 8. 7. Et quidem dupliciter: 
excelsé; de quà 8. 8. et seqq. 

Et profundé: de quà 8. 17. 

Et Dilutam: de quà 8. 18. 


Et Violaceam aut Coeruleam: eamque pariter in 

Saturatam; de quà 8. 19. 
excelsé, de quà 8. 20. 
profundé: de quà 8. 21. 
Et Dilutam: de quá 8. ult. 


Ad hujusmodi Differendi modos ac species, discimina quavis reducuntur, 
Memoriaeque sine negocio imprimuntur. 


8. 5. Purpura Saturata videlicet, (Saturans rectius) in genere est, quae Atomos sui 
generis quàmcompactissimé locatas habet, citra intercursum foveolarum multa- 
rum, aut coloris praesertim tertii generis. Ita primus, quod sciam, ego describo: et 
laudo eos, qui aliàs, cum Columná c. 1. S. 11. pleniorem, aut firmiorem; vel floridum, 
h. e. (ibidem ex Plinio) Flores, qui Colore commendantur, provocantem, vocant. 


8. 6. Purpura Diluta é contrario est, quae in materià laxiüs disposità est, vel 
ob interventum tenuioris cujusdam Rei, praesertim Aquosee, fortitudinem suam, 
Visum movendi amisit, prout Cibus aquosus Nutrimentum etiam praestat minüs 
stabile, ad saturitatem ducens, aut firmum. 


8. 7. Ac in specie de in Purpuram Rubram Saturantem vel pleni Fulgoris, distin- 
guo in Rubram excelsé; et Rubram profunde. 


8. 8. Rubra excelsé est, quae adeó multum habet Rubedinis, ut quó longiüs 
longiüsque à Cyaneo videtur recedere, eó propiüs propiüsque accedat intensae 
Rubedini, et tantum non Minium aut Cinnabarim aemuletur. Cujus generis Purpura 
(sub dispari tamen Intensionum ratione) effulgebat olim, aut etiamnum effulget, e. 
g. in Rosá purpureá, Cocco, Sanguine, Laccá; et olim imprimis in celebratáà tantopere 
Purpurá Dibaphá. 

8.9. Rosa Purpurea exemplum ipse inculcat Columna, c. 1. 8. 12. eáque adspec- 
tu nil esse gratius, pauló anté (S. 11.) ex Plinio dixerat; qualem imprimis Milesiam, 
(Plinio eidem dictan) celebrat Sachsius, (Gammorol. lib. 1. cap. 16. pag. 370.) quam 
Damascenam Lobelius, intensé rubentem Camerarius, et Domesticam Puniceam 
Matthiolus, citante C. Bauhino (Pinac. Theatr. Bot. lib. 12. pag. 481. a sub Rosa 
Rubre titulo) appellat. 


8$. 10. Et Coccum dein Autor noster (S. 11. 13.) cum eádem comparat. Quo No- 
mine tres praecipué Res intelliguntur: 7. Frutex ipse, dictus llex Coccifera, vel llex 
Aculeata Cocciglandifera C. Bauhini, (lib. 11. Pinac. pag. 425.) aut Coccus Baphica 
Dioscor. Frutex surculosus, in multis Hispaniae locis, inque Gallià, propé Monspeli- 
um, nascens, foliis oblongis, in ambitu, (instar Aquifolii) aculeatis, baccis rotundis, 
rubris, ad tingendum sumtis: quam plantam omnium convenientissimé Bellonius 
(lib. 1. Obs. c. 17.) describit. 2. Baccae praesertim, famosissimi ejus Fruticis, vel Grana, 
Lentis magnitudine, aut Pisi minoris, colore Sanguineo rubentia, sed albo pulvere 
adspersa, ut habetur in Epitome Matthioli, (p. 774.); in quorum medullá generantur 
rubri Vermiculi, (unde Gallis Vermeillon) ex quibus, antequam avolare possint, 
captis, fit Tinctura: maturi enim redditi, vesicula, in quà continentur, rumpunt, 
et avolant, notante Ursino Vol. 1. Anal. Sacr. l. 3. c. 29. p. 204. Aliquibus Bacca 
simpliciter; vel Granum Infectorium (Italis Grana da Tingere:) ab usu, Sericum aut 

Sericeas Laneasque vestes Succo sanguineo animaculorum istorum, aut Succo 
Granorum imbuendi; Germanicé Scharlach-Beer: Graecé Kóxxoc: unde Coccinea 
Purpura, i. e. rubra: Coccina Vestis, quae Cocci, vel Vermiculorum ejus, Succo tincta 
est. Quam Vocem reperio in Sacris, Matth. 27. v. 28. xegié&Ü rjxacy ox y Xoqi6at xox- 
xivny, circumdederunt Ei chlamydem coccinam: vel Coccinum, substantive, Apocal. 
17. v. 4. Koi 7, Yovf, vj regiBeBAvuévr, i. e. Et mulier erat cirrumdata Purpurá et 
Coccinno: cüm quo loco confer mox mox cap. 18. v. 12. 

8. 11. Sed istud nostrum Coccus aut Coccum (perinde enim id legitur) minime 
confundendum est sive cum Cocos aut Coccos de Maldivá, sic dicto apud Garziam 
ab Horto lib. 1. Hist. Arom. c. 26. Palmae Indice scil. genere, fructus angulosos 
subrotundos, extrinsecüs villosos, parandae variae supellectilt idoneos, intüs cortice 
perquam-duro, et in vasa ac pocula tornabili constantes, ferente: quo nomine 
tamen alios, ovales, ab his diversos fructus, depingit Chabraeus de Stirpib. p. 29. 
convenientes cum Nuce Medicá, de quà Augerius Clutius perscripsit: sive cum 
Coccis Orientalibus, vel Granis Orientis, Cocco Maldivensi multüm minoribus, 
Cocculis de Levante (vel Cocculis Elephanticis, corrupté) aut Cocculis Officinarum 
dictis, noxiaeque virrtutis; quorum Planta vel Arbor, judicio Ejusdem Chabraei (d. 
l. p. 26.) incognita, virtusque caeteroquin egregia sit, ad Pisces infatuandos; (vide 
Append. Ejusdem p. 597. 598.) 

8. 12. Nec Confundendum cum Cocconileá, vel Coggygriá, quae pro Cotino Plinii, 
vel Cotyno coriariá, habetur, tingendis (ratione Radicum et Ligni, non veró Bacca 
ullius) pannis apta: sive cum Ficüs Indicae Granis, Cocchenille, vel Cochinillia vocatis, 
apud Bauhinum, (Pinac. Botan. pag. 458. b.) que nihil aliud sint, quam Vermiculi, 
Foliis adhaerescentes, et tenui pelliculà obducti, in Indiáà (occidentali), et nati simili 
ratione, atque Bellonius ante-laudatus refert, (in fine dicti capitis) aliud insuper 
genus inveniri, cujus neque Veteres, neque Recentiores meminerint, Excrementum 
in Myrtis nascens, unico Animali vivo, Vesiculà incluso, praeditum: sive cum Cocco 
Radicum, seu Granis rubentibus, quae Pimpinellae radici adnascantur, et Serica 
roseo colore tingant, Chermesin, vocato, suffragante Epitomatore Matthioli, dum 
(p. 773.) sub Cocci Infectorii Imagine hanc Censuram addit: Non recté, inquiens, 
sentiunt, qui Coccum Infectorium, et Chermesinum idem faciunt: sive demum 
cum Coccognidio vel Granis maturis rubris Laureolae, primo statim Vere, Flore 
purpureo, suaviter fragrante, superbientis. 

8. 13. 3. Cocci nomen abstracté obtinuit ipse Color tam Cocco proprius, aut 
Vestibus eodem tinctis; quàm Rebus quibusvis aliis, competens, modoó insigni 
utcunque aliquà, ad Coccum plus minüs Rubedine, accedens; ut imprimis in Char- 
mesin, vel Chermesino videmus, quem utique à Cocco distinctum quid esse, modó 
diximus. Nihilominüs ipsemet Coccus etiam Carmesini nomen interdum accipit; 
et coincidere cum Kermes vel Chermes Arabum putatur adeó, ut decantatissimam 
etiam hodie, toto Terrarum Orbe Confectionem Cordialem Monspeliensium, de isto 
potiüs, quàm Cocci nomine, Nomen suum ac famam obtinuisse, et Alkermes vocari, 
constet; rubore suo micantem à Cocco, cujus Succo imbutus Pannus, peculiariter 
Scarlatum dicitur, Coloribus reliquis, imó Colorum Colori et velut Luci, (Albedini) 
ambitiosé quasi imperans, juxta illud Horatii lib. 2. Sat. 6. 

— — Rubro ubi Cocco 
Tincta super Lectos canderet Vestis eburnos. 


Atque Cocci istum fulgorem à Poétá pro Purpura specie habitum fuisse, inter- 
jecto mox uno aut altero versiculo, ibidem ex connexáà Voculà Ergo, constat: 


Ergo ubi Purpureá porrectum in Veste locavit, etc. 


8. 14. Porró Sanguinem, ad exprimendam Purpurae Rubrae, saturató celséque 
micantis naturam, superüs (S. 8.) Exempli loco adduximus. Cujus asserti fidem 
ut operosé quaeramus, ob quotidianam tot Sanguinum, ex Homine ac Brutis 
effluentium copiam, ex morá concessá dein magis magisque coerulescentem, haut 
videtur opus. Imó Purpureum jam olim Sanguinem notanter Homerus vocavit alicubi, 
in excogitandis ad naturam rei Epithetisaptis, felix. Quem Latinorü posteà Phrasis; 
Purpuream vomit ille Animam; et similes, sunt sequutae. Quare ex Recentiorum 
Scriptis hoc unicum saltem addam, quod insigniter facit ad Rem. Ita enim seribit 
diligentissimus ac politissimus Autor, Erasmus Francisci: (part. 1. Ost- und West- 
Ind. Lust-Gartens, p. 390.) In dem Kónigreich Sina hat es eine art Affen, so man 
Singsing nennet; aus deren Blut man eine kóstliche Purpur-Farbe zurichtet. Wenn 
man dieselbigen wil fangen, setzt man einige Geschirr mit Wein in den Wald, welchen 
sie treflich gern sauffen, und sich gantz und gar darinn bezechen:. hernach, wenn sie 
alle voll, kan man ihrer ohne sonderbare Müh fáhig werden. 


8. 15. Nec Lacca, sive Nativae adhuc, sive ad formam Pigmenti redactae, est hic 
obliviscendum. Quae quidem vulgó videtur ad Colores exellenter-Rubros spectare: 
eandem tamen etiam, non sine mixturà Cyanei, tàm floridé Erubescere, pictoribus 
praesertim constat, qui temeré utique agerent, si Aureum Colorem ex Flavo et 
Rubro misturi, Laccam Auripigmento adderent; quia Coeruleum (in Laccà) clam 
subrepit, et desiderati Phaenomeni gratiam evidentissimé evertit. Quae fusiüs 
his verbis declarantur ab Aguilonio (merentur enim adscribi) dum lib. 1. Optic. 
Propos. 39. pag. 41. sic ait: Plurimüm interest, an Lacca, an Cerussa (qua itidem, 
sed simpliciter, Rubet) in Aurei Purpureivé Compositionem adsumatur. Sandaraca 
namque (h. e. Auripigmentum, quod flavum est) Cerussae tostae indita, aureum 
jucundum gignit; non item veró commixta Lacca, quod haec Coerulei portionem 
habeat, quae juncta nativo Rubori, Flavaeque Sandaracae, trium Simplicium Miscellam 
producit, austeram ac invenustam. Rursus Laccae rubedo, quae Coerulei quadantenus 
est particeps, adjuncto quidem Indico (quod Coeruleum est) in vividum Purpureum 
commutatur: Sandaracae veró intrita, ob trium Simplicium congressionem, livescit, et 
prorsus austera evadit. 

8. 16. Imprimis veró maximam apud Priscos, Rubei Excellentis aut Excelsi Fulgo- 
ris gloriam, preciumque prae aliis, nacta est Purpura Tyria Dibapha, h. e. bis-tincta, 
ut ex Columná, in prassentis Capitis S. 22. discimus: descendente voce à Graeco 
otc, i. e. bis, et Báxxo, tingo. Unde etiam Bomx(Co, intingo, vel mergeo; eratque 

Baptismus olim Lavacrum immersionis utique, nec verticalis tantum irroratio- 
nis aut irrigationis. Dibapho autem Magistratus Romanus, tanquam preciosiore 
Purpura genere, in Praetextà utebatur: et faceté Cicero alicubi: Curtius, inquit, 
noster o(joxpov cogitat: sed eum Infector moratur. Cujus Purpurae Titulum Graecum, 
Romani quidam Poétae, tanquam eodem genio acti, sic circumscribunt; Horatius 
nempe, lib. 2. Od. 16: 


— — Te bis Afro 
Murice tinctae 
Vestiunt Lanae. — — 


Seneca, in Hercule Oetaeo, vers. 663: 


Nec Sidonio mollis aheno 
Repetita bibit Lana rubores; 


Et Claudianus, lib. 2. de Laud. Stiliconis, vers. 333: 


— tincta simul repetito Murice fila 
Contulimus pensis. — — 


Intercessisse tamen his etiam Pannis diversos gradus Tincturae sua, aut Purpurei 
excellentis Ruboris, vero persimile, imó necessarium est: quis enim vel coeruli, vel 
rubri congredientes in Tincturam nunc hujus, nunc alterius Texturae, Atomos 
omnes ultro citróque numerabit? 

8. 17. Quin his missis, ad Purpuram Rubram, non excelsé amplius, sed profunde 
saturatam, memor superiüs. (8. 4.) dictorum, ut me convertam breviter, et hanc 
etiam Exemplo uno ac altero declarem; dico paucis, ipsummet Autorem nostrum, 
facere (cap. 1. 8. 13. et 39.) Concreti Sanguinis mentionem. Et pené profundioris 
aut obscurioris, (cum misturá coerulei,) Rubedinis, solent esse Caryophylli quidam 
hortenses fl. pleno. Omnium profundissimam veró Purpuram Rubeam, sed satu- 
ranter tamen Visum afficiente, existimo esse eam, quae ex Bitumine resplendet, 
nigredini pené proximam, si standum à partibus Dioscoridis, qui, citante Ipsum 
Aldrovando (lib. 3. Mus. Metall. cap. 14. pag. 379.) inter Notas genuini Bituminis, 
primam refert hanc, si Purpurae modo splendeat. 

8. 18. Saturatae huic Rubedini purpureze opposita dein fuit Dilutior: qualem 
forté in Tulipis quibusdam, ex Rubro cceerulescentibus, ante plenam sui eruptionem, 
vel etiam dum sensim exolescunt, et Folia Floris habent decidua, quis querat. 


8. 19. Alterum Genus Purpurze, h. e. Violaceae, similiter in Saturatam et Dilutam 
distinguebamus. Et Saturatam porró statuimus, Excelsé aut Profundé talem. 

8. 20. Excelsé aut summé talis, vel maximé florida, censetur ab Autore (Cap. 
1. de Purpurá, 8. 11.) ex Plinio, conspici in Violà Serotinà, Conchyliorum, ut ibi 
scribitur, vegetissimá. 

8.21. Profundior aut Obscurior, dicitur Nigricans, vel (Plinio eidem) Color Auste- 
rus in Glauco, et irascenti similis Mari, citante Columná, (l. d. 8. 12.) Exemplumque 
ibi infertur Violae purpureaee Montana, quam Virgilius proin Nigram dixerit: et nos 
non insulsé addi hic posse Malvam hortensem atro-purpuream, censemus. 


8. 22. Violacea Dilutior demum notatur ab Autore nostro, conspicua esse in 
Heliotropio (S. 11.) et Amethysto, quem lanthinum, (h. e. Violaceum, xox' &&oyr]v 
quasi) vocaverit Plinius seepe-laudatus: quo ipso de Gradualibus Purpurarum 
Differentiis jam sit dictum satis. 


21.7 Annotatio 7 


Ad Capitis 1. 8. 20. 21. 22. 23. et 24. De Murice. 


8. 1. Muricis porró iterata apud Autorem nostrum mentio fit, in diversis Capitis 
hujus locis, diversoque Sensu. Quapropter in his etiam aliquis ordo quaerendus 
est; quem breviter et convenientissimé existimo esse talem: 


8.2. Accipitur nimirum vox ea 1. proprié et famosissimé pro Aculeis et Eminentiis, 
quemadmodum Rerum quarumlibet, e. g. Scopulorum Maris, apud Virgilium, aut 
Cacuminum, ad Carduos Sylvestres pertinentium, apud Plinium citante utrumque 
Autorem Columná, hoc Cap. 8. 21: ita Testaceorum, aculeis longis aut brevioribus, 
crassis, tenuioribusvé constantium; et praesertim Purpura, (ibid. 8. 24.) tanquam 
Animalis Testacei, Muricibus, in ambitu armati et velut Munimentum undique, 
ad Leges Fortificatorize, muniti. Ita enim bellé satis loquitur Ludovicus Moscardus, 
Nobilis Veronensis, (in Descriptione Italicà proprii sui Muséi, lib. 3. c. 53.) hanc in 
Rem: é fortificata di moltiplicate Punte, come chiodi, con bellissimo ordine disposte. 

8. 3. 2 Tralatitié magis, et ampliatione quádam, pro Purpurá totá, vel Animali 
Testaceo, aculeato, ex quo Purpurea Vestium Tinctura olim parata est; suffragan- 
te Columná, cap. 1. S. 3. 20. 21. et 22. Plinii, Ovidii, ac Horatii autoritate utens; 
quorum Verba ipsa nolo retrahere huc. Aut 3. in specie pro Purpurá, Mensis illatá, 
Conchyliumque Gracé dictà: Column. l. d. S. 23. 


8. 4. Vel 4. pro Colore Purpureo, Pannisvé, eodem tinctis. Ita enim Autor noster 
l. d. 8$. 22. Tyrius Murex, inquit, id est, Purpura, in Tyro tincta, ex Tyriis Muricibus; 
scilicet Purpuris. Et confestim addit: Sed et Murex Tyrius pro Colore ipso acceptus 
fuisse, patet apud Virgilium. etc. Et Sacrum Muricem simili sensu acceptum, offendas 
in Corpore Juris Civilis, (Leg. 3. Cod. de Vestibus Holoberis, Lib. 11.) his verbis: Vellera 
adulterino Colore fucata, in speciem Sacri Muricis, intingere non sinimus. 

8. 5. Et quoniam Purpura (Animal) est Turbinatorum tam Aculeatorum, quàm 
Aculeo carentium, imó in genere, Testaceorum facilé omnium Regina; adhuc 
laxius diducta est Muricis significatio, et per illum notantur 5. Turbinata quavis, 
Aculeis praedita; quorum Piscatores antiquitüs dicebantur Murileguli (Rubricá de 
Murilegulis, lib. 11. Cod.) rectius sine dubio Muricilegi, vel Muricileguli vocandi. 
Protrahebant enim ex Mari non Mures, sed Murices, h. e. Testacea Turbinata, 
aculeis praedita. 

(Columnae Verba de Murice Aurito maximo Marmoreo.) 


8. 6. Quorum Species sunt perquam multae; sed inter illas notatu digniores, 
Purpura, ob quam totus hic Columna Tractatus primarió conscriptus est; et Murex 
Auritus Maximus Marmoreus Exoticus, quem alio in loco, in Observationibus videlicet 
Aquatil. et Terrestrium, cap. 31. describit, verbis sequentibus; quae huc infero, tüm 
ob affinitatem materiae, tum ob raritatem Scripti. Itaque isthaec sic sonant: Interno 
Colore, lzvore, duritie, et pondere marmoreo cum sit Testaceum hoc, hujusmodi 
variis cognominibus denominare placuit. Muricis nomen tribuimus, non quod plané 
Muricem esse asseramus; sed quód ex eo genere esse videatur, ob Tuberculos novem 
circumdispositos, per Orbem medium, quanquam non aculeatos. Turbine ita brevi 
definitur, ut ab excedente Oris marginis appendice, sive Limbo, Aurem effigiante, 
occultetur, unde Auriti cognomen. Exteriüs oblique Striatus leniter, ad oris limbum 
usque, qui contrario modo rugosus est; juxta illius circumferentiam Rostri vice testa 
recurvatur, et deficit, foramen relinquens ad Linguae usum. Oris hiatus ab aliis omnibus 
differt, quod non rotundus, et laevigatoriae Conchae modo, feré oblongus, angustus; 
sed lavis, et parallelis Lineis definitur; et in imo appendice magna, lata, plana, sicuti 
et tota Oris margo veluti depressa. Neapoli ab Amico, Fontium constructore, dono 
habuimus, quindecim abhinc annis. Sesquipedalis est longitudinis testa, oris rima 
pollices decem, duos lata. 


8. 7. Vel 6. ex Turbinatis aculeatis ea praecipue, quae Tincture apta. Ita enim 
iterum in praesenti Autoris cap. 1. de Purp. 8. 20. legimus, citantis Plinium pro Se. 
Et 7. indifferenter pro Turbinatorum Genere, eundem Plinium posuisse, ibidem ait: 
qua Turbinata, constituunt aut complectuntur plerasque species Testaceorum 
Univalvium; sed non omnes; uti jam supra alicubi etiam, ni fallor, monuimus. Imó 
8. universaliter pro communi genere Testaceorum omnium; qua magna profectó 
Vocis ampliatio est, ut major pené vix esse possit. 


8. 8. Quo praetextu denique, in defensionem sui, indubie Plinius, si viveret, sit 
usurus, quod Muricem 9. peculiariter quoque pro Buccino dixerit, ut ex Columná L. d. 
constat. Quod Buccinum, stans sub Genere Turbinatorum, sub se Buccina quidem 
aculeata hoc ipso complectitur; et eatenus cum iis Muricis Vox quadrare posset: 
sed ausim dicere, Buccina glabra é contrario, aut Striata quantumvis etiam, vel 
rugosa, non-aculeata tamen, aliquantó Aculeatis plura esse, aut certé vix pauciora. 
Itaque quàm bené his etiam (Non-Aculeatis) Nomen istud attribuatur, non video. 
Ipseque Columna toties czeteroquin totiesque Plinii Autoritate usus, Improprietatis 
eundem, in hoc negocio, arguit, (S. 21.) quia in Buccino (sunt Ipsiusmet Verba) non 
sunt aculeati et extuberantes Orbes. 


21.8 Annotatio 8 


Ad Capitis 1. $. 24. De Purpurisso et Purpuriná. 


8. 1. Superiüs (Annotat. 2. S. 9.) dictum est, per Purpurissum et Purpurinam, 
notari quoddam Pigmenti genüs; et de eo clariüs paulüm, inferiüs (h. e. in hoc 

ipso loco) agendum esse, imprimis quod Autor noster d. Purp. c. 1. S. 24. ad id 
occasionem nobis suppeditet, quando ex Plinio haec verba affert: Si Purpuram 
facere malunt, Coeruleum sublinunt; mox Purpurissum ex Ovo inducunt. Ex quibus 
haec tria imprimis licet colligere; Purpurissum, Pigmenti genus fuisse: et quidem 
Rubeti: inductumque ex Ovo fuisse. Dumque ex ejusdem Plinii lib. 35. c. 6. addit 
insuper hoc; Purpurissum fieri (aut factum suo tempore fuisse) ex Cretá argentariá, 
ac Sanie Purpura, quod idem cum Ostro Vitruvii esse videatur: sigillatim tàm haec, 
quàm modó dicta reliqua, breviter explicaturi sumus. 

8. 2. Pigmentis itaque 1. annumeratum Purpurissum fuisse, constat tum ex jam- 
adducto loco Plinii, tüm ex initio Capitis ejusdem, ubi illud Autor recenset cum 
Pigmentis Floridis, et convenienter hác Annotatiunculà Dalechampii illustratur: Ut 
Indicum, inquientis, Spuma est, innatans cortinis, in quibus Glastum coquitur pannis 
tingendis; sic Purpurissum Spuma est, collecta effervescente Purpurá, cum ex eà 
Tinctura conficitur. Loco Purpurissi Pictores nunc utuntur Laccá, mixtá cum Caeruleo. 
Dicique Mixturam hanc Polluci àvópixeXoc, Germanicé Leib-Farbe, Doctissimus 
Sachsius suggerit, lib. 1. Gammarol. cap. 16. pag. 370. 

8. 3. Et quidem 2. Pigmentis Rubris. Id enim videtur exinde colligi, quod Plinius 
dicebat, Caeruleum fuisse sublitum, si Purpura facienda esset, et mox Purpurissum 
ex Ovo superinductum. Nam eo ipso, quo Purpurissum Coeruleo fuit superlitum, ut 
Purpureus ex his duobus Color prodiret, existimo esse evidens, Purpurissum nil 
aliud, quàm Rubram Tincturam aliquam fuisse, qui Purpureus color, per naturam 
suam, ex Rubro et Coeruleo compositus est, ut ex iis praesertim, quae superiüs in 
Annotatione 5. et 6. adducta sunt, liquescit. 

8. 4. Constituitque hoc pacto, praeter usum, quem in Pictoriá praestitit, in Cos- 
meticá Virginumtertiam Fuci speciem: nempe Rubri, ad genas tingendas; postquam 
aliae easdem, ut expallescere potiüs faciant, Albo (cerussá videlicet, aut similibus) 
utuntur: et ad Supercilia Nigro colore tingenda, olim praecipue Stibium adhibitum 
est; de quo pluscula non injucundé hic pertractari possent. Sed non migrandum 
est extra Oleas. 

8. 5. Quin de Purpurisso potiüs porró 3. quid opinandum ex verbis, quod illud 
ex Ovo inductum supra Coeruleum, ex Plinio discimus? Equidem, nisi sequenti 
Conjecture locus, nescio aliter locum hunc vel capere ipse, vel Lectori benevolo 
explicare. Notum videlicet, ex Arte Pictorià, est, Colores siccos madidos reddi, et 
per hoc tractabiles, pro Scopo Picture, tribus praecipué adminiculis fieri: vel 7. 
Aquá, qua aut simplex penitus est, aut Sapone dissoluto imbuta, aut Felle bubulo; 
aut, loco Aqua, Aquá Rosarum, Spititu Vini, Aceto, Lixivio; vel 2. Oleo; vel 3. Glutine 
aliquo, cujus certa Species, praeeunte Clariss. Scheffero, in Graphicà suá, vel Arte 
Pingendi, (8. 56. p. m. 181.) factae nimirum ex Boum Cornibus, Ungulisque; vel 
Membranis animalium puris; vel ex Auribus et Genitalibus Taurorum; vel, pro 
picturis, in chartá, delicatioribus exhibendis, ex Gummi Arabico aut Tragacantha. 
Cujusmodi Gummatum Solutio, quemadmodum quó spissior facta, eó magis 
visciditatem transparentem Albuminis Ovi aemulatur: ita factum puto, ut Veteres 
ipsomet Albumine Ovi ad temperandos Colores usi fuerint. Ista certé est mea 
qualiscunque in Plinii locum Conjectura. 

8. 6. Quà posità ulteriüs 4. sequitur, ut quomodo Purpurissum cum Cretá Argen- 
tarià, cujus Idem Plinius mentionem injecit, (l. superiüs d.) quadret, perpendamus. 
Ex Creta Argentariáà enim, et Purpurae Sanie factum esse, dixerat. Ita veró se res 
habet: Dum Purpura in aheno coqueretur, Cretae istius partes immittebantur eó, 
ut inebriarentur. Et inebriabatur Creta hoc pacto; imó celeriüs, quàm ipsae Lanae, 
ut notat Philander ad Vitruv. lib. 7. cap. 14. 


8. 7. Hzc Creta Argentaria apud Plinium (lib. 17. cap. 8.) habetur pro altero 
Cretae genere. Wormius, nostro aevo clarissimus, lib. 1. Mus. Sect. 1. cap. 3. pag. 
5. pro specie quadam Marge habet. Ejusque usus Fabris Argentariis est, ad Vasa 
argentea polienda; sicut Tripolis, (vel Terra Tripolitana) poliendis ex Auro vel 
Orichalco Vasis adhibetur. 


8. 8. Demüm 5. illud genus Pigmenti cum Ostro Vitruvii convenire, superiüs 
dictum est: sed locus expressé non habetur unus aliquis; quin Sensus rei est per 
Consequentiam saltem eliciendus, aut ex collatione terminalium capitis 13. cum 
initialibus cap. 14. libri 7. apud Vitruvium. Capite 13. enim ait, é Conchyliis (h. e. 
Purpuris) Ferramento scissis, Purpuream Saniem profluentem, in Mortariis terendo 
comparari, et Ostrum appellari: sed Creta ibi nullam mentionem adjicit. Et cap. 14. 
ait, fieri etiam purpureos Colores, infectá Cretá, Rubiae radice, h. e. succo purpureo, 
qui ex radice Rubise elicitur. Ideóque si Purpurei Colores ETIAM fiunt, injectà in 
Rubiae Succum Cretá; facti utique etiam fuerint tantó magis, injectà eádem in 
Purpuram fervescentem, ut Ostrum Vitruvio dictum exin prodierit. 


8. 9. Quod Ostrum jam, sive Purpurissum, an Purpurissa, vel Purpurina dice- 
ndum sit, Grammaticis bella non movebo; nec puto, his terminis notari diversa 
admodüm. Abusivé tamen Purpurinae praesertim Vocabulum video, ad Pigmentum 
minimé purpurascens, et ad Hoplitas (Lapidum species) transferri. 


8. 10. 7. Quá ratione enim sive Alexius, sive Cardanus (apud Libavium lib. 2. 
Alchem. c. 35. p. 91.) Colorem Aureum vel flavum, Picturis Scripturaeque aptum, 
utpote in quo parum, imó nihil Coerulei, Purpurinam tamen indigitet, non video; 
nisi id fieri sit dicendum per magnam Metonymisze licentiam, qua Oratoribus 
quidem linquenda; ferió scribentibus non item. 


8. 11. Verba Alexii, qui (intendendae Flavedinis ergó) Crocum etiam commiscet, 
non transscribam. Hunc veró ex Cardano Processum affert Libavius, dicens: Plumbo 
albo foliato, selibrae pondere, misce tantundem Hydrargyri. Postea Salis Ammonii 
et Sulfuris quartas singulas. Fiat Massa: quam destilla Vase vitreo. In imo est Pur- 
purina, aurei coloris. Quid manifestius, per Purpurinam, in genere, Pigmentum 
qualecunque intelligi. Additque Epicrisin suam, in parenthesi, Libavius: (Phlegma 
educendum est: et, si non respondeat Colore, refunde id, macera, et iterum abstrahe.) 
Liquorem veró, in quo materia macerari debeat, non addens, Lixivium forté vel 
urinam, ex praemisso à se Alexii Processu, intelligit. Eundemque Cardani Proces- 
sum Aldrovandus etiam (lib. 1. Mus. Metall. cap. 8. pag. 185.) exhibet, et usum 
illius docet: Hanc (Purpurinam) inquiens, non solüm Pictores, sed etiam Sculptores 
adhibent, dum Statuas ex Gypso formatas, Metallicas fingunt. Nam colore viridi 
tincta, et Purpuriná inspersae, ex Metallo conflatae esse videntur. Et hunc Fulgorem 

Metallicum vocari Bronzinum, idem Aldrovandus Lib. d. cap. 10. pag. 205. admonet, 
dum scribit: Purpurina, Coloris species, ex Stanno, Sulfure, et Argento vivo confici- 
tur, quà Opifices Colorem, quem Bronzium vocant, Statuis conciliant. Sed omnium 
maximé ipsa Cardani verba, qua exstant lib. 5. de Subtil. pag. 307. in medium pro- 
ducamus: Purpurina Coloris est fulvi, Aurumque imitatur, si optima fuerit: hoc solo 
differt, quod non resistit injuriis coeli, nec diuturna admodum est. Constat autem ex 
plumbi albi, argentique vivi, paribus portionibus: salis rursus Ammoniaci et Sulphuris 
paribus iterum inter se portionibus, sed quae sint priorum sextantes, aut quadrantes. 
Sal et Sulphur subtiliter teruntur, plumbum album et Argentum vivum miscentur: 
nam plumbum in tenuissima folia redactum esse oportet: miscentur omnia in vitreo 
vase; destillatoque: et quod in imo remanserit, Purpurina vocatur. 


8. 12. Ac abusivé dein 2. etiam Purpurinae nomen gerunt Hoplitae, vel lapides, 
Armaturá (h. e. Crustà) metallicá forinsecüs muniti, Auri, Aris, Orichalci, aut Ferri 
speciem ferente, ob sublimata in Subterraneis Metallorum Ramenta, compacta in 
superficie quorundam lapidum: quo censu praecipué stant Testacea varii generis 
petrefacta; Lyncurii, Lapis Scissilis, Cornu Ammonis, et alia. Ita enim idem, quem 
anté laudavi, Aldrovandus, lib. 4 Mus. Met. cap. 15. pag. 626: Lapis, inquit, quidam, 
nomine Armaturae fuit nobis communicatus, quem vulgus Purpurinam cognominat, 
cum neque Colorem purpureum, neque Amethystinum prae se ferat: sed potiüs Colo- 
rem Orichalci imitatur. Suá naturá friabilis est, ejusque pulvis chartis et aliis rebus 
adeó adhaeret, ut immobilis esse videatur. Quapropter ratione hujus Coloris Chryso- 
lithum arenarium quis appellare posset. Usus illius non est, ut quidquam inauret; sed 
ut Aurum suo Colore, vel potiüs Orichalcum simulet. 


21.9 Annotatio 9 


Ad Capitis 1. S. 27. De Testáà ac Muricibus Purpurae: et Operculo ejusdem. 


8. 1. Ad distinctiorem magis magisque cognitionem Purpura delabimur, sequen- 
do Autorem nostrum, Columnam; qui Capitis praesentis paragrapho 27. nonnulla de 
Animalis istius Testà, hujusque Muricibus consideranda exhibet, et ansam hoc ipso 
dat, illam quasi in Partes dissecandi: quas more, ab Anatomicis transsumto, in Con- 
tinentes duras, et Contentas molliores fluidioresque distinguimus. Etsi enim non 
tanta in Partibus Testaceorum, quanta Terrestrium, ac Natatilium etiam quorun- 
dam, majore apparatu praeditorum, occurrat diversitas: habent tamen structuram 
et numerum organorum, sibi competentibus functionibus convenientem. 

8. 2. Atque sic Continentium titulo stant haec duo; Primarium unum, Testa; 
secundarium, nec perenne, alterum, Operculum. 

8. 3. De Magnitudine Testae sic loquitur Columna, $. 27: Testa parva, Regiae Nucis, 
carnoso adhuc tegmine obductae, magnitudine: quanquam et quadruplo majores 
habeamus, et maximas asperiores. Perque Nuces Regias, vel basilicas, Juglandes 
intelligit, quas ideó Regias vocari Otho Brunfelsius Autor est, (Tom. 3. Herbarii) quod 
eam Reges ex Perside, Provinciis aliis intulerint plantandam. Utque magnitudine, 

crassitieque, sic consequenter etiam Pondere, Purpurarum Testas variare, in proclivi 
est. 


8. 4. Figuram Ventriosam, Turbinatis plerisque communem, ipse quoque, ut ex 
contextu patet, Columna Purpura suse tribuit: et Nominis istius quae sit ratio, quae 
Testacea Ventriosa sint, quae minüs; qua propria maxime Purpurarü in Ostracologiá 
sedes, et quà Methodo tota doctrina jam dicta disponenda accuratius tandem 
mihi videatur, post deprehensos manifestissimos, maximorum etiam Zoologorum, 
defectus ac lapsus, non tàm ex ruditatc ullà, quàm animi confusione quadam, inter 
ineffabiles pené Testaceorum Varietates, ortos; age, ociosi cujusdam laboris fruc- 
tum Lectori tribuam, et quae meà de distribuendis rité Testaceis sit mens, post tot 
eorum, toties totiesque mutatas ac permutatas, atque iterum correctas, iterumque 
renovatas Testaceorum, ad judicium Visüs Tactusque restrictorum, Coordinatio- 
nes, ingenué proponam, in Tabulá Universali Ostracologicá; per meras Dichotomias, 
(manifestó positas, aut facilé eliciendas) incedens à Generibus duobus summis, 
ad subdivisionum subdivisiones continuas, sine interruptü doctrine liquidó sibi 
coharentes. Quam Tabulam Ostracologicae totius Doctrinae unicam; apparenter sal- 
tem, et chartae angustioris ergó in plures distinctam, sed reverá ac indissolubiliter 
ad se mutuó spectantes, tanquam membra totidem ejusdem Corporis, Benevolus 
Lector in fine Opusculi hujus inveniet, multó uberiüs proponendas in peculiari 
Volumine, sive à me, sive ab aliis scribendo. In quo duo hac, ad emendationem 
confusimtraditae à tot seculis doctrinae, haec duo simul, ni fallor, curae habenda 
utiliter venient: primüm, ut Specierum quarumcunque exempla, sub titularibus 
etiam Synonymorum classibus incedant eo modo, atque Bauhinus in Pinace suo 
scripsit de Stirpibus: deinde, ut ordine retrogrado à singularibus ad specialia, atque 
ab his ad generaliora magis magisque, velut per gradus adscendendo, consilium 
ineatur, formandi Regulas aliquas universales characteristicas, quarum ductu, sine 
ulteriore Viva vocis, aut Scriptorum usu, aliquis, collatà cum Regulis, solà Testacei 
alicujus figurá, sponte judicare valeat, an Turbo aliquid sit, vel Nautilus, vel Nerite, 
vel Cochlea, vel Ostrea, vel Pecten. Glaciem ac Ovum cum Columbo fregi. Nunc 
gloriosé feliciterque alii provehi poterunt cum velsne etiam laude mei. 


8. 5. Ad Superficiem interim Purpurarum quod attinet, praeterquam quod Vo- 
lutarum ambitus unis ac alteris Rugis, à Vertice vel Acumine stricto rectà deorsum 
tendentibus, et Striis, compactim obliquéque latis, extrinsecus exasperantur; brevi- 
bus insuper et crassis omnes horrent Tuberculis, imo acutis haut pauca, utcunque 
elatioribus, firmisque Muricibus, ex Rugarum limbo surgentibus, praecipué majores: 
Interné veró glabra politaque omnia, ut Animal sine offendiculo, ultrócitróque 
sub Testáà feratur. Qua clariüs sic proponit Columna, S. 33: Intus laevis est, Vi- 
tri modo splendens, colore obsoleté purpureo, vel caeruleo, aut flavicante, obliqué 
percurreutibus purpuro-nigris maculis, ex Oris margine, in internà ventriosae parte. 


8. 6. Color foris nunc candicans, nunc flavicans, aut cinerascens. Aliqua etiam 
lineis Maculisque longis, latis, et veluti fasciatis, purpurascentibus variegatae, 
(si praesertim Soli obversae conspiciantur) et pictae veluti, ezeque elegantissime, 
videntur. Beslerus in Gazophylacio suo unam nigro flavoque Colore distinctam 

habet. Interiüs Colore nunc violaceo, nunc albicante, nunc rubro, aut albo, in 
purpureum vergente, splendent. 


8. 7. Sed de Colore isto exteriore notandum, ad ordinandas sive Purpurarum, 
sive Testaceorum aliorum quorumvis differentias, quae à Colore desumuntur, non 
ruditer aut confidenter nimis primo statim intuitu, de specie aliquá superficiei 
externae judicandum esse; cum saepe Color ille, qui Conchylio alicui attribuitur, 
eidem sit minimé proprius, et potiüs ad Crustam Limi marini circumductam perti- 
neatqua vel rasione, vel maceratione, vel irrigatione, vel immersione in liquoribus 
acidis, cuivis Testarum (crassiorum, tenuiorumvé) speciei convenientibus, vel blan- 
dà cautáque Aquarum fortium adspersione, et edulcoratione iterum, artificiose 
tollitur, ut genuinus tum demum et glaber ac nitens, atque à Corticis anteà impacti 
colore perquamdiversus Color, pulcerrimé se ostentet. 


8. 8. Durities exquisita, promore Testaceorum omnium, presertim crassiorum: 
quorum Testas proin Ostrea, ab óoxeo vel Osse, (quia Ossium sit duritie Marina 
Concha) dici jam superiüs Columna (d. Purp. c. 1. 8. 7.) dixerat; sicut à Testarum 
duritie, Testas. Imó una ex Purpurarum majorum Testis mihi est, cinerea, firmisque 
muricibus armata, olim empta Venetiis, consistentiae adeó solidae, ut ego, (et omnes 
alii primo statim intuitu) ambigam, an ad Testas Marinas ampliüs, vel Lapides 
potiüs sit referenda? 


8. 9. Ac porró ne quid intactum linquamus, que ullo modo ad descriptionem 
Purpurarum, quàm fieri potest, plenissimam faciant; ecce Testae earum hucusque 
descriptae, tanquam Partis alterutrius summariae, cum mole reliquá molliore, totam 
Purpuram constituentis, seorsim nunc etiam portiones minores, ipsam constituen- 
tes, producamus, quarum aliquas (et quidem plerasque,) sponté vel ultro conspici, 
Volutas nempe, earumque Apicem extremum, Murices, Muricumque Trachélum, 
Tubercula, Rugas, Limbum, Rostrum, aut Tubulum; aliquas non sine labore aliquo, 
ingeniové humano erui, ut Testulas, Fila; notare convenit. 


8. 10. Volutae vox accipitur nunc in modum Totius Testee, turbinatim in Spiram 
acte, ad differentiam Univalvium, Conchá simpliciter-arcuatá, et in se haud- 
aeque reduplicatà, incedentium; nunc in modum Partis, vel Revolutionum Spirae 
particularium, cujus ductus videlicet, quoties in Orbem redeunt, toties iidem, 
tanquam distincti annuli aut circuli essent, (ad notandam saltem Sitüs earum 
differentiam) numerantur, etiamsi (sicut Intestina quoque in Animalibus aliis) 
sint partes continuae unius ejusdemque, Ductüs, et sede tantum Revolutionum, 
ut dixi, discrepent. Quo posteriore sensu Vocem Volutaze inpraesens accipio, ad 
Spiram Testa in Purpuris notandam, qua scilicet non semel aut bis, sed vel quater, 
quinquies, et ampliüs, reduplicetur. Vocantur Volutae, à Revolvendo; Graecé Helices, 
vel Spirae, quales vulgó in terrestribus Cochleis, tum et inter Artis opera, in Praelis et 
Torcularibus conspiciuntur, inque Testaceorum genere, universalem Turbinatorum 
characterem suppeditant, illaque ab injuriis externis protegunt. Volumina item, 
Turbines, aut Circuitus. Cujusmodi Volutarum alia planiores sunt, aliae elatiores: 
aliae angulares superne, aliae rotundiores, et instar Funiculi, reflexae. In Purpuris 
planiores utique potiüs videntur, quàm turgidae. 

8. 11. Per Apicem veró Volutz intelligitur Turbinatae Spirae Extremitas, in 
stricturà Testa illà, quae Orificio ejus directé opponitur, conspicua, intercedente, 
intra Testam, Columellà, tanquam Axe, vel Columná aut Scapo, à quo, tanquam 
gradus in Scalà cochlide, tota Testae circumgyratio firmatur. 


8. 12. Muricum appellationem ab A&quivocationibus suis jam suprà (Annot. 7.) 
liberavimus. Hicque intelliguntur per illos eadem, qua ibidem (S. 2.) sunt dicta: 
appositi nempe hinc inde, in externá Testae facie, acuminati oblongi Processus, 
utplurimüm veró non tam integri aut valdé longi, quam Conicé magis se habentes, 
breves, triangulares, et quaedam quasi segmenta conorum, in sectionis latere 
crispata pereleganter, praesertim in Purpuris majoribus. 


8. 13. Nec non de Serie illorum aut Coordinationibus praeterea hoc notandum; 
quod Situs eorum non tam transversim, per latitudinem Testa, sequatur ductum 
spiralem Turbinis, aut supremum Spira ambitum exasperet; quàm juxta longitudi- 
nem ejusdem, à summo apice, ad imum, vel limbos Orificii, emergat, et partem 
ejus alterutram muniat. 


8. 14. Et quemadmodum modo-dicta acuta, in Purpurarum Testis, externae 
Prominentiae, totae vocantur Murices: ita, quod in Muricibus istis summé acutum 
et extremum est, videtur peculiarem quoque sortitum esse titulum, ut Trachalus, 
vel Trachelus, ex Graeco, Teóyroc, vocetur: nam Tooyc, asperum vel scabrum 
denotat; unde Teayócrnc Asperitas, Villosa Pannorum rudiorum eminentia, et 
alia: To&ycyo, interior Palpebrarum Scabrities; et hoc ipsum Trachélus; quod ob 
asperitatem, de quà nomen accepit, pluribus scabris et asperis rebus aliis itidem 
tribuitur: nempe Collo Animalium, spinosis Vertebrarum Processibus firmato; vel 
Parti Mali Nautici aut Veli Navalis, cum superior dicatur Carchesium, inferior 
Pterna, ut ex Asclepiade nos docet Schefferus, lib. 2. de Milit. Nav. cap. 5. pag. 
144. vel Parti Catapultae, suffragante Bernardino Baldo, d. Verborum Vitruv. Signif. 
Indeque in Botanicam traducta Vox Trachelii, vel Cervicariae, quód in Cervicis vel 
Colli ((Te&mAoc dicti) affectibus haec herba opem ferat. 


8. 15. Rugae, in convexo Purpura, à summo ejus, ad Rostratas Orificii angustias 
tendentes, ezeque non superficiales aut humiles, sed conspicua satis, et prominulae, 
densiusque compacta, quàm pro more reliquorum Rugosorum Turbinum, ab 
Autore non paucae, in effigie monstrantur. Perque eas non insulsé tas illarum 
eestimabilis est, quoniam oriuntur cumprimis ex eo, quod Purpura, dum Testà suà 
quotannis rursus egrediuntur, novas uberioresque partes Salivalis Lentoris, Limbo 
vel Orificio Domicilii sui agglutinant; unde inaequalitas aliqua, formà Rugee, in 
longitudinalibus Voluta portionibus emergit, ut aliquantó inferiüs iterum dicetur. 

8. 16. Limbus veró vel Orificiü Purpura, est Testae Ejus ampla et concava illa 
ora, quà Venter illius antrorsum terminatur; et intra quam Purpura vegetior Moles 
reliqua, h. e. Carnea, magnam sui partem, ultró citróque fertur: rotunda fere, nisi 
quod in Rostrum utcunque productum constringatur; in uno etiam suo latere 
Muricibus armata, ut jam anté (8. 13.) innuimus. 


8. 17. Id Rostrum (à rodendo dictum) in aliquibus Purpuris, praesertim gran- 
dioribus, est longum satis, et rectum, tubuli modo semiaperti relicti, vel tenui 

etià ac durà laminà superinductá tecti, spinisque in uno limbo exasperatum, vel 
iisdem etiam carens, ac nudum: in aliis contrà, ut in praesenti Columnianá, brevius, 
et duplicis potiüs productionis repandae mediocris, quàm simplicis, rectà emissi, 
canalis conditionem ferens: quales productiones repandas breviores quoque in 
Purpuris multis Venetis observavi. Columna, de suá, ita ait, cap. 1. S. 28. Brevi 
admodüm Tubulo vel Canali, Oris pars superior definitur, ut in Buccino. 

8. 18. De Testulis veró et Filis Testaceorum, (atque sic Purpura) ante acutissi- 
mum Nic. Stenonem, (in Prodromo Dissert. de Solido intra Solid:) nemo quicquam, 
quod norim, scripsit. Et per ea quid intelligatur, quaeque de iis sint dicti Autoris 
Observationes selectiores ac Hypotheses, directé hic quidem monendum esset: 
Sed novum istud elegantis Doctrinae Specimen peculiarem Titulum meretur; et ad 
finem properat praesens Annotatio. Quapropter hac absolutá, additisque tantisper, 
qua hic loci de Purpurae Operculo Usuque restant dicenda adhuc, sequentis Anno- 
tationis vicem Stenoniana illa in medium distinctim prolaturus sum; poteritque ea, 
qui vult, pro lubitu, Purpurze Testis applicare. 


8. 19. Operculum Purpura his verbis describit ipse Columna, cap. praesentis S. 
33: Operculum habet rugosum, tenue, fuscum, animalis capiti annexum et innatum, 
incrementum accipiens cum ipso Animali. Nota est: Rugosa superficies orbiculatim. 
Est videlicet id commune Turbinatis universim omnibus, ut quemadmodüm Coch- 
leze Terrestres edules per Hyemem in Testáà suá quietum latent, occlusa anteriüs 
etiam Crustá durà, ex Salivali illorum Lentore, et Sordibus Terra natà, ductáque 
transversim per Orificium Testa, ab omni Limbi latere, vel pauló intimiüs sub eo: 
sic Testacea Turbinata reliqua, et inter illa, Purpurae, sub Operculo aliquo, ab Autore 

modo descripto, per Hyemem lateant, constante Fibris viscoso-terrestri-pinguibus, 
spiraliter concretis, et planioribus, in superficie aversá vel interiore, Carnem respi- 
ciente, exteriüs veró quodammodo protuberante, ut praecipué in Umbilicis Marinis 
videmus, qui vulgó pro Lapillis, Haemorrhagiae narium sistendze aptis, habentur: 
sed nihil aliud sunt, quám Testacei alicujus exotici, in Orificium ovale patentis, 
Opercula: ab usu, claudentis Ostioli, sic dicta, Graecé KoQoupoxo, vel "Exocoou- 
uoa. Aristoteli ab "Emo oro, Operio. Et in specie Operculum Purpurae, videtur 
ratione figurae concava, Cavum dici. Communiter veró imprimis Operculum sive 
Purpura, sive Testacei Exotici cujusvis alterius pro Blattáà Byzantiná, Officinis dic- 
tà, habetur; qua Graecé BAóxxoc BuCavroc, non alià causá dici putatur à Leonh. 
Fuchsio (lib. 1. de Comp. Med. c. 15. pag. 72.) quàm quod Purpura Indica BAóxxtov 
vocetur Graecis Recentioribus; unde à Latinis etiam Blattius Color pro Purpureo 
positus, reperiatur. Et quoniam Blatta isthaec, (rectiüs forsan Blattus dicenda) dum 
uritur, ingrati Odoris esse, Castoreumque redolere scribitur, et ratione nidoris 
ejus externé ad suffitus, Hystericis Comitialibusque excitandis utiles, à Schródero 
(lib. 5. Pharm.) laudatur; Unguis Odoratus veró, Officinis dictus, suavem odorem 
spiret; ex eo Fuchsius, (l. d.) et postmodüm Jonstonus (de Aquatil. tit. de Purp.) 
colligunt, Blattam cum Ungue haud esse confundendam. Quod genus Operculi, 
Graecé óvu& vocatur, quia Carnosee parti anteriori Testacei Animalis adhaeret, ut 
Ungues nostris digitis Odoratus autem, quod in Texturae sue diverticulis aliquid 
alat pinguidi, prunis injecti, Fumum olidum fundentis, et accedentis utcunque ad 
Nardi halitum. In Indiae enim Nardiferis Lacubus Conchylia, Nardo pasci, ibique 
inventa, et cremata dein, Nardum spirare, ex Dioscoride creditur: quod veró Purpu- 
ram et Buccinum haut facere, Columna noster (de Purp. c. 1. S. 15.) refert, et sic Ipse 
etiam, Blattium Byzantinum, cum Ungue Odorato, confundendum non esse, tacité 
quasi innuit. Germanice vocari videtur Nagel-Schneck: sed pauló convenientiüs 
forté der Deck-Nagel von der Purpur-Schneck dicetur. 


8. 20. Restat híc, ut de Usu Testae Purpurarum non minüs Physico, quàm Me- 
dico, paucissima addamus. Quorum posterior consistit in hoc, quod Dentibus 
abstergendis, humiditate superfluà Partium absorbendá, et praesertim Ulceribus 
malignis, sine rosione siccandis, adhibetur, usta et praeparata. Circa priorem vero, 
vel Physicum, Dubium oriri possit; an videlicet factae Purpurarum Testa ideó sint, 
ad cavendum, ne Caro contenta diffluat. Sed Caro earum adeó tenera, lubrica, et, 
medulla instar, dissipabilis non est, ut periculum id ex eà sit timendum. Et quis 
Urticarum Marinarum Carnosae Texturae multó teneriori, imó tremulae (ad modum 
Gelatinze) Testas circumposuit, quae tamen non diffluunt, nisi vulneratae? Aut 
forté servandi caloris ergó? ut video Jonstonum (de Testaceis, tit. 1. pag. 36. b.) in 
genere de Testis opinari; unde eas Furnulum quasi vocat, quo Calor ex-Sanguium 
leviusculus conservetur. Id quod Veritati puto multó potiüs esse consentaneum: 
neque usus hic, alterum Testae usum, aequé notabilem, excludit; defendere nempe 
Animal ab injuriis externis. 

21.10 Annotatio 10 


Ad ejusdem Capitis 1. S. 27. et 28. De Striis, Testulis, ac Fibris, ad Testam Purpurae 
pertinentibus. 


8. 1. In Praecedentis Annotationis $. 9. et seq. Striarum non minüs, quàm reliqua- 
rum Testa Partium, mentionem injicere volui: sed toties totiesque, ut fieri solet, à 


scriptione turbatum, haec cura pars me praeteriit iterum: satiüsque ob id duxi, à 
notabili istà differentià exordiri hic, quàm omni prorsus Silentio eam praeterire. 


8. 2. In genere itaque Striae in Testis vocantur virgatae in earum convexo Emi- 
nentiaze, et portiunculae exstantes, anguste quidem aut strictae, sed tantó longiores; 
quibus Testa aliqua tüm à Testis aliis, glabris, tüm inter asperas etiam vel minüs 
glabras, à tuberosis aut verrucosis, rugosis, ac muricatis, aculeatisvé distinguitur. 


8.3. In specie, ratione Dimensionum suarum ac Figura, dispescere eas soleo, in 
breves et longas; in integras, et abruptas; in strictas, (vel lineolis tenerrimis similes) 
et latiores; in eminentes, et compressiores, (humilioresve); in glabras (vel laeves) 
et asperiores: vel ratione Qualitatis, in unicolores, ac diversicolores: vel ratione 
Numeri, in simplices (vel uniformes,) et mixtas, sibique reticulatim implexas. 


8. 4. Ex quibus ad Exochas, vel Eminentiores istas quod attinet, ulteriüs illas 
divido in solidas, (vel nihil Cavi inter convexum proprium, et Testae totius Con- 
cavum, habentes) et fistulosas, vel longo ductu excavatas: quibus imprimis x00 
Páf6ovu (Rhabdi) nomen convenit, h. e. Virgae, Lineze, aut Stria maximé eminentis. 
Unde geofj6oxó6c, virgatus; prout Autor noster (d. Purp. cap. 17. 8. 3.) Concham 
suam Exoticam mucronatam eó, quod Striis Eminentibus, in mucrones exeuntibus, 
armatur, perquamapté uoyotgopopódoryv vocari posse ait. 

8. 5. Et denique ratione Ordinis aut Sitüs, easdem in Rectas distribuo, juxta 
longitudinem Testae, quae ab apice ejus ad orificium supputatur, procedentes; 
Tranversas, vel ductum Spirae sequentes, ut Helices tot constituendae extrinsecus 
videantur aut sint, quot Striae: et Obliquas, ac velut diagonales. 


8. 6. Ex cujusmodi dictis Stiarum Differentiis Columna (cap. 1. S. 28.) in de- 
scribendá Purpurae Testá, duas praesertim conjungit, et conspirante ipsà passim 
experientiá, ita de iis ait: Ab his (Prominentiis Canaliculatis) dependent tuberosae 
atque parum muricatae Striae, Testam per longum exasperantes. 

8. 7. Deinde, in Annotationis praegressa $. 18. non tam oblitus sum, Stenonia- 
nam de Testulis ac Filis Testarum (ex Ejus Prodromo Dissertationis de Solido intra 
Solidum) doctrinam, Contemplatu dignissimam, in gratiam Purpura, apponere ibi; 
quàm consultó ac specialiter negocium id huc transscripsi, ne scilicet interjectu 
ejus, tanquam rei, obiter quasi incidentis, interrumperetur Contextus Rerum ibi 
propositus, ullivé Lectorum ansa ad nauseam tantó exstantior daretur. 

8. 8. Haec itaque sunt Incomparabilis Stenonis verba: Inter Solida, Solido natu- 
raliter inclusa, nullum nec frequentius occurrit, nec magis dubium est, quàm Testae 
Conchyliorum. Quocirca aliquanto fusiüs de illis disseram, considerando primo Testas 
é Mari desumtas; inde illas, quae é Montibus eruuntur. 

8. 9. Omnis generis Testae, quae Animal sibi quondam inclusum habuére, Sensibus 
nostris sequentia exhibent: 1. Ipsas Testas integras resolvi in Testulas; Testulas veró 
resolvi in Fila: eaque Fila ad duo genera reduci, Colore, Substantiá, et loco à se invicem 
differentia. 2. In Testulis Superficiem superiorem inferioremque nil esse, nisi Filorum 
Extrema; superficiem veró Limbi esse Latera eorundem Filorum, in Limbo Testulae 
sitorum. 3. in ipsá Testá Superficiem interiorem esse eandem cum Superficie interiore 
intimae seu maximae Testulae: Superficiem veró exteriorem compositam esse ex su- 
perficie exteriori minimae testulae, et superficie omnium limborum, intermediarum 
Testularum. 


8. 10. Circa Modum, quo Testa in Animalibus producuntur, sequentia evidenter 
demonstrari poterunt: 1. Materiam Filorum Sudori Animalium in eo similem esse, 
quad sit humor per superficiem exteriorem Animals excretus; 2. Filorum figuram 
duobus modis produci posse; vel in ipsis Animalis Poris, per quos excernuntur; vel, 
dum crescentis Animalis superficies major facta, superficie, jam pridem concretae 
testulae; ab eadem recedit, adeoque glutinosum humorem intra utramque superficiem 
contentum, partim in Fila ducit (id quod humoribus viscosis familiare est) partim novi 
humoris excretione adauget, quod nulla alia materia intra dictas duas superficies 
penetrare possit. 3. Diversitatem Filorum dependere à Pororum diversitate, quibus 
Animalis superficies perforata est; et à diversitate materiae, quae per eosdem poros 
excernitur. Habent enim id generis Animaliae geminam substantiam in superficie, 
quarum altera durior est, mollior altera; utraque fibrosae; cujus accuratior indago 
non parum lucis affert Ossium examini: 4. Testulas omnes, si extimam, seu minimam 
exceperis, productas esse inter testam exteriorem, et ipsum Animalis corpus: adeoque 
non à se ipsis, sed à loco figuras accepisse: quo fit, ut motus Animalis, et materiae 
quantitas, aliquam in figurá varietatem saepius in Ostreis producat. De extimá te- 
stuláà dubitari poterit, an superficiem exteriorem ambiens Fluidum tetigerit, an vero 
membraná quádam tecta fuerit; crediderim tamen, ultimam opinionem solam locum 
habere; 1. quod omnium reliquarum Testularum Fila, quo tempore concreverunt, à 
fluido ambiente intacta fuerint. 2. Quod in Chamis hirsutis videamus, membranae vel 
corio simile quid testas extrinsecus vestire. Sed de re tantumnon insensibili quaestio 
est: et dici poterit, intra Ovum jam tum induruisse primae Testulae Fila, quandoquidem 
experientià constet, Ostrea, et alia Testacea, ex Ovis, non ex putredine nasci. 


8. 11. Ex dictis facile explicatur 1. Omnis illa Varietas Colorum, et Aculeorum, 
qua in testis, tum nostratibus, tum peregrinis, admirationem multorum meretur; 
cum aliunde non procedat, quàm ex limbo Animalis, testáà inclusi. Etenim hic limbus, 
dum ex parvulo sensim crescit, et dilatatur, in singulis Testularum oris, sui imaginem 
relinquit; quandoquidem dictae orae vel crescant ex humore, qui ex limbo Animals 
exsudat; vel sint ipsi limbi Animalis, qui ut in Canibus Marinis dentes, de novo forsitan 
succrescunt im prioris limbi locum, et eorundem Dentium instar, versüs exteriora 
sensim evolvuntur. 


8. 12. 2. Margaritarum productio; tum earum, quae testis adhaerentes, figurá non 
usque adeó rotundá sunt, tum earum, qua obstructis in superficie Animalis Pororum 
ostiis, intra ipsos Poros figuram rotundam adipiscuntur: namque inter margaritarum 

cortices, et concharum margaritiferarum testulas id discriminis duntaxat interest, 
quod testarum Fila in eodem quasi plano sita sunt, Margaritarum veró cortices fila 
habeant disposita per eandem superficiem Sphaericam. 


8. 13. Elegans hujus rei exemplum inter alias Margaritas à me diffractas una 
praebuit, quae exteriüs candida, interiüs corpus nigrum includebat, simile grano Piperis, 
et quà colorem, et quà magnitudinem; in quo Filorum, alterá extremitate centrum 
respicientium, situs evidentissimus erat, ordinesque, seu sphaerae eorundem Filorum 
dignosci poterant. 


8. 14. Eadem occasione vidi, 1. Margaritas variis tuberibus inaequales, nil aliud esse, 
quám varias parvulas margaritas, iisdem communibus crustis inclusas. 2. Margaritas 
flavescentes multas, non solüm in superficie extimá sphaerae, sed in omnibus sphaeris 
interioribus, flavo colore tinctas esse; ut adeóque dubitare ampliüs non liceat, esse 
colorem illum adscribendum mutatis humoribus Animalis: et /£thiopem lavare, qui 
illum eluere studet, nisi vel adscititius color fuerit, utpote in collo gestantis eas natus, 
vel sola extima sphaera flava fuerit, utpote si Animalis humores non fuerint immutati, 
quo tempore interiores sphaerae formabantur. 


8. 15. Unde patet illorum error, qui inconsultà naturá Margaritarum, imitatio- 
nem ex ingenio fingunt, cum vix quisquam feliciter illud aggressus fuerit, nisi alter 
Lucullus Conchis margaritiferis Vivaria repleverit, et vel in ipsis Animalibus modos 
eas multiplicandi inquisiverit, vel inde didicerit difficultatem, Naturae labores imi- 
tandi. Non negaverim, posse arte confici globulos é variis corticibus compositos, sed 
eosdem cortices é Filorum sibi mutuó appositorum serie ordinare, unde nativus ille 
margaritarum splendor dependet, id veró factu difficillimum judicaverim. 


8. 16. Qua Testae Terris obrutae latent, ad tria genera reducuntur. Primum genus 
earum est, quae modo-descriptis adeó similes sunt, ut ovum Ovo: quandoquidem, ac 
ipsae Testae in Testulas resolvantur, et Testulae in Fila, Filorumque eadem diversitas, et 
idem situs sit. Has Testas Animalium quondam in Fluido viventium partes exstitisse, 
etiamsi Testacea marina nunquam visa fuissent, ipsius testae consideratio demonstrat; 
et Concharum Bivalvium exemplo patebit. 


8. 17. Quotempore formata sunt Concha Bivalves, materia intra conchas contenta 
I. habuit Superficiem laevem, et poris innumeris pertusam, duplicemque diversitatem 
Pororum: 2. Substantiam flexilem, et minüs duram ipsá testa: 3. ab uná parte cum 
ambiente materià communicavit, ab alterá parte nullum cum eá habuit commercium: 
4. Sensim recessit à parte illà, quà negatum ipsi fuerat commercium cum materiá 
externá versus illam partem, ubi liberum illi commercium erat cum eadem materiá: 
5. potuit sese per intervalla aperire, pro amplitudine illius anguli, quem Cardines 
Testarum admittunt: 6. exparvo in magnum crevit: 7. Materiam, unde confectae Testulae 
sunt, per sui substantiam transmisit. 


8. 18. Materia externa Conchas ambiens 1. si non omninó fluida exstitit, saltem 
minorem vim resistendi habuit, quàm erat vis dilatandise in materiá, intra Conchas 
contentá. 2. Continuit Substantiam fluidam, aptam conficiendis inde Testularum Filis; 
quae omnes Loci tum interni tum externi conditiones, in ipsá Dissertatione argumentis 

et figuris demonstratze, satis evincunt, intra Conchas Animal, extra Conchas Fluidum 
exstitisse. 


8. 19. Secundum genus earum Testarum est, quae modódescriptis caeteró similes, 
solo colore, et pondere ab illis differunt; dum quaedam leviores justo, aliae justo 
graviores deprehenduntur, quod hae Poros habeant Succo adscititio repletos; illarum 
Pori leviorum partium expulsione ampliati sint; de quibus nihil ampliüs subjungo, 
quod nihil sint, nisi Testae Animalium, vel petrefacfae, vel calcinatae. 

8. 20. Tertium genus earum est, quae solá figurá similes sunt, modó-descriptis 
Testis; reliqua in totum ab iis differunt; cum nec Testulae ibi, nec Fila, multo minüs 
Filorum diversitas observetur. Harum aliae Aéreaze sunt; aliae lapideze, colore, vel nigro 
vel flavo; aliae marmoreae; aliae crystallinae; aliae alterius materiae, quarum omnium 
productionem sequenti modo explico. 


8. 21. Ubi Testae substantiam, succorum penetrandi vis dissolverit, iidem succi, 
vel terrá hausti, reliquerunt Testarum spatia vacua, (quae ego testas Aéreas appello) 
vel nová accedente materiá alterati, pro ejusdem materiae varietate eadem Testarum 
spatia vel crystallis, vel marmore, vel lapide implevére; unde ortum habet Marmoris 
illa pulcherrima species, quam Nephiri appellant, quaeque aliud nihil est, quàm 
sedimentum Maris, omnis generis Testis plenum, ubi consumptá testarum substantiá, 
lapidea substantia in locum ejus successit. 


8. 22. Non patitur instituti mei brevitas, ut afferam omnium illorum descriptionem, 
qua in singulis Testarum é Terris erutarum, generibus notatu digna observavi: quo- 
circa, missis aliis, sola sequentia huc referam: 1. Concham margaritiferam in Etruriá 
repertam, adhaerente ipsi conchae margaritá: 2. Pinnae marinae majoris partem, ubi 
consumptá Bisso, color Bissi remansit in materiá illa terreà, quae concham repleverat. 


8. 23. 3. Ostreorum mirae magnitudinis testae, in quibus plures cavernae oblongae 
à vermibus exesae reperiuntur, illis omninó similes, quas in lapide Anconitano, Nea- 
politano, et Siculo certum genus concharum inhabitat; quae Lapidum cavitates nisi 
ab insectis, nidos fabricantibus é luto, formatae fuerint, (quod vix crediderim, cum 
ipsa medii Saxi Substantia, ubi nullae cavitates reperiuntur, eadem sit cum substantiá 
cavitatum, quae omnes circa superficies haerent) à vermibus erunt exesae, cum et su- 
perficies cavitatis illud suadeat, et in multis cavitatibus repertum corpus ex Filamentis 
crassioribus contextum evincat, quod ipsi cavitati magnitudine, et figurá respondes. 


8.24. Certé nec a Conchis, nec circa Conchas factae sunt, cum organis ad rodendum 
destituantur id generis Testacea, nec Testacea, nec Testarum Figura ulla cavitas 
respondeat. Nec mirum est, Mari exposita Saxa, Conchyliorum Ovis à Mari expulsis 
receptaculum praebere in dictis Cavitatibus, cum earum nullam hactenus viderim 
manifesto exitu destitutam. Quod si quis dixerit, a Succo lapidescente, circa certa 
corpora concreto, cavitates illas productas fuisse; quaedam cavitates eadem materiá 
undique obductae absque ostio reperiunda fuissent. 

8. 25. 4. Testam interiüs ex parte consumptam, ubi adesae substantiae jacturam 
crusta Marmorea supplevit, variis Balanis tecta; ut adeoque certó concludere liceat, a 
Mari relictam in Terris testam, secundó in Mari deportatam, iterum novo sedimento 
obrutam, et à Mari derelictam fuisse: 5. Ova minutissima, et turbines vix nisi oculis 

Microscopio armatis conspiciendi. 6. Pectines, Turbines et Conchas bivalvas, non 
crystallo testas, sed tota substantià crystallinas. 7. Vermium marinorum Tubulos 
varios. Hucusque ex Stenone. 


21.11 Annotatio 11 


Ad Capitis 1. S. 28. 29. et 30. De /&tate, Nutritione, Motu, et reliquis Actionibus 
Purpura. 


8. 1. Potissimum, quod in praesentis Capitis 8. 28. 29. et seq. pertractandum 
sibi proponit Autor, est, ut edoceat, an et quatenus ex solà Testee inspectione, 
detur de Animalculi /£tate judicare? Sed quia de Atate et Vità talium Corporum 
vix licet agere, nisi Nutritionis, Augmentationis, Loci Natalis, et similium, aliqua 
simul injiciatur mentio: age haec etiam breviter attingamus, addendo de Actionibus 
reliquis, quae facere ad rem quamproximé videbuntur. 


8.2. Summa primüm dictorum Paragraphorum est; A Summo Testa, tuberosas 
quasdam, et aliquatenus muricatas Strias, prodire; indeque signa Annorum peti 
posse, $. 28. Easdem cum Orbibus Volutarum non confundendas esse; ibidem. Atque 
sic, in Purpurá clavatà quamlibet muricatam Oram, Anni illius incrementum aperte 
ostendere, $. 29. Et hanc Oram (vel hanc Limbosam extuberantiam) intercipere 
dimidium feré Orbem singularum Volutarum, ibidem. 


8. 3. Hujusque limbosae majoris Extuberantiae causam esse, quod Purpura, quo- 
tannis fixae haerendo Scopulis, non possint marginem oris Testae producere in Orbem; 
sed crassescere circa extremun oris oporteat, S. 30. Et in minoribus Testis idem 
contingere; imó plures interdum Orbium anfractus ibi dari, S. 31. Verbo: Fallacem 
esse Orbium numerum, ad observationem Annorum, S. 32. 


8. 4. In specie veró Autor concludit (8. 30.) Purpuras non tam septem, quàm bis 
septem, et ampliüs, Annos vivere. Addo: et verisimiliter Nutriri, suaque Incrementa 
magis magisque, capere, si praecipue versentur in Loco, Naturae suae convenientiore. 
Unde promissi, pauló anté (8. 1.) dati memores, haec omnia, et qua eó pertinent, 
breviter expendemus. 


8. 5. Ad Nutrimentum Purpurarum quod attinet, Plinius Foetidis delectari scribit. 
Oppianus, citante Heresbachio (Thereutic. pag. 817.) tradit, capi missis Strombis 
piscibus, aut Ostreis, in densos calathos, é Vimine aut Junco complexos, quibus 
Purpura Linguam inserens ad escam, mox intumescentem retrahere nequit, atque sic 
liguritione irretita prehenditur. Alii, Purpuras capi parvulis rarisque veluti Nassis in 
alto jactis, escá inditá clusilibus et mordacibus Conchis: has semineces, sed redditas 
Mari, avido hiatu reviviscentes appetunt Purpura, porrectisque Linguis infestant. At 
illae aculeo exstimulatae, claudunt sese, comprimuntque mordentia. Ita pendentes 
aviditate suá, Purpura tolluntur, Aquá dulci necantur. 


8. 6. Aqua Marina utique gratum ipsis confert pabulum, sive ob Balsamum 
Universi, partibus superficialibus Globi Terraquei impressum; sive ex Corruptelis 

Piscium et aliorum Animalium, in Mare projectorum, qua in resolutione sui large 
à se diffundunt, vitalis anteà Succi particulas, unà cum elementaribus aut aliis. Et 
hanc Aquam Marinam proin Purpura ingerunt, egeruntque non tàm lusüs, quàm 
suae commoditatis ergó, ut videlicet parte Alimenti hoc pacto fruantur, et quod 
superfluum est, tempestivé egerant. Eàque haustá, opinio aliquorum est, pluribus 
diebus foveri, et sustentari. 


8. 7. Ac ex diversitate et copià Alimenti, diversáque Duratione vel Tempore, 
indoleque Locorum, diversitas Magnitudinis quoque pendet. De quà jam pauló 
superiüs (Annotatione 9. S. 3.) aliquid dictum est. Cui sequens Caput ex Columná, 
sed alio quodam Ejus Tractatu, (Observation. Aquatilium et Terrestr. videlicet) 
desumtum, ob Argumenti cognationem, ad scribamus, hoc titulo: 


Cap. 32. Purpura Major pelagia, exotica, corniculata. 


Et, de alterá Marmoreá, sive Murice Magno. 


Scabras Aristoteles appellavit Purpuras, praesertim pelagias, et Plinius clavatas, ob 
aculeos in orbem dispositos, septenos fere: atque ob id forsan Latini Murices illas, et 
similes conchas, appellasse videntur, quae ad similitudinem Muricum essent asperae 
atque clavatae. Murex enim Latinis idem quod xg(poXoc Graecis, ob similitudinem 
Tribuli herbae, fructus aculeati, sic appellata; ad cujus similitudinem ferrei tribuli 
sive Murices à militibus ad Defensam haberi solent, ut illis sparsis à subità hostium 
eruptione in praesidio tuti sint, ut à Valer. Max. lib. 3. refertur. Omnis etiam acuminata 
durities aliquando Murex dicitur. Virgil. &neid. 5. 


— — et acuto murice remi 
Obnoxi crepuere. — — 


Plinius sylvestrium Carduorum capita muricata dixit. Utrique folia pauca spinosa, 
muricatis cacuminibus. Quapropter Murices pro purpurá accepisse conjectari licet 
ex his: nam ab Aristotele purpurae tantüm mentio habetur; et à Latinis Purpura sive 
purpureus color, Murex dicitur. Martial. 


Sanguine de nostro tinctas, ingrate lacernas 
Iduis, et non hoc est satis, esca sumus. 


Et Ovidius: 


Nec quae de Tyrio Murice lana rubet. 

Non nescimus, Plinium Muricer pro Buccinis, i. e. xfipuxec Aristotelis, usurpasse, 
dum ait: Purpurae vivunt annis plurimum septenis, latent sicut Murices circa Canis 
ortum, tricenis diebus, etc. Quae Aristoteles ita Graecé dixit, xà u£v xà óoxpooxóoepua 
xavcoa (QoAet, óvov xáxe £v xfj Oo ccr) xopqgopot, xoi xrpuxec. Et alibi Purpuram 
et Buccinum ad tincturae usum aptas recenset, dum ait: Concharum ad purpuras et 
Conchylia eadem quidem est materia etc. Buccinum ore rotundo margine tantum 
incisa, et Purpuram clavatam et rostratam, aculeis in orbem septenis, qui non sunt 
in Buccino. Et alibi, Muricis nomen, tanquam genus turbinatorum accepisse, dum 
firmiores testas esse asserit, quàm Pectines. Et alibi muricem appellasse Concham, 
utroque latere se colligentem, quae Mutiani Echeneis est. Et alibi: Muricum generis 
sunt, quae Graci vocant Colycia, alii Corythia, turbinata aequé, sed minora multo. Nos 
legeremus xrpuxeio, à Verbo xfjou&, eo magis, quod aequé turbinata, sed minora esse, 
idem referat, Buccini species parvas forsan intelligens: Carychia reponentes. Et alibi, 
omnia Maris animalia recensens, Muricem nominat et, Buccinum omisit, Purpuram 
suo loco referens. Quamobrem suspicari non parum possumus, et forsan asserere, 
nil aliud muricem esse apud Plinium, quàm Buccini Synonymum; et turbinati genus 
ad Tincturae usum, vel Buccini effigie. At retenta Muricum derivatiane ab aculeis, 
quibus exasperantur, ad differentiam Purpurarum, quae etiam sunt muricatae: reliqua 
testaceorum turbinatorum intelligamus, quae muricata sint, alio quam Purpurae modo; 
ut scilicet triplici ordine Trigono Tribuli modo, quoque versu reposita, elatis sursum 
aculeis infesta, non in orbem, ut in Purpurá. Vel non recedentes à Rondeletio, reliqua 
testacea grandiora tuberculis vel aculeis aliquo modo infesta, nec longo rostro ut 
Purpura, sed illo carentia. Quam autem Purpuram intelligamus à Plinio descriptam, 
illam dicimus esse, sed littoralem à Doctissimo Rondeletio depictam; quam Neapolitani 
Sconciglio appellant, mensis expetitam, et piscatorio foro quotidianam; cujus Species 
plures observavimus, Magnitudine, colore, atque aculeis variantes. Rariorem hanc 
Exoticam, Pelagiae testae speciem, Romae habuimus adhuc invisam, quae littorales 
nostrates quadruplo superat, decem pollices longa, et quatuor superans diametro, 
remisso turbine, tribus anfractibus contorto, ventriosa, ore circa columellam aurito, 
pari limbo elato et lato, oris orbem alterá parte adimplens, strias per longum orbis 
divisas, ut vulgaris, habens, in quibus magni admodum et tres pollices aequantes aliqui 
contorti aculei sunt, eodem numero, contrario modo recurvi, et ideo Corniculatam 
appellavimus. In summo longo quinque pollices tubulo, desinens, duobus aculeorum 
ordinibus, oblique sursum tendentibus, rectorum aspero septeno etiam numero. Colore 
ex albo pallente, ut Vulgaris; Rugis minimis vero et crispis tota Testa obducta. Habitu 
veró vulgari adsimilis. Marmoreze alterius Pelagiae testae effigies ab illà, crassitie, et 
magnitudine admodum distat, marmorea fere specie: tribus aculeorum magnorum 
ordinibus, trigonae, circuli sectione dispositis, quorum Major ordo et crassior in 
margine oris, alter minor ex opposito, tertius minimus in parte posteriore; non desunt 
alii intermedii, ut septem numero orbem majorem impleant, ut in Purpura; Differunt 
aculei crassitie insigni, curitate, ac etiam quia cavi, et rudes appareant. Rostro est 
recurvo depresso lato admodum, brevi, respectu Purpura vulgaris, rugoso, ac illi in 
claviculae parte, vetustius haerens rostrum, umbilicum formantem in imo. Oris margo 
undosá lineá terminatur, nec alterá parte elato limbo aurito, ut in Purpuris aliis 

observantur: dodrantem aequat longitudime; Romae habuimus hujus anni initio, cum 
aliis rarioribus, striis et habitu in reliquis parum differt. Huic congeneres umbilicatas, 
eodem modo rostratas, sed minores, longis aculeis, verum tuberculis eodem modo 
dispositis variantes, servamus. His deinde accedunt Purpurae species aliae majores, 
sed tantum aculeorum vice taberosas, intus flavas, oris margine in columella aurito 
magno et elato: rostro longo et tuberculis circum ornato, ut in Purpuris Rondeletii, 
striis obliqué densis ac per longum, limbis crispis, oris elatis septenis, tuberculos 
aculeorum vice parum infra crispa, ore elatiore limbi, dorso proferentibus; Reliquis, 
cum Purpura sit, non differt, duplo major vulgari: Hucusque Autor. Cogor fateri, 
me ipsum haud aequé in hoc dato Columna capite omnia posse assequi. Sed hoc 
debetur festinanti calamo transcriptoris, cui olim, ut mihi transcriberet, mandavi, 
vitiosé notanti aliqua; quod nunc demum observavi, Autore ipso, quem conferre 
voluissem, destitutus. 


$8. 8. Istam jam Magnitudinum differentiam sicut diversitati et Copiae Alimen- 
torum, indolique Locorum deberi (non exclusis veruntamen Causis aliis,) initio 
Paragraphi praecedentis dictum est: ita priusquam de Augmentatione, Nutritio- 
nis asseclà, discedamus, et transeamus ad Actiones Purpurarum reliquas; placet 
de Loco Natali earum quaedam inspergere, ne hoc etiam comma negligentiüs 
transsiliisse videamur. 


8. 9. Locus Natalis Purpurarum igitur est vel Communis, h. e. naturae ipsarum 
ubivis conveniens, Aqua Marina, ut ex iis, quae S. 6. dicta sunt, patescit; indeque 
ad Littora uberrimé capiuntur, et Limosis gaudent: vel Proprius, Maritimi quidam 
tractus, ad hac vel illa Orbis habitabilis loca pertinentes; juxta quorum diversita- 
tem, diversos quoque Colores Purpura haberi, inculcat Vitruvius, (lib. 7. Archit. 
cap. 13.) dum ait: Non habet in omnibus locis, quibus nascitur, (Purpura) unius 
generis Colorem; sed Solis cursu temperatur. Itaque quod legitur Ponto et Galliá, 
quod ha Regiones sunt proximae ad Septentrionem, est atrum: progredientibus inter 
Septentrionem et Occidentem, invenitur lividum. Quod autem legitur ad /£quinoc- 
tialem, Orientem, et Occidentem, invenitur Violaceo Colore. Quod veró Meridianis 
Regionibus excipitur, rubrá procreatur potestate; et ideó hoc rubrum Rhodo etiam 
Insulá creatur, caeterisque ejusmodi Regionibus, quae proximae sunt Solis cursui. 


8. 10. In specie veró de Africanis mentionem injicit Nierembergius (de Mirac. 
Terr. promissa cap. 93.) illarum Tincturam punicam, aut quasi-Violaceam, emer- 
gere. Et Tyriae praesertim (unde Ostrum Sarranum) ab urbe Tyro, vel Phoenicize, 
à Regione, ubi sita fuit illa Urbs, reputatae fuerunt omnium optimae, Fulgorem 
rubrum exhibentes. De quá re jam supra, (Annotat. 5. S. 12. et 13.) fusiüs actum 
est. 


8. 11. Laconicarum mentionem à Plinio fieri, Columna noster (cap. 1. S. 11.) an- 
notavit: qui /pse etiam Tarentinas (in Dedicatione) celebrans, Puteolanas praesertim 
à Plinio jamdicto laudari ait, et proprium de iisdem judicium fert: (cap. 1. S. 36.) 
Capiuntur, inquiens, propé Misenum Promontorium, in Puteolano Mari, loco, nunc 
vulgó Mare Mortuum appellato, ubi Maris aestus non recipitur: Portusque censetur, 
olim ab Agrippá et Augusto constructus. Ubi sequentia subjungit: Capiuntur etiam 

toto Maritimo tractu Australi, in Sinu Formiano, olim dicto, nunc Mola oppidi. Inque 
Maris Mediterranei ac Hadriatici locis pluribus capiuntur. 


8. 12. Atque sic de Venetis demum quid dicam? Quarum mentionem ní factam 
viderem à Philandro (ad Vitruv. lib. 7. cap. 13.) Ipse simile de iis testimonium perferre 
possem. Ita veró scribit: Venetiis quando agebamus, cum Stellá Pisce attulit Purpuras 
aliquot Philippus Strozzius, Florentinus, etc. Ex illis contusis Purpuris excepimus 
Saniem Violaceam gratissimam. Pluraque Natalia earundem Loca allegata videas 
apud Clar. D. Sachsium, lib. 1. Grammarol. cap. 16. pag. 374. seq. 


8. 13. Tempus veró capiendi hoc notat Heresbachius in eleganti suo Libello, 
Thereutica inscripto, qui annexus est Libris suis de Re Rusticá, pag. 816: Purpurae 
capiunter post Canis Ortum, aut ante Vernum tempus: quoniam quando foetificavére, 
fluxos habent Succos. Et Tempus Generationis ipsarum censetur Ver praecipue: 
quo ut omnia quasi turgent, et multiplicationi sui incumbunt Viventia; ita illae 
agminatim congregantur in Mari, ac propagationi sui student. 


8. 14. Circa Generationem ipsam haec imprimis notanda veniunt: Materia; 
Modus; et Effectus, vel multiplicatio Sui per Ova. 


8. 15. Materia, ex quà Purpurae generentur, Rondeletio, post /£lianum, censetur 
Materia Putrescens. Huic ab aliis Limus, Favago, aut etiam Saliva superadditur. Ex 
Limo enim (nullà re ampliüs) in genere Ostreoderma quavis nasci, seria, (quod 
miror) persuasio est Kircheri, lib. 12. Mund. Subterr. Sect. 1. cap. 9. pag. 345. 
b. Limum, vel Favaginem, qua é Limo Terrae et materià putrescente orta fuerit, 
Nieremberius (lib. 6. Hist. Nat. cap. 17.) inculcat. Aristoteles autem hác ex parte, 
Veritati accedens pauló propiüs, lib. 5. Hist. Animal. Cap. 15. Salivam conjungit cum 
Putrilagine, citante Moscardo (lib. 3. Mus. cap. 53.) his verbis: Nasce (La Porpora) 
non dalla Congiuntione, ma dal Fango, e da Materia corrotta: nella quale lasciando 
una Spuma, come Saliva, ivi moltiplica, come scrive Aristotele. Et ad Salivam Scaliger 
quoque, de Subtil. (Exerc. 4. sect. 17. ni fallor) provocat. 


8. 16. Per quam undecunque etiam ex Purpurà deductam, certé tamen Princi- 
pium aliquod Seminale, animalculis istis Proprium, subtilis naturae, in spumeo vel 
Salivali corpore tantisper recubans, meritó intelligimus, sicut Semina reliquorum 
Animalium, (imó Plantarum) h. e. Aurae Genitales summae puritatis, subtilitatisque, 
in vehiculo crasso viscidioreque natura recondidit, ne justo citiüs diffluant, et 
Specierum, per propria Seminia, propagatio fiat irrita. 

8. 17. Quod Principium Genitale Animalium, et in specie Purpurarum, etiam- 
si cum Panspermiá Rerum cognationem non levem habeat; imó maximam sui 
partem ex Sphaerá Universi sit deductum; in Semine Generali tamen illarum, ut 
Faber (Panchymic. lib. 4. Sec. 5. cap. 14. pag. 503. a.) appellat, propterea minime 
acquiescendum est, quia caret Modificato Situ et ordinatione particularum, quibus 
ad Purpurillam producendam opus est. Quae modificatio potis ipsi Purpurarum 
Corpori divinitüs demandata est; et prout organa earum se habent, juxta talem 
conditionem eorum etiam Character peculiaris toti Oeconomiae Spermatis impri- 
mitur. Quale quid /deas Operatrices vocare possemus cum Marco Marci, celebri 
Bohemiae Medico ac Mathematico, cujus Liber de iis, ex Ingenio sublimi natus, 

meretur Lectionem. Petri Johannis Fabri modó dicti verba veruntamen adducamus: 
Fiunt, et progignuntur Semine Generali, et Spiritu Seminali Aqueo: quod pedetentim 
Calore Solis in locis peculiaribus disponitur, et animatur in Conchas. Non enim Ova 
pariunt, nec Semen habent particulare, progignantur, sed Vitam suam habent ex 
Chaos Aquae, h. e. ex Spiritu illo Generali, qui Aquis incubat, etc. 


8. 18. Modus generandi pariter, ob quandam obscuritatem, diversam hominibus 
conjecturam peperit; nec satis liquet, an ad Purpurarum genesin sufficiat sola 
Genitalis Humoris Effusio: vel opus insuper sit Transfusione quadam, et cestro 
Veneris, inter utrumque Sexum, praegresso. 


8. 19. In Simplici Effusione Salivalis aut Spumei Humoris videtur Moscardus, ex 
Aristotele, acquiescere, anteà (S. 15.) laudatus. Cum quo consentit Jonstonus (d. 
Aquatilib. Exsanguib. pag. 43. a.) dum ait: Effluit in Terram id, quod continebant. 
Atque eo in loco Purpurillae minutae oriuntur atque concrescunt. 1mó, si exenplum 
de Ostreis huc quadrat, nec plané de vetitate Historiae dubitandum sit, (verbis 
Praclari D. Wormii lib. 3. Mus. cap. 7. pag. 254) Mirum est, quod refert Petrus Gyllius, 
Se à Viris non paucis spectatae fidei accepisse, Byzantinos Ostrea serere; et eorum 
quasi Lac seminare. ld ipsum enim in Aquam injectum, ad Saxa ima adhaerescere, et 
Ostrea fieri. 


8. 20. Per Transfusionem veró intelligo jacturam Liquoris Spermatici, de Purpurá 
uná (Animali) in alteram. Quod utrum Affrictu fiat, vel Inosculatione Cornuum 
mutuá, non liquet. Affrictu utique Propagationem fieri, existimat Freigius, lib. 33. 
Quaest. Phys. pag. 1024. scribens: Verno Tempore mutuo affrictu Lentorem cujusdam 
Cera salivant. Quorsum refer, quod ipse Autor noster (de Purp. cap. 1. S. 20.) 
profert. 


8. 21. Effecta Generationis Purpurarum sunt vel proxime, Ova; vel ultimo, Indi- 
vidua cultiora ipsa, in quibus Species propagetur, aut Purpurillae. 


8. 22. Ova quidem Purpuris denegari, modó (S. 17.) ex Fabro percepimus: sed 
benigniores simus in admittendà aut explicandà Voce Ovi. Ovum Doctoribus in 
Anatome nostris hodie est, quaevis Genitura (etiam recentissima) quam Mem- 
brana ambit; orta, ut mihi videtur, ex necessitate materias, sicut pellicula Pulti 
obnascitur, quod calor particulas viscidas in vaporem non potuit redigere. Un- 
de Humor genitalis intra Membranulam magis magisque elaboratur, irritato ibi 
Spiritu Architectonico, à vicinis Caloribus, ut alia occasione dixi. Perindeque est, 
sive Ova extra Uteros ponantur, sive non; magna sint, aut parva; conspicua, aut 
inconspicua; et Salivali Spumae interdum innatantia; cortice duriusculo vestita, aut 
minüs; rotunda vel Ovalia aliquandiu maneant, aut ob flexibilitatem laxitatemque 
genitalis sua Membranule, et directionem peculiarem sui Spiritus, statim Spirales 
quasdam convolutiones exordiantur; cujusmodi Ovis Spiralibus Cochlearum aut 
Limacularum corniculatarum, recentissimisve Eorundem Foeturis, aliquot millies 
millenis hinc inde conspersa, tanquam nive aut grandine, videre est passim in 
littore Maris Balthici, Folia Quercüs Marinas; ut imprimis Eclenfordae, tribus abhinc 
Milliaribus, notavi. 

8. 23. Purpurarum Ova vel Semina itaque aut Spumam earundem prolificam, 
similiter in Vado Scopulis et Plantis submarinis puto allini: unde superventu 
Caloris Radiorum Solarium, per angulos acutos ex alveo Maris resultantium, 
Calefacientiumque ibi haerentia Corpora potiüs, quàm ut indifferenter Frigiditatem 
insignem locis submarinis debeamus tribuere, cultius cultiüsque efformantur 
tenella Purpurillarum Corpora, et Muricata ipsarum Species, lzeté conservatur. 


8. 24. Quibus hac ratione (citra ullius tamen praejudicium) explicatis; videamus, 
an et quales Purpurarum sint Actiones reliqua, quibus Animalis ipsarum Natura 
clariüs porró ab oculos ponatur. Eoque censu habentur hae duae: Sensus, ac Motus. 


8. 25. Sensibus omnibus non gaudent quidem, cum minor in Testaceis tam 
his, quàm omnibus aliis, Partium apparatus, Sensuumque numerus plenus ad 
Vitam iilorum minimé necessarius sit. Tactu tamen et Gustu pollere, certum est. 
Et non auderem quidem, cum Dn. D. Jonstono (de Aquatil. Exsanguibus, pag. 43. 
a.) Odoratum insuper ipsis tribuere, quo Purpura valeant; et ad Escas proin é 
longinquo accedant: Visum tamen é contrario iisdem non mordicüs denegarim, ob 
Oculos veluti, in medio cornuum conspicuos, ut ab Autore nostro docemur. 


8. 26. De Motu veró paucula ad Capitis hujus 1. S. 34. dicemus. 


21.12. Annotatio 12 


Ad Capitis 1. S. 33. et 34. De Carnosis Purpura Partibus, ac reliquis, intra Testam 
contentis. 


8$. 1. Duriorem Purpura Portionem, h. e. Testam, superiüs (Annotat. 9.) ab 
omni ejus parte ac latere abundé vidimus. Nunc nos ducit Autor, ut Partium 
etiam Molliorum, in Testà contentarum, instituamus scrutinium aliquod, postquam 
nimirum $. 33. mentionem injecit de Carne illarum, Cervice, Corniculis, Oculis; nec 
non 8. 34. de Linguá, Limbo gradiente, vel Carne, extra Testarum, inter rependum, 
prominulà. Hinc Carneam Molem quasi totam, in genere primó, placet perpendere; 
inde ad Portiunculas ejusdem, quibus integratur, ordine procedemus. 


8. 2. Carnem Purpurae convenienter Jonstonus (de Aquatilibus Exsangu.) vocat 
Musculum quendam fortem ac candidum, medic Teste alligatum: nam certé 
Fibrarum Carnearum Texturáà gaudet firmá et copiosà adeó, ut, si citra tales 
foret, non video, quomodo Corpusculum id, Testam adeó duram, crassam, et tot 
eminentiis gravem, ferre citra languorem, et seepiüs supra se à latere ad latus in 
spiram gyrare posset. 


8. 3. Color flavicans, densis Maculis, ex Caeruleo purpurantibus depicta, ipsi 
adscribitur ab Autore nostro, (cap. 1. S. 33.) aliis exiguis luteis immixtis, praesertim 
in Cervice. Odor autem vix ullus, nisi summüm Marinus. Sapor talis, qualis est 
Turbinatis reliquis; ut Salsum nempe Succum contineat, qui Alvum ducit. Ob 
duritiem tamen et tenacitatem Fibrarum, Ventriculo minüs convenit, concoctuque 
difficilis est. Ac fuisse Priscis in Cibo, Scriptorum autoritate constat: Martialis 

praesertim; cujus Distichon hoc Columna tum Cap. 1. S. 23. tum alibi proinde 
recitat: 


Sanguine de nostro tinctas, Ingrate, Lacernas 
Induis: et non est hoc satis; Esca sumus: 


ac hodienum Mensis inferri ab Italis suis, idem Columna l. d. S. 36. 37. memorat. 


8. 4. Temperamentum Frigidum et humidum vulgó iis tribuitur: sed si balsami- 
corum aut nerveorum quasi Spirituum copiam, quà tota Purpura Moles carnea 
vivaciter agitur; si Sanguinis item haut pauci manifestam praesentiam; si vim 
nutritivam aut medicam etiam contemplemur; Calidius potiüs existimandum erit. 
Potestque de Viribus medicis illius, anté-laudatus Jonstonus legi. 


8. 5. In specie, sic eandem liceat velut dirimere in Partes: ut nempe harum 
pleraeque Solidiusculae quidem sint; Fluidiores veruntamen etiam aliae. Solidiores 
porró divido, in Carnosas, et Proprii generis. Carnosas nomino, Limbum gradientem; 
in eoque Fauces vel Os; Caput; in eoque Cornicula; et Cervicem; cum Linguá. Proprii, 
aut ab his distincti generis, videntur esse, Oculi; Ventriculus; Mesenterium, ac Cor, 
cum Hepate et Papavere (si quae horum sunt): pracipué veró quaesita olim tot 
laboribus, tantoque precio redempta, Purpurei Laticis proma conda, Vena. Cujus 
Sanguis demum, cum Salivá, et Succo, ad Partes fluidiores pertinent. Quae omnia 
distinctim jam clariora fient. Tamen breviter. 

8.6. Ad Limbum gradientem itaque quod attinet; per eum híc intelligitur inferior 
illa, majorque Carnis pars, quae extra Testam emergens, et per iteratas Expan- 
siones Contractionesque sui immediaté tangit, et lambit superficiem Corporum, 
per quorum Plana fertur. Limbumque gradientem vel repentem placuit dicere, ad 
distinctionem ejus à Limbo Purpurarum alio, qui se ipsum movendi, vim nullam 
habet, h. e. Limbo duro Testarum; prout de utroque, et quidem aliquantó pleniüs, 
infrà in Lexico Ostracologico, sub voce Limbus, actum est. 

8. 7. Fauces vel Os in anteriore Limbi jam dicti parte quadam situm, foramine- 
quo rotundo pervium est; quà parte nempe Purpura Scopulis adhaeret, Lapides 
arrodit, ut Wormius loquitur, et in Stomachum exugens Liquamen nutritium de- 
mittit, quo scopuli sub Mari oblinuntur. 

8. 8. Capitis Turbinatorum notationem in Lexico item abundé declaravimus. 
Speciatim veró Purpura, cartilagine umac durum Wormius jam-dictus tribuit, lib. 
3. Mus. cap. 8. pag. 258. 

8. 9. Cornua vel Cornicula, parum aut nihil obscuritatis habent; imprimis quod 
in Lexico identidem huic Voci explicandae satisfactum sit; quó Lector benignus 
remittitur. Limacum modo illa attollit, iisque iter pertentat; et ab illis differt saltem 
in hoc, quod Oculos non in summo eorum exsertos, sed circa medium infixos 
habet. 

8. 10. Regio capitis illa, quae proximé post Cornicula est, Cervix aut Dorsum 
Carnis appellatur: quam maculis diversicoloribus variegatam, et exiguis luteis 
praesertim ornatam, notat in praesenti S. 33. Noster Autor. 

8. 11. Linguam Idem (8. 34.) describit quidem, et notanter ait, illà Aquam fistulae 
modo exspuere, Se Vidisse: in Icone tamen non expressit; et concipienda forsitan 
talis erit, qualem caeteroquin (servatà proportione Animalculi) exhibet cap 4. in 
hác Parvi Buccini Figurá: 


In Purpurá sané Longitudo Linguae plané Digitalis tribuitur ex Plinio, lib. 9. c. 
36. dum ait: Lingua Purpura, digitali longitudine, quá pascitur, perforando reliqua 
Conchylia. Unde Proverbium: Purpurá voracior. 

8. 12. Illamque Rondeletius firmam torosamque concedit, et Promuscidibus 
Muscarum, qua inter cornua sunt, comparat; sed tam duram esse, ut Testas 
perforet, recté negat; Rostro id fieri addens, et quidem Verisimiliüs; quae Dn. D. 
Jonstoni Epicrisis est. Sed, quoad posterius hoc, fallitur uterque. 

8. 13. Rostro enim id fieri, impossibile est: quia 1. Obtusum maxime illud est: 2. 
non simplex, sed geminatum feré: 3. fragilius Testà perforandá, Praesertim Ostreze. 
4. Repandum, non rect-acutum. Et 5. quod maximum, ubi est maxima illa externa 
vis, que requireretur, ad Testam adeó gravem, magnam, irregularem, minusque 
acutam, in actu Terebrationis creditae, et suspensam rité tenere in zequilibrio, et 
circumagere fortiter, et circumagendo simul in Solidum aliud, pressivo modo, 
agere. Habet etenim Terebra Vim Serra et Cunei. Cuneus veró vim Mallei et Plani 
Inclinati; ut Mechanica nos docet. Unde Pignore in medium posito, praesumerem 
vincere, si vel forti et agili manu aliquis, Purpuae Testam assumeret, et Rostro ejus 
terebrare tentaret Testam Ostreae; non succesurum. 

8. 14. Quin aliter paulüm Plinii verba sunt capienda, explicandaque non de Te- 
rebratione aliquà rudi ac violentà unius Solidi ab altero Solido, (à Purpurae Rostro; 
aut Linguá valdé duráà) sed quod Purpura Linguá suá, tanquam instrumento oblon- 
£0, stricto, et exploratorio, Rimas hiantium Ostrearum, aliorumque Conchyliorum, 

pervestigent primum, hinc damnosá sibi Escee spe, intró se, in easdem recipiant, et 
à claudente Conchylio se, detineantur, ut tumefactam ibi, non possint retrahere. 


8. 15. Unde Artificium, Purpuras ope Ostrearum capiendi, enatum jam supra 
(Annot. 11. 8. 5.) ex Heresbachio deteximus; cui suffragatur Sandysii, Angli, Relatio, 
qua exstat in Ejus Itinerario, Germanice reddito, (ubi de Tyro agit) pag. 465: Die 
Zunge eines Purpur-Fisches ist ungefehr eines Fingers lang, und so spitzig und kurtz, 
dafier damit eine Austern-Schale auf brechen kan, welches auch die Ursach ist, dafs 
er gefangen worden: denn die Fischer fulleten ihre Reusen damit, die sie in den Grund 
des Meeres sincken liessen. Wann nun der Purpur-Fisch darzu kam, steckete er seine 
Zunge darzwischen ein. Wann er nun die Austern heraus ziehen wollen, ward er durch 
das geschwinde zuschlüssen ihrer Schalen fest gehalten, daf) er sie nach sich ziehen, 
noch so nahe beikommen konte, sie zu óffnen. 


8. 16. Oculorum Purpura descritiponi, à Columná ipso, (cap. 1. S. 33.) accurató 
proposita, quae addam, non habeo, nisi, quod illorum mentionem aliam etiam 
facit Severinus in suáà Zootomiá (part. 4. pag. 350.) sed, dum dicit ibi, longo tubulo 
esse impositos, tam facilé aliquis posset ex his verbis colligere, Purpuras Oculos 
suos gestare in summo vel Extremo Cornuum; quàm in Medio eorundem: id quod 
Columna multó diligentiüs ac distinctiüs expressit. 


8. 17. Ventriculum veró etiam vel Stomachum, cujus jam pauló anté (S. 7.) men- 
tionem brevem ingessimus, quique faucibus feré contiguus est, cum appendicibus 
depingit (nisi modó in Anatome valentiüs illum expanderit) Idem, quem dixi, Seve- 
rinus: ac Mesenterium preetereà illis tribuit, simile Lacertae vulgaris. Fides sit penes 
Autorem. 


8. 18. Item Cor, quod Ervi magnitudine sit, ipsi adscribunt Zoologi aliqui; quod 
alii contra habent pro Hepate, dicuntque viscidulum esse, lentore tenaci praeditum; 
et Papaver, Graecé Mrjxov, ab Aristotele vocari, ad cujus latus Purpureus Mucus 
appareat. Est Palato gratius Carne, aut reliquis Purpura partibus. Scripsitque 
Athenaeus, citante Jonstono, copiosiüs alere: at magis etiam Scillam sapere. Imó 
Wormius Autor est, si quis copiosiüs eo utatur, Bilem Nauseamque procreare, 
atrique humoris copiam. etc. 


8. 19. De Vená veró agetur inferiüs, in eà ad Columnam Annotatione, ubi de 
Porphyropoeiá, vel Purpurificio, sermo instituetur. Deque Sanguine, Succo, vel 
Muco Purpureo ibidem tractabitur. 


8. 20. De Salivá, quà Purpura madent, sicut Turbinata quaelibet alia, quàque 
superficiem Corporum oblinunt, per quam serpendo feruntur, puto rem esse vulgo 
notissimam. Per Succum veró quatuor possunt intelligi: 1. Humor in Concavo 
Testae dinatans, compositus velut ex salivali humiditate, resolutà ibidem, et Aquae 
marinae haustae partibus. Unde trahenda huc mihi videntur verba Autorum, qui 
Purpuras continere Succum Salsum, alvique ductorem, ajunt. 2. Salivalis jam-dicta 
humiditas. 3. Humiditas interna, balsamica, nutritiva (et quidni Genitalis etiam?) 
in ipsis Fibris carneis. 4. Cruor vel Mucus purpureus, de quo jam (8. 19.) dixi. 

21.13 Annotatio 13 


Ad Capitis 1. S. 34. De Actione iterum Purpurae potiore aliquá, vel Motu. 


8. 1. Ne longe nimis excresceret Annotatio 11. superiüs proposita; à fine ejusdem 
rejecimus huc, Considerationem Actionis Purpurarum maximé nobilis, vel Motüs. 
Qui est vel Totius, vel Partium. 


8. 2. Tota Purpura Movetur Serpendo paulatim, ut Turbinata reliqua; suo domi- 
cilio tamen, vel Testá, non egreditur, nisi ultra dimidium; nam intüs fixa haeret. 
In quo opere haec duo, ut sic dixerim, in Testam beneficia redundant: 1. ut Limbi 
ipsius increscant quotannis, et tota Volutae concameratio major fiat: 2. ut vi Vo- 
lutationis istius Carnosae, Testa transportetur de loco uno ad alterum, per modum 
Circumactionis. Quam his verbis describit Columna Cap. 1. S. 34: Testam aliquando 
gaudet circumagere, illam in totum extollens, corpore in basis modum ad hoc elato. 


8. 3. Modus Volutandi successivis aut alernantibus Dilatationibus partis car- 
nose in Limbos diductos, et Contractionibus undosis ejusdem perficitur: ex quo 
non obscuré arguere licet Motum quendam Succi innati Circulatorium, periodico 
suo ingressu tubulos aut fibras carneas, turgescere ac iterum detumescere facien- 
tem, ita, ut dum superior aut anterior pars tumet, opposita ei fiat flaccida; et 
contra. Dum Purpura intra Testam ac Operculum latent in Hyeme, verisimile 
est, motus illos humoris balsamici aut plané cessare, aut illud, quod omnium 
subtilissimum est, subtilissimae aurae instar, citra magnam Carnis inflationem, 
partem Carnis unam post alteram, reciprocé perambulare. 


8. 4. Sub Motu Partium, Agitationem Corniculorum intelligo, et Ductionem 
Aquae. Ex quibus ad Vibrationem Corniculorum quod attinet; praeter contractiones 
retractionesque illorum, in Cochleaceo genere quovis conspicuas, vulgóque notas, 
hoc imprimis peculiare Purpuris Columna noster ait esse, quod, ut in 8. 33. refert, 
1. Oculos non in summo, sed medio insculptos habeant: 2. incurvare cornicula 
illa, supra sedem oculorum, non raró, ad specialem horum defensionem soleant. 
Unde Fibris tàm rectis, quàm circularibus constare, conjectura non plané ociosa 
in medio relinquitur. 


8. 5. Et Ductionem Aquae h. e. sorbitionem ejusdem, redditionemque iterum, 
vel explosionem congruam, Natura videtur ad Commodiorem Earum Nutritionem 
excogitasse; minimé veró augendi ponderis gratià. Cur enim Purpura, ut graviores 
fiant in Aquáà, Aquam sorbeant? Nullum Elementum in proprià Sede gravitat. 


8. 6. Tum et Vocem emittere Purpuras, absit, ut imaginemur; tantum abest, ut 
statuamus serio. Fuchsius quidem (lib. 1. d. Comp. Med. eap. 15. pag. 68.) scribit, 
Purpuras interdum, flante Vento per anfractus sibilum emittere, ut Tuba videatur: sed 
qualis est Scopulis concavis, Urceo, aut similibus rebus, Vociferandi potentia, dum 
spiritu fortiüs inflatae susurrum reddunt aut sibilum; talis etiam concameratis 
Purpurarum Testis est. Hoc est, nulla proprié et per se; quoniam Folle, Fistulà aut 
aliis vociferandi organis destituuntur. 

21.14 Annotatio 14 


Ad Capitis 1. S. 37. et 38. De Purpurariis et Porphyropoeiá, vel Purpurificio. 


8. 1. Ultimum, quod ad hoc Caput l. Columna mihi videtur, Notationem aut 
Commentariolum aliquem mereri; sunt Infectores, Purpurarii, et Porphyropoeia, 
vel Purpura praeparanda antiquum Artificium. Quibus demum peractis, puto, 
me explicationi Autoris quammaxime satisfecisse. Reliqua Tractatüs sui Capita, 
sicut secundarió magis, quàm ex intentione principali, ab /pso adjecta sunt, ob 
cognationem materiae: ita non est, ut in iis explicandis prolixius occupemur. 


8. 2. Infectorum igitur primó mentionem aliquam (8. 37.) ingerit, dum ait: Ob 
maximam Fuci Copiam, quem Vulgus Roccella denominant, quo nunc Infectores pul- 
cherrimam Purpuram conficiunt, Sericia inficientes variis Colorum gradibus, minore 
labore ac impensá, et maximo lucro, etc. Ex quibus verbis perspicué satis colligere 
est, Infectores, Columnae tempore, aut etiam antiquiore aevo, Purpurae Confectio- 
nem cum lucro aemulatos, dignos haut visos, qui Purpurariorum gauderent titulo; 
quin velut Officio, sic nomine, fuisse maxime distinctos. 


8. 3. Tum et in Purpurarii voce aliqua subesse videtur &quivocatio, postquam 
non minüs Tinctores vel Praparatores Coloris illius Regii, quo sensu utitur Autor 
noster, $. 38. quàm Mercatores aut Negociatores, talem pannum vendentes, hoc 
titulo gavisi videantur: ac horum sive alterutros, sive utrosque, secundüm veterem 
Consuetudinem ab omni munere immunes esse, Imperator decrevit, (Leg. 7. Cod. de 
Excusationibus Munerum.) 


8. 4. Sed Porphyropoeias ipsius negocium híc imprimis cordi curaeque habea- 
mus: dictae à Purpurá, et Facio; unde in Inscriptione capitis hujus consultó etiam 
Purpurificium appellavi, vel celebre olim Purpura, per Coctionem paranda, magi- 
sterium. In cujus descriptione, ut Ordinem aliquem teneam, placet his partibus 
totam de negocio eo doctrinam metiri, dicendo breviter 1. de Purpurae Veteris na- 
turá ac titulis: 2. Inventione ac itetum deperditione: 3. Preeparatione Ostri, notàque 
optimae Purpurae. 4. De Purpura demum Dignitate, Usu et Abusu. 


8.5. 1. Quoad naturam ac titulum; Ratione Substantiae, Succus convenientissimé 
dicitur, contentus inter Papaver et Collum, texturà densá, colore candidae Mem- 
brane, quà ablatà compressáve, Manum tingi accidit. Ratione Causee Efficientis, 
Sanies, quasi qua per modum ac vim Digestiva in Animalculo Functionis, ad 
sedem peculiarem Purpura, tanquam Sanies in Ulcere, transposita sit. Ratione 
Materiae veró Ostrum; quo nomine Vitruvius utitur: dictumque de Ostro affatim 
inveniet Lector suprà, Annot. 3. Ratione Qualitatis, Flos, uti Aristotelem, Plinium, 
ac plures alios vocasse deprehendimus: quem Florem, h. e. Succum aut Sanguinem 
Purpureze, vivacissimi Coloris, Plinius in mediis Faucibus stagnare docuit. Ratione 
Efficaciae, Virus, et velut Contagium aut Venenum; quód quemadmodum Veneni 
fermentalis fomes ex minimo spacio vim suam longé lateque exserit, ita Purpurei 
Succi exigua portiuncula magnam ad Vestes tingendas habuerit vim. Quam in 

rem plura, si placet, vide apud Barthium in Adversariis, (pag. 478.) ubi Virus pro 
plusculis rebus, etiam minüs venenatis, adhibitum cognosces. 


8. 6. 2. Quoad Inventionem; postquam opinio semel invaluit, Herculem, aut ejus 
Amasiam, primó Mortalibus Purpuram monstrasse, ut superiüs (Annot. 5. S. 13.) 
dictum est; postmodüm in viscera Purpura frequentiüs fuit itum: traduntque Auto- 
res, Succum non in demortuis, sed recentibus esse quaerendum, et extorquendum 
citó ex iis; aliàs vix inveniri. 

8. 7. Imó Tinctura istius paranda usus plané iterum interiit. Cujus rei causam 
Cardanus (d. Subtil. lib. 4. pag. 240.) ignorare Se ait: Nierembergius veró (d. Miracu- 
los. Terrae prom. cap. 93.) causam existimat esse hanc, quod Turcz ac alii Barbari, 
Syriam, in quà Purpura reperitur, occuparint. Quasi veró vel Italiam etiam occu- 
passent, Purpurarum captu itidem non ignobilem; vel in ipsá Syria hodie Fastus et 
Avaritia non aequé etiamnum, ac in Europá nostrá, regnet, Orientalibusque Ingenia 
deficiant, aliquid, unde ditescere possint, inveniendi, vel aliorum ibi Inventa utilia, 
altiüs altiüsque evehendi. 

8. 8. 3. Ad Praeparationem veró quod attinet; illam, ni fallor, praecedebat hoc, ut 
scil. 1. Confringeretur Testa: 2. vel quomodocunque Exemptioni Venae aut Animalculi 
totius, opera daretur. 


8. 9. Confractio Testae, Uno ictu Lapidis fieri debuit, ut gradum Tincturae desi- 
derabilem Purpura servaret. Secüs; Animal dolorem non diu sustinuisse traditur, 
quin amisisse Colorem, ut iterum legimus apud Nierembergium; eó quód per do- 
lorem vel Sanguinis meliores partes Purpura evomat, vel Spiritus dissipentur ac 
distrahantur, (et Latex balsamicus nativo suo lumine vitietur) vel Succus, (velut 
sideratione quadam) in universum Corpus diffundatur, atque é Venà evanescat. 
Unde agili manu, ictuque simplici opus fuerit; et hominum, celeri ac valido impetu 
succumbentium Mortem non aliunde, quàm ex hoc ipso deductà similitudine, 
Purpuream appellari, Doctissimus Watsonius (part. 1. Theatr. Variarum R. tit. 1.) 
autor est. 


8. 10. Et Modum Exemptionis sic describit Vitruvius, lib. 7. Architect. cap. 13: 
Ea Conchylia cum sunt lecta, ferramentis circa scinduntur: é quibus plagis Purpurea 
Sanies, uti Lacryma, profluens, excussa in Mortariis terendo comparatur; et, quód ex 
Concharum, marinarum Testis exitmitur, ideó Ostrum est vocitatum. 


8. 11. Ipsa Confectio Ostri dein sic fiebat, praeeunte iterum nobis Nierembergio: 
Coquebatur Sanguis cum Vená, priüs aperta, in Vasis vel Lebetibus plumbeis, 
(adjectá tamen Aquá) modico vapore, et longinqua Fornacis cuniculo, (aut mo- 
derato Ignis gradu) Inde splendidus ille, et quasi intermedius inter Rubrum et 
Nigrum, Color eliciebatur, qui Caryophylli est. Deque Purpura Fornace jam-dictà 
confer Libavium Vol. 2. Alchem. part. 1. pag. 161. Nec Despumatio lenis ab hoc ipso 
Porphyropoeias molimine est excludenda; praesertim si Calor forté intensior fuerit. 

8. 12. Praeparationi demum successit, proximé quidem ipsa applicatio Purpura 
ad tingendum, videl. Pannorum, Lane, aut Serici in eandem Immersio; longiüs 
veró aut longissime, Nota Probitatis, quae in duobus quaesita est: 1. ut Maculam 
non relinqueret; ita enim Nierembergius: In Italiá, inquit, discernunt veram à nothá, 

per Oleum, Filo Serici Purpureo affusum. Si enim relinquat Maculam, Notha judi- 
catur; sin minüs, Legitima. 2. ut diu Durabilis esset, et perennaret. Purpurá enim 
infectae Vestes, si Barthio (lib. 22. Adversar. cap. 20. init.) credimus, nequaquam 
elui poterant. Quorsum trahit Locum Esaiae cap. 1: Koi &ovy à àiapiot ouv, cc 
(Qotvix6v 6x ytóvat AeuxovG: quasi illud alioqui factu sit impossibile. 


8. 13. 4. de Purpurae tandem Dignitate, Usu, et Abusu annecti possent multa: 
Sed tempus aliquando est, in Negocio circa Caput 1. Columna, Vela verborum 
contrahere, et residuam hanc partem doctrinae evolvere parciore manu. 


8. 14. Dignitas Purpura antiquo aevo omnium maxima semper exstitit, et 
Precium Margaritis aequale, utex Plinio discimus: ex quo etiam hoc Elogium inculcat 
Columna, initio statim Dedicationis Purpura sua ad Cardinalem Sannesium, dum 
ait: Quanti olim et Usüs et Precii Purpura fuerit, Amplissime Cardinalis, vel solus 
Plinius Historiae suae Naturalis Libro nono nos docere poterit, cujus haec conceptu 
sunt Verba: Nepos Cornelius, qui divi Augusti Principatu obiit, Me, inquit, juvene 
Violacea Purpura vigebat, cujus Libra Denariis centum venibat; nec multó post Rubra 
Tarentina. Quam rem aliquantó clariüs exponit Polyd: Virgilius de Rer. Invent. lib. 
3. cap. 6. 


8. 15. De Usu enim Purpura apud Romanos, modó dictus Virgilius, ac in specie, 
quibus illam ibi gestare licitum aut non licitum fuerit, Alexander ab AL: et Vinnius 
ad Instit. Juris (pag. 144.) nos informant. Intellige, vix nisi Imperatoribus, Regibus, 
Consulibus, ac Magistratibus, aut aliàs lautioribus; quorum Vestes, et Juvenum 
nobiliorum Praetextae, ostentatione aliquà Purpura luxuriabant. 


$. 16. Hzc, inquam, non minüs in Imperatorum Paludamentis, Togáque Trium- 
fantium, ut est apud Juvenalem, quàm Calceis utrorumque fulguravit; utut tales 
etiam gestare Mulieribus in usu fuerit. Deque Purpurà Militari videri Meursius 
potest, in Mantisà Libri de Luxu Rom. (pag. 28.) de Coccineis veró Imperatorum 
Calceis videatur Nigronus (de Caligà Veter. pag. 188. seq.) ac de Calceis eorundem 
Purpureis, et Cothurnis, simili Fulgore superbientibus, Balduinus de Calceo Vet. 
pag. 94. 151. 184. 


8. 17. Nec convenientiorem Regibus Habitum, quàm Purpureum, tanquam 
illorum Personá dignü, Virgilius innuit, de Didone partim, partim ac aliàs, de 
Rege Latino, canens. Et imprimis Consulibus ac Magistratibus summis familiarem 
fuisse, Prudentius in memoriam revocat; et tropo eleganti jam pridem Claudianus 
Ovidiusque, Purpuram pro Magistratu posuerunt: quale quid supra etiam (Annot. 
2. 8. 3.) monuimus. Neque apud Romanos solüm Purpura, Regius Habitus habitus 
est; sed apud alias Gentes etiam: aut Regum Amicis per singularem indulgentia 
concessus. Cujus rei Exemplum in Sacris habemus Dan. 5. v. 29 1. Maccab. 10. v. 20. 
Deque purpurato Rege Persarum, alicubi tractat Herodotus. 

8. 18. Adhac apud Romanos Lecti quoque Purpurá instrati, ut ex Claudiano 
et Martiali discimus. Imó Fasciae Puerperiales penes lllustres Personas, tinctae 
Purpurá, ut nos docet Celeb. D. Th. Bartholinus de Puerper. Vet. pag. 36. Quidque 
sit aut fuerit, in Purpuris Imperatorum nasci, Barthius adiri potest, in Adversariis, 
pag. 2383. 

8. 19. Libros item Purpurá ornatos, apud Martialem, ex Ejus Locis aliquot colli- 
gere est. Eratque Encaustum, Atramenti genus Purpurei vel atri, quo Imperatores 
utebantur, Privilegiis et Epistolis, vel Decretis subscribendis: quod aliis omnibus, 
sub poenà Rebellionis, erat prohibitum, ut ex Pancirollo refert Nierembergius seepe 
citatus, ex Nicetá unam atque alteram Historiam adducens. Dictaeque sunt Literae, 
Pigmento tali scriptae, Literae Rubricatae, Literae Regiae, Subscriptio Imperatoris, 
Divina Manus, Sacra Annotatio, etc. 


8. 20. Et Encaustum ipsum, ab Inurendo: (Kéuc Graece) unde Uriculum dici 
Latiné, Watsonius (Theatr. Var. Rer. part. 1. Tit. 2. pag. 3.) memorat. Encausticeque 
ipsa Ars, quà pictura antiquitüs inureretur: cujus Materiam quidem, quomodo 
haec pararetur, describit Nierembergius; Inurendi Modum veró hodie ignorari, 
Ludovicus Demontiosius, in Erudito de Picturáà Commentario (Architecturae Vitruvii 
annexo) recté admonet. Fuitque postmodüm Encausti vox latiüs extensa, ut hodie 
Atramentum quoque, et omnem liquorem Scriptorium denotet. Unde Encaustum 
album, Flavum, Roseum, Nigrum, etc. apud Nerum (de Arte Vitrarià) describi 
videas. 


8. 21. Nec aliud sibi vult vox Inchiostro apud Italos, denotans quidem Atramen- 
tum, quo communiter scribimus; sed corruptim certissimé est ex Encausti voculáà 
enatum. Et de Chalcographorum Encausto sic scribit diligentissimus Sachsius: (Am- 
pelogr. lib. 2. sect. 9. cap. 1. p. 582:) Refert Baccius, de Vino lib. 1. c. 21. ex Faece Vini 
combustá fieri Romae Encausti genus, dum exsiccatas Faecis placentulas comburunt, 
donec inflammentur in totum, subinde in Aquam conjicientes, unde albicantem su- 
perné cinerulam abluant; reliquum, exstincti Carbonis instar, contundant, molantque 
cum Porphyrite Lapide, ac cum oleo nigrum malaxantes, parent Encaustum optimum, 
ad Tabulas aeneas exprimendas. 


8. 22. Sed hac de Encausto quasi obiter, occasione Purpura in Libris. lmó Sacro 
etiam Cultu quasi affectam Purpuram, licet colligere ex Carmine Veterum; quorum 
aliqui Junonem, Venerem alii, vel ipsam etiam Proserpinam Purpurá indutam (in 
Versu, in quo quidvis licet, quod libet) concelebrarunt. Vel citra Poéma etiam, 
Trabéa (xgo(joio) Vestis purpurea dicta est, qua vel Diis sacrabatur; vel Deorum 
Vicariis placuit; Regibus nempe, ut anté-dictum. De quà Voce distinctiüs agitur 
in Thesauro Latinitatis, Clar. Viri, Andr. Reyheri. Deque Purpurá tam Mortuorum, 
quàm Mortuos Lugentium, videri potest Kirchmannus, de Funeribus Romanorum. 

8. 23. Et jàm pro declaratione Expositionevé Capitis l. de Purpurá Autoris nostri, 
Columnae, restat ampliüs nil, quàm ut Abusum etiam Purpurae aliquem, lineolis 
duabus tribus intimemus. Quem duplicem facio: Luxuriosum unum; Contumeliosum 
alterum. 

8. 24. Luxuriantem in Vestibus Purpuram omnis Romana nobis abundé suppedi- 
tat Historia. Cui alias adde Exemplum illius Divitis apud Evangelistam Lucam, et 
ea, qua hanc in rem docté affert Barthius in Adversariis, pag. 2521. et pag. 2522. 

8. 25. Quantumque ad Contumeliam: hàc utique SALVATOREM perspicue 
afficiebant Milites, Purpurà Ipsum induendo, et malitiosé dicendo: SALVE REX 
JUDEORUM. 

21.15 Annotatio 15 


Ad Capitis 12. $. 5. De Conchá Gibbosá lapideá, et Buccino lapideo Columnae. 


8. 1. In antecedentium Contextu aliquo jam-dictü est à me, quare minimé opus 
habeam, rité saltem explicato Primo Columnae Nostri Capite, tanquam primarió 
et ex professo agente de Purpurá, in reliquis explicandis, similem operam navare, 
tanquam secundarió feré, et occcasionaliter magis ab lllo annexis. 

8. 2. Quapropter misso Secundo, Tertio, et sequentibus Capitibus, ad Duo- 
decimum ut strictim me convertam, occasionem mihi dant Verba Capitis ejus 
terminalia haec, postquam nempe de Conchis Anomiis rarioribus, Vertice Rostrato, 
actum fuerat: Huic similem, majorem multó, Lapideam, depinximus in Primá Parte, 
nomine Concha Gibbosae. Per hanc Primam Partem veró intelligit Observationes 
Aquatilium et Terrestrium Rariorum, ubi Concham istam Gibbosam Lapideam des- 
cribit, suáà manu aeri incisam; iconemque ejus affert hanc, quam Ligno sculpi dein 
procuravi: 


Verba ipsa veró piget, quod simul transscribi non curaverim, vel quod trans- 
scripta perdiderim. 

8. 3. Interim invenio, ex Earundem Observationum Capite 22. Descriptionem 
Buccini lapidei me notasse. Quae quidem ad Concham istam Gibbosam, utpote 
Bivalvem, non pertinet; nam Buccinum est de Genere Univalvium Testaceorum: 
quia tamen et ipsum Lapideum dicitur, ab eodemque Autore, raró in Bibliopoliis 
reperiundo, describitur, ex quo olim descripsimus, quicquid ad Ostracologicae suae 
de Purpuris Doctrinae partes facere visum est: ideóque Lectori non grave erit, haec 
Laudati Viri verba, Annotationi huic inserta, benignem ferre. 

8$. 4. Hunc in Modum itaque verba sonant: Laevis est, oblongaque Testa, orbibus 
parum inferiores superantibus, ob illorum rotunditatem, numerum, et parvam incum- 
bentiam: non enim inferiores à superioribus nimis occultantur, ut in aliis observatur, 

quibus non paulatim, sed statim in acutum desinunt, ventriosi cum sint. Differt ab 
aliis, quod inferior orbium pars incumbens aliis, limbum exprimit planum, inferiorem 
Orbem coronantem. Octo definitur anfractibus, se in acutum desinens, brevique rostro 
alterá parte est. Marinam huic similem testam, sed non eandem habemus, magis 
ventriosam, eodem modo inferiores orbes limbo coronantem, colore vario; cinereo 
flavente ac albicante, parum oblongiore Rostro, nec recto. Neapoli frequens in Scopu- 
lis: longitudine quatuor pollices aequat. Haec Columna. Ex Cujus Observationibus 
pluscula alia porró conferri poterant. Sed esto tandem hic 


Annotationum 
in Purpuram Columnianam 


Finis. 


x* 
Xx 


NB. Ad replendum vacuum Spacium: 


Locus LIBAVII, de FORNACE Purpurariorum, cujus superiüs (Annotat. ad Cap. 1. 
8. 37. et 38.) 


mentio facta est, exstans Parte 1. Com. Alchem. lib. 1. cap. 31. pag. 161. 


ita se habet: 


Resistendum híc nonnihil est, et in officinis Infectorum et eorum, qui colores 
parant, contemplandum Fornaces cuniculatas, seu in quas per cuniculum agitur 
calor, aut ignis additur. Plinius lib. 9. cap. 38. scribit: Venam Purpurae, addito Sale 
triduo maceratam, fervere in plumbo, modicoque vapore torreri, affusà aquá, et ideo 
longinquae fornacis cuniculo. Que ratio hujus fornacis fuerit, inquisivimus etiam 
in Epistolis, et proposito balneo et sicco calore ansam dedimus ingeniis, et cotem 
porreximus, cui affricta nonnihil acutae inventionis ederent. Sed relicti hactenus 
sumus, cum non libenter sese demittant in Sordidas fornacariee disciplinae tenebras, 
ne quid inquinamenti trahant. Nos sordidati, atratique jam pluribus furnis, non 
pigebit denuo perreptare Infectoriam, et resorptum os bolum hunc ruminare. Inter 
omnes fornaces, quarum nobis succurit species, nullam invenimus aptiorem ad 
istam cuniculatam formam, Acedià. Revera enim haec in se accenso ignis calore 
non fruitur, sed aliis à latere positis ministrat, in quas immittit Spiritum calidum, 
latere pertuso in cuniculi formam successumque. Tales sané cuniculos dicimus, 
cum à latere adiguntur ad aliquid inferendum subducendumve cavi, tanquam 
ab animali cuniculo, vel gliribus facti. Sed cum longinqua fornacis cuniculum 
nominet Plinius, oportet nos non tam brevem constituere, et labra labris proxime 
jungere, verum collum quoddam interjicere, per quod labens calor ed cortinam 
plumbeam perveniat debilior. Id dupliciter fieri potest: vel in eodem plano, vel foco 
inferiore et subterraneáà in cryptà; sed cortinà in officinze pavimento collocatà. 

22 Doctrinae de Testaceis 


in Ordinem congruum redactae 


Specimen, Tabulis aliquot 


Comprehensum; et non minüs connexum cum editis Annotationibus in Columnam 


De Purpura, 
Quàm ceeteroquin inserviturum facile 


Ad Conchylia, et Testacea reliqua, in Conclavibus Principum, ac aliis, Recte Disponenda, cum brevi 


Dictionario Ostracologico, 


De partibus Testaceorum, 


Autore J. D. M. Med. D. 


* 
Xx 


Lectori Benevolo. 


Ad differentias Testaceorum à Summo aliquo Genere, ad omnium ima exempla, 
vel Singularia, methodicé ducendas sic, ut fundamenta distinctionum citra ullam 
interruptionem doctrina per meras Dichotomias, expressé positas, vel facile elici- 
endas, procedant, et non facilé possit monstrari Testaceum aliquod, cui locus et 
statio sua quasi, jam non sit intra Methodicam istiusmodi Tabulam praestructa; 
ad Laborem, inquam, hunc nemo Autorum hucusque, quod sciam, efficacià ullà 
Se composuit; quod veruntamen non tàm Ignorantia illorum, Ignaviaevé, quàm 
miranda Conchyliorum, quae pasum occurrunt, Varietati, et in varias, Vitae magis 
necessarias, distractis Illorum curis tribuo. Sed, si omnes ita cogitare vellemus, 
quistandem dissipata in mille lacunas Doctrina Ostracologica ferret auxilium, ad 
quam exornandam non minüs, quàm praedicanda Magnalia DEI caetera, tenemur? 
Itaque quó indigestius hucusque in Libris Zoologorum selectis, et tantum non 
Canonicis, sensi Chaos, et aliquoties Ipse etiam (horis vacantibus) ob suscepti 
sine successu laboris perplexitatem, indignabundé quodammodo à frustra quaesito 
ordine digressus sum: eó fervidiüs mihi succrevit desiderium, post saepe mutatas, 
atque iterum permutatas privatim Testaceorum meorum Coordinationes, utut 
plerumque anteà mihi relinquerent in animo alios aliosque scrupulos; tandem 
eó penetrandi, ut inexplicabilem hucusque visam, Testaceorum Varietatem, ta- 
li includerem Tabulae, qualem (ob paginarum augustiam) in Tabellas plusculas 
discerptam, nunc sisto híc: et sisterem certe stipatam subdivisionum subdivisio- 
nibus pluribus, nisi (nunc quidem) monstrandi genuinam doctrinae sedem, circa 
Testas à Columná (lib. d. Purp.) allatas praesertim, potior cura esset. 

22.1 Ostracologiae in ordinem redactae Tabula 1 


[referenda ad Annotat. 9. 8. 4. in Columnae Librum de Purpurá.] 


Testa vox, prout Naturalibus Rebus tribuitur, et inde TESTACEA Animalia, 
(Graecé Ooxgpoxó6epua) dicunter vel 


1. Improprié, de Rebus, spectantibus ad 

Viventia: et sunt, e. g. 

Clypeus Testudinis Marinae quadrupedis: 

Nidus Avium, seu Congelamen durum, Concavum, Tragacanthiforme, marinis 
Indiae Scopulis impactum, in Offam, delicatulis Procis desideratam, resolubile, 
Germ. Vogel-Nest. 

Tubuli Vermium, ex Limo Maris indurato, seorsim aut super Coralia, Ostreas, 
Conchas, etc. quibus superincrescunt, exstantes. 


non-Viventia: 


Testacea Petrefacta: de quibus vid: Colum. c. 16. 8. 5. Nuclei Lapidei, Testularum 
Concavo sub Terris conformes facti; falsóque pro Ipsis Testis petrefactis habiti. 
Qualis est apud Col. c. 16. Concha Fasciata, Gemmeá concretione repleta: hàc figurà: 


:M 
N 
X 


c 


ie 

2. Proprié: vid. TAB. 2. 

22.2 Tabula2 


[Referenda ad finem Tab. prioris.] 


Testacea proprié dicta, in Genere Animalium, 

Pedestrium, sunt; quotquot in Ovis adhuc, putamine duro cinctis, ante exlu- 
sionem sui delitescunt. Foetus nempe 

Avium omnium: (Vespertilionem si exceperis) et Quadrupedü quorunda, e. g. 
Testudinis, Crocodili. 

Natatilium, sunt à Piscibus, Crustatis, et Mollibus distincta, omnium famosis- 
simé dicta, TESTACEA, exstantia vel 

Confusim: Testacea varii generis, in Massam compacta Lapideam aut Sabulosam: 

distinctim, Generis vel 


Incerti aut dubii: qualis videtur esse Concha Exotica, Vertice muricatim (intellige 
turbinatim) intorto, Column. de Purp. cap. 19. Ex contextu enim Autoris praecisé 
non liquet, Univalvibusné, an Bivalvibus annumeranda sit? 


apum P aa 
uL 0s 
2L; 
Por oZ 


Certi ac determinati: de quo vid. TAB. 3. 

22.3 Tabula3 


[Referenda ad finem Tab. prioris.] 


Testacea Certi generis, dividuntur in 
Univalvia (Movó9vuga) Orificii 
[Et Plurivalvia, (IIoAó9upa) vid. TAB. 10.] 
liberé patentis in 
[Strictioris: vid. TAB. 4.] 
Longitudinem, 


IIogoaAA fioc, Penicilli Marini: nisi potis ad Tubulos Vermium, TAB. 1. notatos, 
pertineant. 


Pyramidaliter, Dentalia. 

Latitudinem 

Lepades vel Patellae, à patendo dictae: quee vel 

[Concha Natatilis: vid. Tab. 4.] 

vera, et xox' &&oyr Lepades (speciei multiplicis) partim 


Mediocres: e. g. Lepas Exotica variegata Column. de Purp. c. 6. 


S 


» KS 


agriae vel sylvestres: Aures Marinae: Fulgore 


Opalin-argenteo, foraminibus pertusae, dictaeque Columnae, c. 18. $. 3. Aures 
Veneris: 


nullo, et fuscae potiüs: Aures Marina Bellonii (lib. 2. Aquat. fin.) nisi potiüs 
Operculum quodpiam sint. 

22.4 Tabula4 


[Refer ad Terminalia Tabulae prioris.] 


Testacea Univalvia, Orificii 
[Vid. TAB. 3.] 
Liberé patentis in 
Longitudinem 
Latitudinem: 
Lepades 


Concha Natatilis NYpvcórc minima, Persica dictae Recentiorum congener, Co- 
lumn. de Purp. c. 18. 


Strictioris: vel 
Sine Turbine, aut Testa reduplicatione manifestà: 
Conchae Veneris verae: quarum multe differentiae. 
iisde Analoga quaeda, et Turbinatis accedentia vel 


plané non: e. g. Concha utroque latere se colli-exotica, Column. c. 20. 


quadantenus, h. e. ductae intüs Spirae vestigium foris aliquod prodentia: Conchae 
et Conchula quasi Concha Veneris, (plerumque albae.) 


cum Turbine, aut Volutà spirali manifestà, Turbinata: de quibus vid. TAB. 5. 

22.5 Tabula 5 
[Refer ad Tabulae praecedentis finem.) 


Turbinata distribuenda videntur summé, in 


Ventre carentia: qualis est praesens Voluta, utrobivis aperta (lapidea potiüs) 
nullibi aliàs descripta: 


Et Ventriosa: quorum aliqua Turbinem suum 


absorbent, et in se convolvuntur, e. g. Nautilus Indicus major, margaritali vel 
opalin-argenteo splendore: 


manifestant, in Testa latere 

utroque (superné ac inferne) Cornicula Lacüs Ploenensis Holsatica, 
alterutro saltem (familiarissimé) Ventrem gerentia vel 
Orbiculatum ac breviorem 

Ovalem circiter, superficie externà 

Inzequali: vid. TAB. 6. 

Aquali, vel glabrá. 

Cochleatum, et limbotenus praesertim ampliatum: vid. TAB. 7. 


Oblongiorem vel Elongatum: vid. TAB. 8. 

22.6 Tabula 6 


[Refer ad terminalia Tabulae praecedentis.] 


Turbinata Ventriosa, Turbinis manifesti in alterutro Testa latere, Ventris sui 
Ovalis Superficiem Inaequalem habentia, protuberant vel in 


o. 
Apices, aut Processuum exstantium stricturas, formá 
Muricum vel Aculeorum, Muricata, 

Simpliciter talia: 

Mixtim talia, h. e. vel 

Muricato-Striata: 


Muricato-Rugoso-Striata: qualis est praesens Purpura Column, de Purp. cap. 1. 


V, 


pz 77 277 
» : 


errucarum vel Tuberculorum: Verrucosa, 
Simpliciter talia: 
Mixtim talia: h. e. vel 
Verrucoso-Rugoso-Striata. 
Verrucoso-Rugosa: 


Verrucoso-Striata: 

Productiones humiliores, per longum latumque Testae protensas, formá 

Rugarum: Rugosa 

Simpliciter: 

Mixtim, Rugoso-Striata. 

Striarum, rectá deorsum, rectavé transversim, vel oblique, el cancellatim, reti- 
culatimvé procedentium; Striata 

Simpliciter: 

Mixtim; Striato-glabra: aut rectiüs, semistriata, et reliquam partem glabra 
vocanda: eaque duplicia: vel 

Fasciá spiraliter ambiente cincta: 


non-Fasciata. 

22.7 Tabula 7 


[Refer ad lin. penult. Tabulae 5.] 


Turbinata Cochleatim, vel limbotenus praesertim ampla et Ventriosa; aut brevius, 
Cochlez (tam Marinae, quàm lacustres, et aliae), sunt vel Turbine. 


Compacto, et constipatiore: Volutae Superficie externà 

Inaequali, et protuberante plusminüs in 

Apices 

Muricum vel Aculeorum: e. g. Cochlea Sessilis rubra corniculata, vel 4. processi- 
bus repandis, in imo Spirae ambitu donata. 

Verrucarum, vel Tuberculorum. 

Productiones humiliores 

Rugarum: Cochleze Rugosae. 


Striarum: e. g. Cochlea Marina Exotica marmorea Columnae, de Purp. c. 10. 


Aquali vel glabrà. 


Distinctiüs emisso, et velut per Sulcum spiralem profundiüs insculptum à 
prioribus dignoscendae: limbo Orificii vel 


o 

Communi, et nihil extraordinarii habente: iterumque in Superficie externá vel 
p. 

Inaequales, protuberantes partim 

Y. 

Apicibus, Aculeatis aut Verrucosis: 

Productione humiliore, 

Rugarum: 


Striarum: e. g. Cochlea Terrestris Turbinata et Striata Column. c. 9. 

Aquales et glabrae. 


extraordinario, aut minüs in reliquis usitato, Elatiore nimirum, et velut in 
Pinnas vel Aures amplé laxato: qualis est Cochlea lánthina, apud Columnam de 
Purp. cap. 2. descripta, utpote cujus Testa tenuis, tribus Volutis Constans, Limbo 
circa Umbilicum effertur admodüm, quod in aliis Cochleis non observatur. 

22.8 Tabula 8 


[Refer ad Tab. 5. lineam ultimam.] 


Turbinata Ventris Oblongioris vel Elongati, sunt accedentia ad formam vel 
oL 
Triangularem: eamque vel quasi 
Conicam, Apice Turbinis constituto in 


Summo, (vel stricto Testae acumine) e. g. Turo Exoticus Umbilicatus Column. de 
Purp. c. 3. 


Imo, vel Basi: Concha multa Persicae, pulcré maculata, Volutae Spirá totà in 
planam plusminüs basin collectá. 


Pyramidalem plusminüs: Ex quibus omnia quidem Apicem clausum Turbinis in 
summo, Orificiumque apertum in imo, vel Basi habent; sed aliter contrà discrepant, 
ita, ut Orbes eorum convolvantur vel 


More Communi Turbinatorum, in sinistram partem: Eaque tüm 
Y. 
Muricata: 


Verrucosa: quale est Buccinum Exoticum parvum Columnae, de Purp. c. 5. 

Rugosa. 


Striata: quorsum forté spectabit Buccinum parvum nostras, (h. e. Neapolitanum) 
Columnae, c. 4. dictum. 


Contrario modo, in 
Dextram: e. g. 
Turbines Terrestres duo, non descripti (anteà) monente Columná de Purpurá, 


Major, cap. 7. 

Et Minor: ibidem. 


Cylindricam: vid. TAB. 9. 

22.9 Tabula 9 


[Referenda ad finem praecedentis.] 


Turbinata Cylindrica, Turbine 
non prominente multüm, quin compactiore, superficiei externae 
Inaequalis 


Rugoso-Striatae: e. g. Concha Natatilis Nnovcoóriz Column. de Purp. c. 18. 8. 5. 


Striatae. 
Aqualis, vel Glabrae. 
distinctius emisso: e. g. Concha Natatilis Nrovcóónc altera Column. l. d. 


PS SAN 
DN 


107 


22.10 Tabula 10 


[Refer ad Tab. 3. et ad Annotat. in Columnae de Purp. c. 11.] 


Testacea Plurivalvia (IIoAó0upo) sunt vel 
oL 


Bivalvia (ultra quod Genus, cum Univalvium Genere, Autores vulgó non ferun- 
tur) Testasque habent vel 


Paris Latitudinis, aut ordinarie Commissurz; dupliciter; Vel enim incrustantur 
Testà 


Y. 

determinató, ac constanter in omnibus speciebus, 
8. 

utráque Concaváà: Superficiei externae vel 

€. 

Exasperatae 

C. 

Muricibus 

Simpliciter: Bivalvia Muricata. 


Mixtim: Muricato-Striata; qualis est Concha Exotica, margine in Mucronem 
emissa, Column. de Purp. c. 17. 


- 
777777 

Verrucis: 

Rugis: 

Striis: iisque vel 

integré excurrentibus: 

rectá deorsum: 

obliqué aut transversim: 

reticulatim. 

fractis, et Imbricem velut constituentibus vel 

Simplicem, e. g. in Conchá Striatá lapideà imbricatà Specüs Baumannicae; cujus, 
Saxeo frustulo adhuc immersae, est haec figura: 


duplicem: 
triplicem. 
quadruplicem: qualis esse videtur Concha IloAuAexxovytyy^uuoc Column de 
Purp. cap. 11. 

Glabrae. 

0. 

concavá uná, planá veró alterà, Pectinum Species quasi omnes. 

Y. 

indeterminató ac inconstanter, nunc cavo-cava, nunc cavo-planá: Ostreze, ut- 
pote quarum Testa superior quidem semper, aut in omnibus, Concava est; inferior 
non item: quin nunc concava plus minüs, nunc plané etiam Plana. Et inter plurimas 
Ostrearum differentias est haec, quod aliae sunt magnitudinis. 

Ordinarize mediocris; Ostrezee Communes, (qua volà, digitis demtis) tegi 
possunt: 

extraordinariae, 

triplo aut quadruplo majores: Tunderenses (Holsaticae) quaedam: dictae Regiae. 


enormiter magnae: e. g. Ostrea Indica, Gottorpium translata, 8. pedum in ambitu, 
pondere 467. librarum; de quà vid. Olear. Camer. Got torp. Tab. 29. num. 6. 


p. 

Imparis Latitudinis, ita, ut majoris unius vertex superemineat minori alteri, 
illamque quasi in se recipiat, dictae apud Columnà Anomisee, vel irregulares; de Purp. 
cap. 12. 13. 14. 15. Quarum alise sunt Vertice 

Imperforato: Concha Anomia altera Striata 'T'oOvopoc rarior, Column. c. 15. 

Y. 

certó talis 


major: talis nempe: 


* - 

minores similes, Avellanae nucis magnitudine: vid. Column. de Purp. cap. 15. 8. 3. 
seq. 
incerti utcunque ordinis, Concha Lapidea Gibbosa Columnae, Observ. Aquatil. et 
Terrestr. pag. 52. et cap. 12. de Purp. $. 5. Incertum enim, ex effigie, an ad Univalvia, 
vel Bivalvia, (quod tamen verisimilius) pertineat. 


Perforato: varia: 


Undosa simpliciter: Concha Anomia 4. margine Undosa Columnee de Purp. c. 
14. 


Undoso-Rugosa: Concha Anomia altera, vel Neptunia major imbricata, Column. 
c. 13. 


Rugoso-Striata: Concha rarior Anomia, vertice rostrato Column. c. 12. 

p. 


Striata: e. g. Concha altera Anomia Imperati, Column. de Purp. cap. 12. 8. 5. 

PLURIVALVIA in specie dicta, h. e. Testis, duplici pluribus instructa: iisque vel 


tribus circiter aut quatuor; quó referenda, qua veniunt nomine Concharum 
Anatiferarum: 


pluribus sepe etiam: Balani aut Glandes; quarum aliae 
Majores, aliae Minores: 


Nuda, alize Arundini, Tignis, Mytulis, aut rebus aliis innatae. 


* 
Xx 

23 Dictionarium Ostracologicum 


Sequitur, Coronidis loco, 
Dictionarium Ostracologicum, 
Potissimas Animalium 
Testaceorum Partes 


Exhibens, ac olim fusiüs edendum. 


23.1 A. 


Aculei: Prominentes acuti Processus Testarum. Columna de Purp. c. 1. $. 21: Im- 
proprié Buccino Muricis nomen impositum videtur, propter Aculeatos sive Muricatos 
Orbes et extuberantes, quos habet Purpurarum genus. Unde patet simul, pro Aculeis 
etiam dici Murices. Col. l. d. 8. 24: Aculeis, qui alio nomine Murices vocantur. Et 
8. 27: Aculeis illis, sive Muricibus longis, caret. Diversitas illorum unde sit, de eo 
actum vide superiüs, Annotat. 10. ad Col. d. Purp. 8. 11. 

Ambitus: Determinatio Patentioris Testae, aut Limbus extremus. Column. de 
Purp. cap. 6. &. 1: Lepas haec (Exotica variegata) magis cava, rotundiore ambitu, nec 
in angulos desinens. Ilconemque adducit talem: 

Anfractus: communiter Voluta Spirales Turbinatorum: rectiüs distinctiones 
annuae, formá arcüs aut semicirculi eminentioris, in Testae Volutà hinc inde; ortae 
ex Limbis singulis, qui crescenti Animalculo quotannis superadduntur, ut aetas 
illius non obscuré exin cognosci possit. Dicunturque Anfractus proin, quod juxta 
longitudinem Testa hinc inde ex Voluminibus Testae eminendo, eandem quasi 
infringant, hoc est, quoad partes, que singulis Annis ab Orificio amplo accreverint, 
distingui faciant. Confer etiam Vocem, Limbus. Columna de Purp. cap. 1. S. 31: 
In exiguis quandoque plures Orbium Anfractus observavimus: quos deinde atteri ob 
tenuitatem, aliis supercrescentibus, censemus, ob Animalis Volutationem, et Testae 
imbecillitatem. Priori modo tamen Anfractüs vocabulum Autor, de Purp. cap. 9. S. 
1. adhibet, de Cochleà Terrestri Turbinatà loquens: Quinque constat Anfractibus. 
Hancque dat imaginem: 


114 


Anus: Meatüs Excretorii orificium vel apertura, per quam excrementum ejicitur. 

Apertura: Orificium amplum Testae; praesertim Univalvium. 

Apex: Terminus Testa in stricturam prominens, tàm quoad alterum Extremum, 
Orificio oppositum; potestque dici Acuta vel stricta Testae Summitas: quàm quoad 
Latera, Muricibus exasperata, in Turbinatorum praesertim genere; dicunturque 
Aculei. 

Appendices: Epiphyses, (quasi dicas, Adnascentiae) Adnatae aut prominulae 
partes, tam dura, ad Testam, quàm molles, ad Carnem Animalculi pertinentes. 
Column. de Purp. cap. 2. 8. 2: Appendices habet (Cochlea láànthina) binas, quarum 
altera exterior major, etc. Icon relata est sub titulum Glandis. 

Armatura: Crusta tenuis metallica, fulgore Auri, Orichalci, aut Ferri, in convexo 
Testarum quarundam (lapidearum, ut videntur, conspicua, superinducta ipsis 
ex congelamine Halituum subterraneorum, resolutae cujuspiam Rei metallicae 
feracium. 

Articulus: Testae Bivalvium ea pars, quà unà alteri per modum Ginglymi com- 
mittitur. Confer titulum, Ginglymus. 

Aures: Proprie aliàs organum Audiendi. Sed quia Auris humana, et aliorum 
Animalium, concavo modo structa, foris protuberat; hinc tropicé in Ostracologiáà 
Auris dicitur tenuis, brevis, lata, Testarum quarundam Epiphysis: qua planior est 
in Pectinibus; concava etiam in aliis. 


232 B. 


Brachium: in Homine quid sit, notum. In Piscium doctrinà, eorum Pinnae ali- 
quando Brachia vocantur, ob usüs similitudinem; inque Phytologià, Rami majores 
Arborum, ob quandam similitudinem Figura: In Technicis item Brachia Balli- 
starum, sunt arcuati earum processüs, qui chordà intensà adducuntur. Hic veró 
Brachia, (aliàs Cirri) vocantur Eminentia longae carnosa, digitorum more divisae, 
in acutum tendentes, Nautilo, Polypum aemulanti, proprii; interposità ipsis Mem- 
braná, instar Palmipedum. 

Byssum, aut Byssus: Textura ex Lino vel Serico subtilis aliàs; eademque Purpu- 
rea, preciosissimaque olim: in Ostracologicis veró, ob quandam Coloris aemula- 
tionem, Lanugo vel Villi, ex commissurá strictiore Pinnarum (qua sunt species 
Testaceorum Bivalvium) progerminantes, quá parte Terris infixae haerent. Et videtur 
esse Musci purpurei species aliqua. Confer Vocem, Fibrae. 


23.3- € 


Cacumen: Constricta in angustum Testae Turbinatae Summitas. Column. de Purp. 
cap. 3. S. 1: Differt (Turbo Exoticus) quod obtusus sit Cacumine, circa medium tenuior; 
deinde aeneze Noloe effigie in latitudinem se diffundens. 


Callus: Duriuscula portio Carnis Testaceorum. 

Canales, Canaliculi: Longiusculi, stricti, et concavi Processus Testarum, Tubuli 
aliàs; de quibus suo loco vide. 

Caput: 1. Anterior pars Carnosa Cochlearum, Turbinatorumque aliorum Sub- 
stantiae, quà lambendo corpora alia, in eorum superficie se firmant, loco per 
eandem moventur, et post leves attactus extraneos, nunc retrahunt se intra Te- 
stam, nunc iterum se proserunt. 2. Summitas angusta testae. Column. de Purp. cap. 
15. 8. 1: Alterá parte, quà Valvae it caput prominet. 

Cardines: Concavo-convexa Bivalvium Portiones, in parte crassiore Concha- 
rum suarum, quà conjunguntur, et mutuó sibi inarticulantur, more Cardinum, in 
Januáà Kdificii. Conferatur Ginglymus. Column. de Purp. cap. 11. S. 1: Pluribus haec 
Testa (Conchae IIoAuAenxovvyyA^óuov) notis ab aliis Conchis differt, propriamque 
habet notam, innumeram Seriem exiguorum Cardinum, rectá per obliquum lineá, et 
admodüm longá, Testae connexum, efficientium. 

Caro: In genere, omnis mollior Substantia Testacei Animalis, quae testae inclu- 
ditur; in specie veró fibroso-fungosa, succi salsuginei, Ventremque solventis plena, 
distincta à partibus itidem mollibus quidem, sed Venosis aut Nerveis, aut etiam 
excrementitii quid exhibentibus. Haec Caro (specialiter sumta) sicut Colore variat; 
ita Flavicans et maculata Purpura est, teste Columná de Purp. cap. 1. S. 33. 

Cervix: In Homine, Colli pars posterior. In Turbinatis, Dorsum veluti Carnosae 
partis, extra Testam prominentis proximé post Cornua. Column. de Purp. cap. 4. 
8. 1: Cervix (Buccino parvo) crassa est, lata; in cujus lateribus cornicula. Imó in 
Testá Bivalvium idem, quod productio ejus longiuscula, circa locum commissurae 
vel cardinis. Ita enim Column. c. 12. $8. 3. de Conchá rariore Anomiá: Collum, 
Cervicemque totam, qua longior est, atque acutior, prominetque, supra cervicem 
alterius diffundit, ut infra illius Collum, altera Cervix connectatur. Icon ex Autore sub 
Vocem, Vertex, inferiüs relata est. Idem, in fine Cap. 14. Omnes (Concha Anomize) 
cervicem habent perforatam. 

Circuitio: vid. Voluta. 


Cirri: In Homine, Capilli inordinaté aut negligenter contorti. In Nautilo, Emi- 
nentize longae carnosa, quibus expansis, Membranaque interposità succinctis, 
inter navigandum sive pro Velo, sive pro Gubernaculo utitur. Confer Brachia. 

Clathrum: Opus cancellatum naturae, quo Lineze Testarum reticulatim compon- 
untur. Column. de Purp. c. 10. 8. 4. Quae (Testa Cochlea Marinae Exoticae) Clathrata 
Lineis erat per rectum et obliquum. 


Clavi: Muricum, vel Concharum aculeatarum cuspides, longitudine dispares. 
Column. de Purp. cap. 1. 8. 27: Non omnes illius generis Testae, longioribus Clavis 
horridae observantur; sed brevibus admodüm Tuberculis. Inde Claviculati Orbes 
Eidem (ibid. 8. 31.) id est, Aculeis armati. 


Cochlea: in modum Partis (durioris, à carnibus distinctae) sumta, est Testa 
Turbinata, ampli brevisque Ventris, Orificio patentiore, Turbine in seipsum reducto 
potiüs, quàm longiüs emisso. Column. de Purp. cap. 10. S. 1: /n anteriore et rotundá 
parte Cochleae, observantur denticuli plures (in Cochleà Marinà Exoticá Marmoreà.) 


Collum: in Homine Pars, inter Caput ejus, Truncumque sita. Pro quo Capite 
dum anterior carnosa Testaceorum portio sumitur, reliqua proximé huic succedens, 
etiamsi et ipsa Ossibus, Tendinibus, Musculis, et Vasis amplae Cavitatis destituta 
sit; ob analogiam tamen Connexionis, Collum appellatur. In Testà item, longiuscula 
productio Commissurae. Column. de Purp. c. 12. p. 3: Altera Concha (Anomiae) pars 
oblongior est, Collum super cervicem alterius diffundit. 


Columella: tanquam parva Columna; Firmamentum medium, et velut Axis 
Testa turbinatae, circa quem Orbes, vel Spirae Circuitus convolvuntur, respondens 
in Architecturáà Scapo longo Scalae Cochlearis, cui gradus singuli, spirali ordine 
infixi haerent. Column. de purp. cap. 10. 8. 1: Hiatus (Cochleae Marinae Exoticae 
Marmoreae) non rotundus; nec à Columellá, ut in aliis, definitur; et cap. 18. fin: 
Lunatae sunt in extremo Columellae ad Lingvae usum. 


Concha: in modum Partis sumta, idem quod durior Testacei Animalis Pars; 
nimirum Testa. Column. de Purp. cap. 1. 8. 4. ex Plinio: Vescuntur Conchyliorum car- 
nes, quorum Conchas complexu Crinium frangunt. Et S. 14. ex Eodem: Conchyliorum 
firmissimas Conchas. 


Cor: Purpura Cor idem cum Hepate aut Papavere ejus esse statuitur, ut ex 
Annotat. 12. S. 18. patet. 


Corniculum: tanquam parvum Cornu; Processus nempe in Turbinatis, (prae- 
sertim de Cochlearum genere) geminus, vel Prominentia carnosa, mollis, teres, 
antrorsüm sita, retractilis iterum ad levem contactum, dum obvium quidvis facile, 
tanquam digitis palpant; Oculoque, ut videtur, superné aut in medio insignita. Co- 
lumn. de Purp. cap. 1. S. 33: Hujus quidem (Purpurae Cornicula) in acutum desinunt; 
et Oculi non in summo, ut in Terrestribus (Cochleis) sed supra medium Corniculorum 
observantur, ubi Cornicula veluti resecta, per longum tenuiora efficiuntur. Et cap. 4. 
8. 1: In cujus (Cervicis, Buccini parvi) lateribus, Cornicula, ut in Purpurá diximus, 
in medio veluti resecta, in quibus Oculi etc. Vel etiam, nisi plané Processus hos 
retrahant Purpura, occasione datà sibi cujuspiam offendiculi; sponté interdum 
eosdem, ob alium finem, leniter incurvant: ad Oculos, in medio sitos, protegendos 
videlicet. Ita enim Autor noster, de Purp. c. 1. 8. 33: Oculos veró aliquando tueri 
Corniculis, supra illos incurvatis, ut in picturá notatur, observavimus. 

Cornua: Cochlearum generi feré propria, ut modó de Corniculis est dictum. 
Doctissimus Schwammerdammius videtur statuere, Cochleas terrestres minores 
(quales in Holsatià etiam perfrequentes sunt) cornuum istorum commissu, eoire: 
et lacteum Liquorem ex eorundem cuspidibus sponte exsudare Cochleas Vinearum 
edules, tempore Veris, observavit aliquando, mihique retulit Dn. D. Sebaldus Scholtz, 
Medicus Vratislaviensis. 


Cortex: Crusta limosa indurata, Testis externé innata, diversi in diversis Testa- 
ceis Coloris; quem genuinum eorum non esse, sed sub eo latere alium, plerumque 
splendoris opalini, jam supra dixi, (Annotat. 9. S. 7.) Column. de Purp. c. 1. 8. 27: 
Cortice rugosiore, colore fusco aut cinericeo, velut Limo obducto. Et cap. 3. S. 2: 
Cortex superior (Turbinis Exotici) rugosus, candicans, ad pallidum vergens, maculis 
variegatus. etc. Confer, Crusta. 


Crinis: in Homine quid notet, notum. In Historià Ostracologicáà veró notantur 
hac voce cumprimis duo: 1. Fibrae muscosa et purpurascentes, Ostreis adnatee, 
illaque, tanquam Lanugo quapiam, ambientes. 2. Fibrae nervosa Polyporum. Co- 
lumn. de Purp. c. 1. S. 4. ex Plinio: Vescuntur Conchyliorum carnes, quorum Conchas 
complexu Crinium frangunt. 


Crusta: duo significat hic loci; 1. Corticem pauló-ante-dictum, seu limosas 
Maris Sordes concretas in Testarum superficie, firmiterque adeó iisdem insidentes, 
ut non tàm limá ubivis aufferri possint, quàm mersione in liquoribus acidis et 
corrosivis, blandové horum illitu opus sit, siquidem nativus politusque Testae 
color, subtus absconditus, effulgere debeat. 2. Opercula, Turbinatorum orificiis 
transversim innata, sub quibus Carnes eorum per hyemem delitescunt. Vide 


118 


Operculum. 3. Corticem Semilapidem in Conchà Lapideà, Column. de Purp. c. 16. 8. 
3: qui ait: Tota terreà Crusta, et veluti sordida, Colore Ochrae foris est. etc. 
Cuticula: Quo respectu Perlis vel Margaritis tribuatur in ipsarum genesi, pulcer 
et notatu dignus locus est Anselmi Boetii lib. 2. de Lapid. et Gemm. cap. 37. (pag. 
167. 168:) ubi hac scribit: Ex Conchis Margaritas exemi complures, ac deprehendi, in 
Animalis corpore nasci ex eo Humore, ex quo Testa Concha excrescit. Humor enim 
ille, Testae adhaerens, quia ex terreo viscoso, ac exacté in minima (ab Aqueo Animalis 
humore) resoluto constat, siccescit paulatim, et induratur, ac certo tantüm tempore, 
non semper, ab Animali pro Testae fabricà eructatur. Hinc sit, Conchas multiplici 
constare Cute, dum posterior exsiccatur, priusquam nova adjiciatur. Dum humor ille 
ab Animali morboso eructari et expelli non potest, ac in Corpore haeret, detineturque, 
si ibidem exsiccetur, rudimentum atque initium sit Margaritae; quae adjecto saepius 
novo humore, eoque exsiccato, cute subinde nová augetur, ac in Unionem abit, non 
secus, quàm in Fellis Vesiculà, et Urinae Vesicá lapides generantur. Quorum materia, 
qua per Urinam expellitur, dum in Corpore Vesicae detinetur, ibidem exsiccatur, et in 
lapidem abit. Hoc modo Bezoar in Capris Indicis, multis Cuticulis generatur. 


23.4 D. 


Dentes Denticuli: 1. Spinosae Testarum eminentiae; breves praesertim, et aequali 
longavé serie, in Ambitu illarum positae. Column. de Purp: cap. 15. S8. 1: Et senis 
striis, totidemque strigibus in singulis Lobis, quibus margines denticulatae fiunt, in- 
fecta (Concha Anomia, xg(XoDoc dicta.) Icon reducta habetur ad Vocem, Striges. 
2. Eminentize intimiores quaedam, acutae, rugosae, humiles, ubi scil. Testa aliqua 
(Turbinata praesertim) ex ampliore Ventre strictior redditur, et in Rostrum acuti- 
us angustatur, ut inde quasi Plicae quaedam breves resultent, acutangulae, quae 
Dentes similitudine quadam appellantur. Vel breviüs: Crenae acutiüs prominentes 
in Aperturis Testarum quarundam; ut videmus in Conchá Venereà; nec non in 
Cochleà Marinà Exoticà Marmoreà apud Columnam de Purp. c. 10. $. 1 dum ait: 
In anteriore et rotundá parte Cochleae, parum infra extremum, observantur Denticuli 
plures elati. Et hanc Iconem addit: 


Dorsum: 1. Pars Testae maximé eminens in Convexo ejus; tam Univalvium, quàm 
Bivalvium. 2. Pars superior carnis, ad Caput Purpura, ac Turbinatorum aliorum 
pertinens, inter Cornicula ac Testam. 

23. E. 


Echinus, Echini: Superficies Testae, Aculeis pluribus exasperata. Vel et Aculei ipsi. 


Excrementum: Humor crassus, Foeculentus, qui post Alimenti digestionem, ut 
inutile quid, per Meatum peculiarem ejicitur. 


Excretorius Meatus: Pars concava intra Carnem, quà Excrementum egeritur. 


Exochae: Strie Eminentes. 'ECoy?, Eminentia, Acies. Unde vulgatum illud, 
xax. &&oyv, per excellentiam: inque Architectonicis Pars zedificii quaedam, quae 
protuberat, Exocha dicitur. 


23.6 F. 


Fasciae: Eminentiores, aut etiam depressiores partes Testae, disparis latitudinis, 
imó vel Macule saltem etiam, obliquo longo ductu illam ambientes vel integre, vel 
interruptim. Column. de Purp. c. 1. 8. 27: Et Fasciis distincta oblique Purpurascenti- 
bus. 


Fauces: 1. Ingressus in concavam partem Teste, vel Orificium ejus, praesertim in 
Turbinatis, per quod Carnea Animalis Moles se foras proserit. 2. Foramen rotundum 
Limbi carnei, quo alimentum de Scopulis suctum, in Ventriculum demittitur; de 
quo vide suprà, Annotat. 12. S. 7. 


Fibra: Stamina minuta, competentia Testis tum per se, tum per se, accidens 
magis, quod foris saltem adnascantur. Per se; intelliguntur Testarum Stamina 
radicalia, ex quibus Testulae, et ex his Testa demüm contexitur, ad mentem Stenonis, 
suprà, (Annotat. 10. 8. 7. et seq.) expositam. Per accidens; Villi, seu germina muscosa, 
Crinis aut Lanuginis instar, Ostreis obnascentia; qua proin optimae censentur: 
ut et Venetiis in Chamis plurimis observavi, multas earum, eodem Musco villoso 
coharere, tanquam junctim hac ratione nidificassent. Inque Pinnis praecipue 
Stamina talismodi progerminant; quae peculiariter Byssus appellantur. Vide etiam 
supra, sub literá B. 


Fimbria: Pars Testaceorum, oblongé-turgidula aut eminens utcunque (sicut 
Fimbria in Veste) ultra superficiem reliquam seu Testae, seu Carnis. Testae quidem, 
e. g. in Conchis Venereis plusculis: Carnis veró, e. g. in genere Lepadum, qua 
Carnosam emittunt, extra Testae sue ambitum, Corporis sui Fimbriam, eamque 
expandunt, cum Saxis haerent; solutae veró eandem iterum retrahunt. 

Fistulae: Tubuli. Fistulosae, h. e. eminentes, ac intüs cave Striae, e. g. in Concháà 
Exoticá Columnae de Purp. cap. 17. 

Flos Purpura: vide Sanguis. 

Foramina: Lacunze, inania spacia; qua proprié non videntur, quoniam Priva- 
tionem solam conspicui Corporis in Spacio aliquo, denotant, sicut Tenebrae non 
videntur, nec Silentium auditur, nec Insipida gustantur. Ad exprimendam tamen 
Orarum, Marginum, aut Limborum amplitudinem, quibus Lacuna talismodi in- 
terefl, Foramen ipsum quoque, vel Vacuitas, consuetudine aut opinione quadam 

videri existimatur. Et sic Foraminibus pertusae, magnis, parvis, pluribus, paucis, 
aut uno, rotundis, angularibus, simplici, aut multiplici serie, vel inordinaté etiam, 
positis, superficialibus, aut Testam penetrantibus, conspicuae sunt Testae multae: 
partim in Vertice, ut Lepas Sylvestris apud Column. de Purp. cap. 12. 8. 5. Concha 
Anomis Vertice Rostrato, Ejusdem, cap. 12: partim in Strigibus, vel Striis eminenti- 
bus fistulosis, e. g. Concha Exotica, quam cap. 17. describit: partim in Cardine, ut 
in eádem apparet: partim in Ambitu intriore, ut in Aure Marinà, de quà hanc in 
rem vide Col. cap. 12. 8. 5. 


23.7 G. 


Ginglymus: (Cardo veluti Janua) Modus Conjunctionis duarum Testarum, ut 
invicem se subintrent. Inque Osteologiam Medicam pracipué terminus hic trans- 
sumtus est. De Conchà IIoAuAenxxovtyAOuo vide Column. de Purp. cap. 2. 


Glans: Extrema pars Carnis, in longum emissa, instar Penis, rimamque habens 
in medio, ut videtur in Cochleà lànthinà Columnae de Purp. cap. 2. 8. 2. cujus haec 


est Icon: 
MER 7 YA 


) RAE. 


Gomphosis: à voce l'óucgoc, Clavus vel Cuneus. Incuneatio itaque, vel modus 
Conjunctionis Bivalvium, sicut Dentes Maxillae humanze, vel Clavi asseribus aut 
Parieti infiguntur. Wormius lib. 3. Mus. cap. 7. pag. 254. In Chamá Peloride, ambae 
Conchz per validam Gomphosin in medio nectuntur. 


23.8 H. 


Helices: Circumvolutiones, Spirae, Vertigines. Confer, Volutae. 
Hepar: De hepate Purpurae, vid. Annotat. 12. S. 18. 


Hiatus: Apertura Limborum mutuo sibi occurrenrium, in Bivalvibus. Item 
Orificium exterius in Cochleis, ac Univalvibus aliis. Column. de Purp. cap. 10. S. 1: 
Variat hac (Cochlea Marina Exotica marmorea) à maritimis nostratibus, crassitie 

Testae, atque Hiatu, qui non rotundus, etc. Et cap. 18. 8. 1. de Conchà Natatili 
Neritode minimà: Colore ex pullo candicans, amplo admodum Hiatu, ut intra se 
Turbinem colligat. 


Humor: i. e. Sanguis Purpurae. Column. de Purp. cap. 1. $. 23. ex Isidoro: Ex 
quibus Purpura tingitur, et inde Ostrum appellatum. Quod appellatum, quod haec 
Tinctura ex Testae Humore elicitur. 


23.9 l|. 


Imbrices: in Architecturà proprié Tegulae cavae Tectorum, sic dictae, quod Imbrem 
exceptum, desuper transmittant; vel integrae series coordinatae Tegularum ejusmo- 
di, aut Tectum ipsum. In Ostracologicis, Striae eminentes aut Rugae, in suo decursu 
fracta, et conjunctim incedentes hoc pacto per Teste Obliquum, Imbricem velut 
constituentes, e. g. in Conchá IIoAuAenxovtry^óuco Columna de Purp. c. 11. 8. 3: 
cujus Testacei Concha Obliquis densioribus Rugis exasperata (est.) ut Imbricata 
etiam dici possit; cujus Icon haec habetur: 


i 


We, 
ko 


In Conchá item Neptunià majore Ejusdem, cap. 13. quam Imbricatam peculiariter 
nominat: in Pectunculis: et in Conchá Striatà lapideà Specüs Baumannicae, quam 
in Tabulà 10. Ostracologicà adduximus; hanc nimirum: 

Intestinum: Canalis strictus, mollis, oblongus, pro transitu Excrementi, ex Ali- 
mentis residui. Simplex in Turbinatis continuo ductu fertur àgulà ac Ventre, in sinu 
verticoso Testae. Inde reciprocans, sursum adscendit ad Carnosas partes, et circa Caput 
terminatur, quà emittitur Excrementum: sunt verba Jonstoni de Aqualit. Exsangu. 
Tit. 1. p. 38. b. 


23.10 L. 


Labra: Ore extremae, aut Limbi Testae. Worm. lib. 3. Mus. c. 7. p. 254. de Chamis 
Piperatis: Labra non habent crenata, sed laevia; magisque in rotunditatis ambitum 
circinantur Tellinis. 


Lac: Liquor Testaceorum multiplicativus, aut Semen, formá Spumei Spermatis. 
Worm. ibid. 


Lacryma: i. e. Sanguis. Column. de Purp. c. 1. S. 23. ex Isidoro: Quod circumcisa 
ferro Lacrymas coloris purpurei emittat, ex quibus Purpura tingitur. 


Lanugo: Fibrae collectae et crispatae tenues plurimae, in aliquá (convex) Testa- 
rum parte. Confer, Villi. 


Lapillus: Calculus. Margaritiforme Coagulum durum, foris splendens: Phile de 
Propr. Animal. cap. 88: 


Pinnae quod humidum effluit de Viscere, 
Qui fulgur aequet, sit Lapillus lucidus, 
Sed Unionis induit tandem jubar. 


Lentor: Viscidus salivalis humor. Column. de Purp. c. 1. S. 20. ex Plinio: Mutuoque 
attritu Lentorem cujusdam Cerze salivant simili modo, ac Murices. 


Limbus: Quaevis Ora, vel Determinatio strictior, ac longiüs protracta Substantiae 
Testaceorum tàm durae, quàm mollioris. Ex quibus quod attinet ad 


Duriorem, ac veré Testaceam; in Limbis Testae spectatur eorum tüm 


Qt. 

Magnitudo, quotannis incrementa sumens. Quod intelligendum esse, per Lon- 
gitudinem Volutae (à summo apice ductam, ad Orificium) non veró in Latitudinem, 
vel quoad transversales ductus Volutae aut Spirae, et exin mensuram Ktatis quo- 
dammodo capi posse, patet ex his verbis Columnae de Purp. cap. 1. 8. 29: Nos autem, 
quot habent distinctiones in Volutis, quae ab antiquioribus Oris, sive Canalis ad Lin- 
guae usum Extuberantiis, ortum ducunt per longum Volutarum, tot annos habere, 
certiorem notam esse putamus. 


Situs, 

ad Umbilico incipiens, Animalculoque prorepenti conveniens, juxta verba haec 
Columnae (Praefat. ad Lect.) Commune habent Turbinata omnia, quod Limbo sint 
praedita quodammodo simili, quo gradiuntur, sive repunt. Cujusmodi Limbus in 
aliquibus Testaceis est. 


Elatior, ut in Cochleà lánthinà: de quà Column. de Purp. cap. 2. 8. 4: Limbo 
circa Umbilicum elato admodüm, quod nec im aliis Cochleis observatur. 


Depressior, castigatiorque; in reliquis feré omnibus. 


Externé ad Superficiem Volutae spectans, et quasi Fasciola, illam ambiens. Ita 
enim Autor noster c. 3. $. 3: Quinque Voluminibus (Turbo Exoticus) definitur, inter 
qua veluti Limbus apparet. Iconem confer huc, relatam sub voce Umbilicus. 

oL 

Molliorem, vel Substantiae carnosae; per eum intelligitur Ambitus anterioris 
partis Carnis, quam Turbinata inter rependum expandunt vel extendunt, dein 
contrahunt, atque iterum in Latitudinem producunt. Unde Column. de suà Purpuráà, 
cap. 1. 8. 34: Corpus protrahens, iterumque Limbum producens, quem latum habet. 
Intellige, Antrorsüm. Retrorsum enim moles carnea, quam Turbinata é Testis 
suis protrahunt, semper aut plerumque strictior est; et quidem obtusa in fine. In 
aliquibus tamen forsan etiam bisulca, ut in Buccino parvo; De quo sic ait Columna 
de Purp. cap. 4. S. 1. Limbo, ut Cochleze, graditur lato, in extremá posteriore parte 
bisulco, veluti Insectum, caudato. Et Figuram hanc adducit: 

Linea: 1. i. e. Maculee strictiores, longae, aut Inscriptiones virgatae, (in Testarum 
convexo praecipue) longiüs productae; rectae, aut undosae; Column. de Purp. cap. 
11. 8. 3. Lineis undosis sculpta; elatae, aut depressiores; 


tam Simplices 


ejusdem generis; Candicantes, flavae, rubrae, etc. diversi generis; variegatae. Co- 
lumn. cap. 4. S. 2: Reliqum Testze, (Buccini parvi) variegatum, undosis candicantibus 
parum Lineis. 


quàm mixtae; Clathratae per rectum et obliquum, ut loquitur Idem: cap. 10. 8. 4. 


2. i. e. Ipsaemet Striae, utcunque prominula, Testamque exasperantes: ldem 
cap. 5. 8. 1: (Buccinum Exoticum parvum) Tuberculis nigro-flaventibus, et Lineis 
elatis candida Testa exornatur. |con est talis: 

Lingua: in Homine, Caro media Faucium, articulandee vocis, gustüsque obtinendi 
organum; Geographis, Sinus, vel angustior Maris pars, oblongé inter Continentis 
flexus concavos angustiores excurrens; Mechanicis, pars Vectis anterior, obtuse 
aut subrotundé formata. In hàc Ostracologiae parte autem, portio Carnis longa 
Stricta, intus concava vel canaliculata, ex sede faucium emergens, Aqua hauri- 
ende et reddenda inserviens, tam in Purpuris, quàm Buccini specie. De Purpurá 
enim haec habet Autor noster, cap. 1. S. 4. et 25. ex Plinio: Lingua Purpura, digitali 
longitudine, quá pascitur, perforando reliqua Conchylia. Quae Perforatio quomodo 
capienda sit, ne in Regulas Mechanica impingamus, perspicue jam supra (Annotat. 
12. $. 11. seq.) dictum est. Et de hydraulico potiüs Lingua usu, vide Columnam 
cap. 1. $. 34. De Buccino Parvo autem, cujus Iconem etiam (cap. 4. S. 1.) dat, híc 
loci pauló anté allatam, sub Voce Limbi, hunc in modum scribit: Linguam habet, 
longam admodüm, canaliculatam, ex quà Aquam haustam exspuit: et cum graditur, 
elatam gerit, et incurvam ex adverso. Alia demum etiam est Vocis Linguae acceptio, 
ut pro Fossili quodam, Insulae Malta feré proprio, sumatur, quod Glossopetra, vel 
Petroglossum, Graecé effertur; et quia S. Paulus Serpentem ibi in Ignem projecit, 
hodiéque nulli Serpentes in Insulà istá versari perhibentur, quod Divus Apostolus 
facto illo indignabundus maledixerit Serpentibus reliquis omnibus, illosque ful- 
mine Banni procul inde fugaverit; vulgaris opinio, acutos illos, glabros, bilateres 
lapillos, diversae magnitudinis, ex Terrá alba, qua in Trochiscos formatur, natos, 
latioreque suá Basi plerumque eidem infixos, LINGUAS SERPENTUM nominat; 
utut Viperarum Linguis tam similes sint, quàm Ovum Anseris, Cornubus Vena- 
torum. Lapideas tamen, et alterius naturae esse, quam osseae, Columna noster 
negat, in peculiari de Glossopetris Dissertatione. Quam, cum Caput ultimü esse 
voluerit Tractatüs sui de Purpurá, tanquam Appendicem laudati Opusculi; et veró 
Clossopetrae, sive Petrefactum quid sint, sive saltem Osseum, ad Rictum dentatum 

Carcharia Canis spectans, placuit Doctrinam eam, tanquam cum Purpurà et 
Testaceis reliquis parum connexam, plané divellere, et sub praesentem, de Linguá, 
Lexici hujus portiunculam, referre. Sicque suam Autor Dissertationem inscribit: 


FABII COLUMNA LYNCEI 


De Glossopetris Dissertatio: 


23.11 De Glossopetris Dissertatio 


Quá ostenditur, Melitenses Linguas Serpentinas, sive Glossopetras dictas, non esse 
Lapideas, ut quidam asserunt; sed osse as, et Carchariae, Lamize, sive Canicularum, 
et similium dentes, Maris aestu olim Terrá tenui et lutosá obrutos. Plurima interim 
de Figuris Lapidum, Ossium Geniturá, Gigantum Bustis, ac Ossibus, Maris et Terrae 
Mutationibus, Testis Saxo inclusis, adducuntur ac exponuntur. Lapideorum Fungorum 
natura declaratur, et nova Species proponitur. 


Hic veró, qui nunc sequitur, est ipse Contextus Opusculi, de verbo ad verbum; 
cui Columna Figuras has prefigit: 


Nituntur quidam arcanis Naturae in medium adductis omni responsione seclusá, 
Linguas serpentinas, aut Glossopetras, (sic illas appellant recentiores) quia non solüm 
locis mari propinquis et insulis, sed etiam longé dissitis copiosé reperiri traduntur, 
ab ipsá formatrice Naturá sic genitas; atque lapideas esse: vel qui dentes esse di- 
cunt, non Carchariae, Lamiae, Malthae, aut ejusdem generis Cetaceorum, sed illis 
similes sponté sic ortos; quin etiam id tantüm Naturam produxisse eo loci, quod 
ratione materiei aptum erat ad formam illam recipiendam affirmant. Hóc argumento 
in dubium revocare videntur, an unquam locis illis mare fuerit, quod probatissimi 
antiquiores Philosophi, et Historici affirmarunt. Nos quidem dicimus, hujusmodi 
concretionem non esse lapideam, ex ipso aspectu, effigie rei, et totà substantiá: at 

neminem censemus tam crassá minervá natum, qui statim primo intuitu non affir- 
márit, dentes esse osseos, non lapideos. Sed praeter aspectum omnia, quae ligneam, 
osseam, et carneam naturam habent, ustione in carbonem priüs abeunt, quàm in 
calcem, aut cinerem. Ea veró, quae tophacea, vel saxea sunt naturá, non in carbonem, 
sed in calcem abire, nisi liquentur propter vitream, aut metallicam mixtionem. Cüm 
igitur dentes hi statim assati transeant in carbonem, et tophus adhaerens minimé, 
clarum, erit, osseos esse dentes, non lapideos. Addenda est fibrosa intüs compactio, 
et porosa, et externus laevor ab interná materià varius, et exacta dentium effigies 
Lamiarum cum ipsá radice, quae omnia osseam naturam declarant. Nullus quidem 
lapis, aut gemma, quod viderimus, laevi superficie, et figurata naturaliter reperitur, nisi 
Crystallinae, et similes concretiones, quae nitri, aut salis modo sint concreta, quarum 
effigies angulosaze casuales ex naturá succi, non ad idem figurandum tendentes, ut sunt 
hujusmodi dentium figurae, ad quas exacté perficiendas Naeturae conatus observatur. 
Nec ut de Crystallinis et nitrosis quibus evenit angulosa superficies in ipsà humoris 
contractione, ita dici potest de his dentibus, atque ab initió eadem magnitudine sic 
fuisse procreatos, quá effodiuntur: nam dentibus his incrementum ex radice ipsa, non 
coagulatione humoris in corpus solidum, sed per foris emissionem, et vegetam natu- 
ram accessisse paulatim videretur dicendum, quemadmodum in Animalium dentibus, 
cornibus, et unguibus observatur, quae omnia ab radice, et ex auctivo excrementó 
magnitudinem assequuntur longo temporis intervallo intercedente. Secüs veró in lapi- 
deis, Crystallinis, et nitrosis rebus, quibus in ipsa concretione perficitur magnitudo, 
et effigies: et hoc dato, quod dentes hi dicantur similes, (non ex Lamiarum maxillis 
detritis reliquiae, ut veré sunt) quod expressé negatur. Nec etiam unquam observatuma 
est, inter subterranea, et fossilia, osseá specie individuum aliquod naturam abdidisse, 
quod sponté vigeret, nisi ex cadaveribus, ut sunt dentes hi, ossa alia, Testacea, et 
similia, quae casu obruta reperiuntur, immemorabili tempore abscondita, ut quaedam 
cum ambiente terrá in lapides sint immutata. Falsum omnino est, ossa in terrá esse 
genita, ut Plinius ex Theophrastó refert; non enim natura quid frustrà facit, vulgato 
inter Philosophos Axiomate: Dentes hi frustrà essent, non enim dentium usum habere 
possunt, nec Testarum fragmenta tegendi, sicuti nec ossa ullum animal fulciendi. 
Dentes sine maxillá, Testacea sine Animali, ossa unica (non nisi omnia conjuncta 
cum ipso animali) in proprio elemento Natura nunquam fecit, quomodo in alieno 
nunc potuisse, et fecisse est credendum? Ossa enim ex eodem seminali excremento 
ortum habere simul cum animali ipsa experientia, et Natura docuit, tàm in homine, 
quam in aliis animalibus sanguine praeditis, et ex semine initium habentibus, ac etiam 
quibusdam aliis; quomodo in Subterraneis terrestribus semen hoc inveniri asseritur? 
qua experientiá? Hoc si daretur, et hominem sponté oriri esset observatum, vel alia 
Animalia, ut bos, Equus, et similia, quod quantum sit dictu abhorrendum, et contrá 
naturalem observationem satis patet: sicuti, quae fuerunt à Goropio dicta de ossibus 
humaná specie enormibus sub terra inventis, quae Gigantum fuisse vana hominum 
ingenia credidisse asserit. Et nos addimus tempore Catharinae Pellegrinae nobis Aviae 
in Abellino agro, cujus domina fuit, repertum sepulcrum latexitium, in quo maximi 
hominis cadaver osseum erat, cujus tibiae quatuor pedum longitudinem aequabant, 
illorumque unicam diu servasse, veluti rem enormem, ac insignem, quod non semel 

domesticis, atque exteris asseruit, nobis adhuc pueris et ignaris literarum. Puteoli 
quoque non pauca Gigantum ossa conspici asserit Scipio Mazzella, addiditque Pom- 
ponii Laeti carmina de illis, ac etià multa de Gigantibus ab antiquis dicta in lib. Italica 
lingua de Puteolorum antiquitate; omittimus quae alii, et Plinius (l. 7. c. 16.) recitant: 
sed addere voluimus in Sicilià frequentissima ossa Gigantum reperiri, velui Incolae 
Insula fuerint antiqui viri praesertim Panormi, ut testatur doctissimus, et Clarissimus 
Vir P. Marianus Valguarnera in lib. de Orig. et Antiquit. Panormi impresso anno 1614. 
in eadem civitate Panormi, in quo doctissimé agit de illorum aetate, et staturá, sive 
magnitudine. Sed quid dicendum de enormissimo Gigante a Jo. Boccatio relato in cap. 
68. Genealogiae gentilium Deorum, cujus dentes adhuc in Ecclesià D. Annunciatae 
Drepani in Sicilia extare ait, et pondere centum unciarum esse, et quod etiam vix 
credibile mea sententia, tota Gigantis statura ducentorum cubitorum fuisse. Quare 
105. ossa, quae reperiuntur hominis ossibus, vel alterius animalis paria, non sponteé, 
sed olim obruta, et aliquando eadem cum ipsa terrà ambiente postmodum in saxeam 
ejus loci, vel aliam naturam ejusmodi conversa. Sed ad dentes redeundo, negatur 
quod intra saxa, vel tophos hujusmodi dentium materiei aptitudo inveniri queat, 
locis praesertim aridis tophaceis, cüm talis materia excrementitia, et nutitiva potiüs 
ex aliquo viventi animali proficisci debeat, quam intra terram quaerenda, ut suprà 
diximus: et sic deficiente materiá pro ipso animali, cujus dens, vel os, aut testa sit, nec 
dentem, nec os, nec testam oriri posse est asserendum. Attamen permissa spontanea 
vegetatione, quaerendum est adhuc, an dentes hi ab initió sponté sic fuerunt geniti, 
vel intrà tophos paulatim accessit magnitudo, ut fit in animalium dentibus, quorum 
aemulantur speciem? Si dicatur sic genitos; instabimus, fuitné tophus ex quo extracti 
fuerunt, anté concretus, vel post dentium perfectionem? Si tophus sit ante genitus 
quaeritur, eratné locus in topho dentis illius effigie, ac magnitudine? an dens ipse sibi 
locum paravit? et quidem si tophus erat ante concretus, et sine cavitate, non poteratvis 
vegeta dentis exorientis in topho jam duro, et solido sibi locum per vim facere: et si vis 
inesset, scindi oportebat tophum. Et si locus erat prius in topho; respondetur non ex 
vegetá naturá dentis ipsius in topho effigiem illius excavatam, sed tophum sua natura 
et cavitate praecedenti formam denti praebuisse. Si veré dicatur paulatim vegetasse, 
et excrevisse, negabitur eadem ratione antedicta, scilicet, quia tophi durities non 
cessisset virtuti vegetabili, ut reciperet signum dentis, sed potiüs scissuram perpessa 
fuisset: aut quod potius tophus vegetasset, uterum dentis effigie gestans, in quo humor 
osseus per poros penetrans, uteri cavitate repleta, per coagulationem; deinde illius 
effigiem accepisset; ut in lapidibus ex fluore ortum habentibus observatur. Negatur 
utrosque vegetasse, cim omnium dentium, quos viderimus, basis, sive radix fracta 
reperiatur, non uniformi fracturá; sed varia in omnibus. Quod argumentum non parvi 
faciendum, declarat non adfuisse vim vegetandi, sicuti in aliis fossilibus figuratis 
observatum est, qua nunquam in illorum matrice mutilata reperiuntur: et Natura illa 
formatrix in his defecisse videretur, cüm semper in reliquis fossilibus genera, et species 
uniformes, integras nec fractas reddere soleat. Nec intra tophos casu aliquo fractas 
radices, aut dentes fuisse, si dicatur, est credendum; cüm potiüs esset affirmandum 
casu obrutos fuisse, et in ipsá obrutione tunc ex maxillis animalium fractos decidisse, 
cüm anteà integri in ipsis maxillis fuissent geniti, et deinde juxta casum et allisionem 

mutilati. Negatur etiam intra tophos potuisse hos dentes, humoris densatione fieri, 
tam rationibus ante dictis, quàm etiam, quia frustra illos natura fecisset tam eleganti 
specie serratos, nitidos, acutos, Lamiarum dentibus pares, nec ad usum illorum aptos, 
cüm aliorum sententia proprium censeatur vegetabile individuum naturae; quam, ut 
verius est, pars et instrumentum animalis individui sensitivi, nodum vegetantis ad 
usum voracitatis explendae genitum. Ad hoc affirmandum adducimus aliam observa- 
tionem, qua à naturá inaniter esset elaborata, nisi veré dentes, non lapides, et pars 
animalis demortui fuissent: variam nempé humoris electionem, ut aliam in radice 
dentis, aliam in dente interno, aliam in superficie dentis fecerit: variam etiam dentium 
formam, magnitudinem, habitum, et aptitudinem: nam alii dentes ex tophis excepti, 
quos habemus, magni, et latiores sunt, et trigoni feré, et alii angustiores, minores, et 
alii minimi angusti, qui pyramidales, alii recti, alii proná parte incurvi, alii supina, alii 
in sinistram, alii in dexteram inclinati, alii sunt serrati exiguis dentibus, alii magnis 
serraturis, quod in minoribus triangulis observatur, et interioribus, alii nullis, quod in 
angustis Pyramidalibus, quae omnia in Lamiarum dentibus ab Auctoribus observata 
reperiuntur, à Piscatoribus et Naucleris observantur. Primi ordinis dentes extra os 
prominent, et in anteriorem partem inclinati proni conspiciuntur: secundi ordinis 
recti sunt praesertim adlatera oris, ubi trigoni, et latiores: reliqui ordines in interiorem 
oris partem supini procumbunt. Haec omnia, qui observárit, quod facilé pluribus 
conspectis dentibus erit, vera esse, quae modo retulimus, affirmabit, et postea dentes 
fuisse cum maxillà genitos, non autem sponté vegetasse intra tophos dicat: quod 
quisque recentes Lamize dentes si ejusdem, aut etiam minoris magnitudinis in maxilla 
adhuc haerentes comparabit, ipsos eruendo et frangendo, etiam interna eadem esse 
substantia, materiá et compactione inveniet: ac si nequeat habere, Imperati nostri 
Muséum adeat, et integras Lamiarum cum dentibus similibus observabit. Quod a 
item olim supra montes omnes mare fuerit, aut saltem ab hominibus tunc viventibus 
occupatos non solüm Sacra Scriptura Christianis id affirmat; sed aliis Aristotele, 
ceeterisque Philosophis, Historicis, aliisque Scriptoribus idem testantibus sufficeret, 
itemque à Poétis, et inter coeteros Ovidio, (l. 15. Metamorph.) qui ait: 


Vidi ego, quod fuerat quondam solidissima tellus 
Esse fretum; vidi factas ex aequore terras, 

Et procul à Pelago Concha jacuere marinae, 

Et vetus inventa est in montibus anchora summis. 

Certum est, Anchoram non potuisse vegetare, nec in montium jugis ad aliquem 
usum absque mari esse potuisse utilem. Id autem non modo accidisse universalis 
diluvii tempore, sed aliis seculis, aliis in locis mutatam tellurem, et mare, vicissimque 
alternasse, non minüs ex historiá Plinii à c. 85. ad 92. lib. 2. colligi potest, sed ab 
aliis. Et nos oculati testes sumus in Castro vulgó dicto, Torre della Nuntiata, propé 
Stabii, ruinas quod olim Pompejanum fuisse putatur, egesto terreno solidissimo, 
quod taxum appellant, quasi naturale terrenum, altitudine pedum quadraginta propé 
mare, ad usum molendinorum ibi construendorum, inventos in imo juxta aquam 
feré, nam arena erat jam reperta, carbones, et lateritia fragmenta, quae ibi ante 
congestionem illius terreni dejecta fuisse est credendum, et forsan illa congestio facta 
fuit Vesuviani incendii tempore, quó Plinius obiit, cum anteá littus esset, nec dispari 
modo, mons novus Puteoli appellatur, montis specie egestio, ignis vi ex sulphurariá 
dicta, loco illo dejecta: quare loca illa mutata non est dubium, possuntque sub illis 
multa reperiri obruta, quae minimé vegetare potuissent, in testimonium congestionis 
desuper factae longo tempore praeterito. Objicitur postremo absurdissimum dictu, 
non esse credendum tot millia dentium, qui effossi sunt, et effodi possunt variis in 
locis, ex demortuis Cetaceis esse reliquias, cüm plures videantur numero hi, quàm 
qui ab origine mundi excidi potuissent ex maxillis universorum Cetaceorum: quasi 
faciliüs natura in siccis montibus singulos dentes procreare potuisset intra saxa, 
quàm in mari proprio elemento, et patre, sive matre rerum omnium ducentos simul 
dentes in maxillis innumerabilium Cetaceorum congenerum; qua ab initio mundi 
usque ad diluvii tempus demortua potuissent ab aestu maris, variis in locis juxta 
animalium iter, dum viverent, et post demortua, juxta etiam ventorum impulsum 
elisa, et obtrita, limoque obvoluta cum aliis maritimis, et terrestribus rebus congeri, 
et deinde in sicco relicta propter recessum aquarum, in lapideam naturam aliqua 
cum ipso limó commutati, juxta loci aptitudinem, et limi, et succi speciem, alio veró 
loco etiamnum immutata reperiri, eo quod sicciori, et sabuloso sint obruta, ut in 
tophaceis locis et sabulosis. Apuliae, Melitae, et Neptuni, locis à nobis observatis. Id 
verum esse patet: nam in Melitensi topho simul cum dentibus hisce, sive Linguis dictis 
Concha, et Buccina, et eorum fragmenta testacea, atque etiam illarum repletiones 
ejusdem materiei tophaceae observantur ac illarum impressiones; quare qui haec 
omnia observárit, nostram sententiam approbare compelletur. Hoc facilé quispiam 
observare poterit, si ex Melità, vel simili loco mediocre tophum habere contenderit, 
in quo aliquid ex his adhaeserit. Nec, ut quidam recentiores contra Philosophiae 
praeclarissimos scriptores ac Praeceptores relictá veritate, similes dentes, et Concharum 
varietates sponté intra saxa oriri amplius dicet, nisi mare eodem loco, eo temporis 
Intervallo constiterit, quousque suam naturam praebuerit monti, ut in eo possit oriri, 
et incrementum animal cum testá, vel aliud accipere posit, non alio, quàm si in 
ipso mari esset genitum modo, sicuti et aquatica plantae locis arte aquosis factis, 
vel casu solent eo loci etiam, ut in naturalibus palaestribus oriri. Nec ita natum, et 
enutritum poterit suam superficiem saxo, vel topho imprimere, ut in his, quae obruta 
inveniuntur, sicuti nec inprimi unquam, nec enim potest Concha illa in argumentum, 
et exemplum allata, quae intra saxorum cavitates, aliarumque rerum, ipsarumque 
testarum (in spondylorum testis observavimus externa parte, intra quandam cavitatem 

vix foraminulo apparente) sponte in mari, et rupibus maritimis, in quibus allidit 
unda oriens, quae Cappa longa dici asseritur à Goropio et aliis, vulgo, Dattili, à 
Piscatoribus, quia Dactylorum effigiem, et glandium, praeseferunt; ab aliis Pholas, 
ea ratione dicitur, quia occulté in cavernis oritur, et vivit, tamdiu incrementum capit, 
quousque intra cavernulam illam commodé hiare possit, alias periret; nec unquam in 
saxo, quo vixit, et periit, suae formae signum, vel striam aliquam, aut lineam reliquisse 
est observatum, cum nec potuerit, proptereà quod testa crescens extrema parte, qua 
hiat, tenerior est reliqua in omnibus testaceis, nec posset vim saxo, et non sibi ipsi 
inferre, ut impressio fieret saxo. Nec etiam in dictis cavernulis dimidia testa, vel 
pars illius, aut fragmentum tantüm sponté ortum fuit repertum, nec etiam ipsa testa 
integra, quae per compressionem saxi, rimam, aut fracturae signum passa sit: sicuti 
in montibus, et aliis locis extrà mare reperiuntur feré omnes, ut vix paucae integrae 
possint reperiri. Nos quidem non modó naturalium rerum ignarum, sed insanum 
putamus, qui frustulum, aut dimidiam testam, vel integram sponté editam eadem 
magnitudine ab initio, vel alio modo intra saxa sic genitam asseruerit, quae etiam 
adeo cohaerere saxo reperta sit, ut reperiuntur in saxis, quae vix eximi possit, et non 
integra, et exempta impressionem sui relinquat, tanquam cuneum ejusdem. Non 
enim natura illas etiam cum nostro seculo procreare desusset, si alias procreasset, 
atque clarum est piscatoribus, nedum naturae studiosis observatoribus, testas in 
ipso mari, quibus animal periit, illas, ingredi cancellos pro sua tutela, nec unquam 
testa illaa cum Cancello, aut sine, incrementum accepisse est observatum, sed contra, 
quod ob maris volutationem atteruntur: atque demum insanissimum, qui lapides 
Concha figuram integram, vel dimidiam, aut partem aliquam exprimentes illarum, 
sic vegetasse affirmaverit, cüm omnes illae figurae à Cadaveribus vegetantium, et 
obrutarum rerum originem traxisse non dubitemus. Qui veró non modO, quae apud nos, 
sed quae apud doctissimum nostrum Imperatum in suo Muséo servantur omnis generis 
testaceorum, aliarum rerum in lapides versa, vel repleta vario genere concretionis 
lapidea viderit, quin nostram, et antiquorum sententiam probaverit experientia non 
veremur. Lapides veró, qui sponté oriuntur figurati, nullam habent cum animalibus, vel 
partibus animalium, communitatem, sed propria figura, nec ita exacté reperiuntur, nec 
ejusdem generis ita sibi respondent, ut in supradictis rebus ex cadaveribus imaginem 
recipientibus. Sic etiam qui Fungi marini dicuntur lapidei, quia non ex Fungorum 
cadaveribus, sed propria vegetatione ortum ducunt, strias habent in superiore parte, 
non inferna, ut in terrestribus, et pediculo etiam ex leviore parte praediti reperiuntur, ut 
doctissimus Clusius L 6. Exot. depinxit, suntque vegetabiles eodem modo, quo Coralii 
species porosae à doctiss. Ferdinando Imperato L. 26. c. 3. Madreporae denominata. 
Differunt, quia non ramosi, et statim in latera se expandunt, Clusius in Nilo oriri, 
qui petiolum habent, asseruit. Nos ex porosá Coralii specie, et hos pyxid itos ortos 
proponimus, cujus iconem damus. Horum Dentium, aliarumque rerum intra candidam 
illam tophaceam Melitensem concretionem repertarum vires, easdem cum ipsá terrá 
Melitensi, quae vulgó ab Empiricis circumfertur, et S. Pauli appellatur terra, esse 
asseritur. Canicula dentes allegati repentinos pavores tollere Plinius L 31. c. 10. 
recitat. Rondeletius refert, dentes ab Aurificibus argento includi, quos Serpentis 
dentes vocant: hos é collo puerorum suspendunt mulieres, quia dentitionem juvare 

creduntur, ac etiam puerorum Pavores arcere. Confici etiam Dentifricia: nam etiam 
ignita duritiem servant; et Pulvis asperitate Dentes dealbat, illos detergendo. Bellonius 
veró: Lamias enim qui capiunt, ex earum Dentibus ac Maxillis magnum quaestum 
facere solent, quos ajunt, adversus Venena conferre: quamobrem Auro et Argento 
includere Vulgus eos solet. FINIS. Quà occasione potuissem quidem (et aliquantó 
forsan utiliüs) datae Autoris nostri de Glossopetris Dissertationi, subjungere de 
simili Materià aliam; scilicet ea, quae more suo, h. e. pererudité ac curiosé disserit 
Acutissimus hodie ac Celeberrimus Nicolaus Steno, de Canis Carchariae dissecto à Se 
Capite, Florentia quondam, penes Magnum Ducem Hetruria, annexa Specimini 
Elementorum Myologiae, pag. 90. et seq. (edit. Amstelodamens.) ac imprimis pag. 
110. usque ad 137. Sed quia Liber iste faciliüs obtineri in Bibliopoliis potest, quàm 
quidem Columnae: ideoque insuper habito Transscriptionis labore, sufficit, Lectori 
Benevolo digitum eó intendere; redeoque in viam, Brevis nostri Lexici Ostracologici 
complendi. 


Lobus: Auricula Hominis aliàs; vel extremae angulosee, et segmentis velut divisae 
partes Hepatis aut Pulmonis, ventriculum aut Cor ambientes. Item in Plantis, 
omnis Folliculus aut siliqua, quibus Natura Semen earum reposuit. Columnae 
nostro autem, Majores, in angulum excurrentes portiones Testa, quá tegitur 
Concha altera Anomia Striata, To(XoDoc Eidem (cap. 15.) dicta, quód velut ex 
tribus simul junctis Testis, mediá magis extuberante, constructa videatur, hác effigie: 

Lux: Particulae, Guttulaevé nativi Fluoris Lucidi, copiosiüsque congregati alicubi 
in Testaceorum quorundam, adhuc viventium, Succo aut Carnibus. Cujusmodi 
Guttulas, suavi fulgore argenteo-viridi micantes in tenebris, quamsaepe Venetiis 
vidi in Ostreis, quae illas, sibi diu relictae, circa commissuram Testa foris monstra- 
bant, magnitudine Perla exiguae; agitata veró, aut blandiüs quoque tacta, eandem 
agiliter retrahebant. 


23.12 M. 


Macula: Confer, Nota. Maculae, Inscriptiones Colorata 1. Testarum, tum foris, 
tum etiam intüs. Column. de Purp. cap. 1. S. 32: Intus laevis est, etc. obliqué percur- 
rentibus purpuro-nigris Maculis, ex oris magine, in interná ventriosá parte. 2. |psius 
etiam Carnis. Ibidem 8. 33: Animal (Purpura) Carne flavicante, densis maculis, ex 
ceeruleo purpurantibus depicta, aliis exiguis luteis immixtis, praesertim in Cervice. 
Et cap. 10. 8. 2. in Cochleà Marinà Exoticà Marmoreà Maculas Carnis aut Cutis 
nigras, magnas, et inordinatas esse ait. 


Ac imprimis in Maculis Testarum, aut Corticis, quo Testa obducitur, insignis 
passim occurrit Varietas. Nam habentur Magnae, Mediocres, et Parvae; Rectae, 
Curva, et Recticurvae; &quales, et Inzequales; Latae et Strictae; Quadrangulares, 
Triangulares, Rotunda, et Irregulariores, recté, transversim, et in obliquum positae, 
e. g.: Column. d. Purp. cap. 3. 8. 2: (Turbo Exoticus) Maculis Obliquis, Roseo Colore 
variegatus tam Circa Umbilicum, quàm in reliquis Volutis. Inordinatim item, aut 
parallelé dispositae; vel etiam raditim tendentes à centro ad Circumferentiam, ut 
in Lepade Exoticà variegatà Column. c. 6. 

Albae denique, flavae, rubrae, ceerulescentes, brunae, aureae, Virides, lividae, et 
atrae; et ex his uno aliqua ornata Colorum genere; vel diverso, et variegatee. 
Argentopalinus fulgor veró longé latéque non ex Concavo solum, sed Convexo 
etiam Testarum multarum laeté emicat, si Cortex saltem rité priüs dimotus sit. 


Margaritae, Uniones: De his perspicue actum vide in Annotat. 10. S. 12. et seq. 


Margo: Orificii, aliarumvé Partium Testae, in aperturam aliquam diductarum, 
determinatio. Column. d. Purp. cap. 1. S. 28: In extremá Oris Margine, quá Testae Os 
definitur. Et S. 30: Statuto tempore quot annis latent Conchae, Scopulis Oris Margine 
adhaerente. 


Meatus: Pars oblongé concava in Testis, aut Testaceorum carnibus, quam 
aliquid Fluidius permeat. 


Meatus Excretorius: vid: Anus. 


Mecon: (Mix) Papaver; unde Mrjx«óvtov, Meconium, Papaverculum; Succus, 
ex Papavere expressus. Tropicé dein idem, ac 1. Excrementum crassum ac nigricans, 
quod à recens-natis Infantulis primó excernitur. 2. Lentor tenax, viscidulus, fusci 
Coloris, in Ventre Purpurarum, aliorumvé Turbinatorum, situs, habitusque ceetero- 
quin pro illarum vel Corde, vel Hepate, uti supra (Annot. 12. S. 18.) monuimus. 


Membrana, Cirris Nautili interposita: vide sub Voce Cirri. Pellicula videlicet 
tenuis, sed robusta, inter brachia Nautili, Polypum referentis, sita; quà etiam, aurá 
inspirante, velificare scribitur. 


Mesenterium: Corpus membraneum, in Hominis Ventre, quo Intestina colli- 
gantur, Venis, Nervis, Arteriis, ac aliis Vasis, Glandulisque intertextum. Purpuris 
etiam tale quid tribui, vide in Annotat. 12. S. 17. 

Micae: Puncta aut Macule colorata in Testà aut carne. Column. de Purp. cap. 
4. 8. 1: Corpus variegatum obscuris Micis purpureis, et inferné parum ad caeruleum 
tendens, (in Buccino parvo.) 

Mucro, Mucrones: Acuti processus Testarum tam univalvium, quàm ex bival- 
vibus, Concha Exoticae; de quà sic Columna, d. Purp. c. 17. 8$. 3: In plures desinit 
Mucrones, totaque Margo mucronata. Quare Concha MoooigogoQóo, apellari po- 
test. 


Murices: de hoc nomine abundé actum vide Annotat. 7. 

23.13 N. 


Nervus: Accipitur in Ostracologiá, sat proprié quidem, pro Re Tubulatà, molli, 
tereti, firmá, candicante, Spiritibus motoriis irradiatà, in Mole carneá viventis 
Animalis: sed juxta modum Existendi intercedit quaedam diversitas. Nam tale quid 
exstare solet, vel 


Solitarié; habetque se, ut funiculus nerveus albicans, ex Anatome hominis aliàs 
sat notus; immediatum Motüs localis organum. 


Sociatim; habetque se, ut breve quoddam Corpus tendinosum aut ligamento- 
sum, circa cardines Bivalvium praesertim conspicuum, album (interdum et coloris 
alterius) durum, latum, crassum, ac tenax. Worm. lib. 3. Mus. c. 7. p. 254. Cardinibus 
non junguntur farctis invicem (Chamse Piperatae, Biveroni Italicé) sed Nervo, ut 
Ostrea. Item Mytuli, Pectines, etc. Aptiüsque Nerveum Vinculum dicitur. 


Nodus: videtur idem esse, quod Ginglymus, vel Inarticulatio. Column. d. Purp. 
cap. 11. 8. 2: Ad differentiam earum (Concharum) quae brevi Nodo ligantur. ldem 
cap. 15. 8. 4. Hae omnes Anomize brevi Nodo ligantur, ob Cervicis angustiam. 


Notae: Maculae. Col. de Purp. cap. 4. 8. 2: Circa Volutarum imum Castaneis 
Notis distincta. Habenturque Muricum species Maculis virgatis, tanquam Notis 
Musicalibus inscriptae; quales Clar. Olearius (Tab. 30. Camer. Gott. ad num. 4. 
5. 6. 7. pag. 66.) Conchas Musicales nominat; ego veró in Testaceorum meorum 
Catalogo privatim appello eà in parte, ubi de Turbinatis muricatis agitur, Conchas 
in superno spirae ambitu Muricatas, Muricum serie simplici; lividas, Virgulis multis 
ruffis disruptis, et velut Lineis Musicalibus inscriptas, Marmoreas quibusdam dictas: 
aut breviüs; Murices Marmoreos lineis velut Musicalibus inscriptos; qualem etiam 
depingit Beslerus in Gazophylacio, Tab. 23. 


23.14 O. 


Oculus: Proprié quid sit, vel citra Anatomen notum est: hujusque generis Par- 
tibus Testacea aliqua destitui, Aristoteles, ni fallor, putavit, 1. Hist. An. c. 9. Sed 
aliquibus utique emissitii sunt, et in corniculis siti; ast diversimodé. Eorum enim 
apici, in Limacibus, aut Cochleis terrestribus, circa medium veró in Purpuris siti 
sunt: Column. de Purp. cap. 1. S. 33: Oculi non in summo, ut in Terrestribus, sed 
supra medium Corniculorum observantur, ubi Cornicula veluti resecta, per longum 
tenuiora efficiuntur. Adde, quae habet cap. 4. 8. 1. 


Onyx: Operculum Conchylii palustris turbinati Indici, juxta Dioscoridem; à 
laevore Unguis sic dictum. Vid. Column. de Purp. cap. 1. S. 15. 17. et confer tit: 
Operculum. 

Operculum: in genere, Res, quà aliquid tegitur; in specie veró, durus et planus 
(interdum utcunque incurvatus) Orbiculus, vel Crustaceum Congelamen (confer 
etiam Vocem, Crusta) ex Salivali viscositate et sordibus Terrae obnatum transver- 
sim, Orificio Testarum Univalvium, et occludens hoc pacto Testam, mollioresque 
Animalculi partes intüs defendens ab hybernis injuriis. Nota est, Rugosa superficies 

orbiculatim, ut ait Column. de Purp. cap. 1. 8. 33. Preestaret, si pro voce, Orbicula- 
tim, posuisset Spiratim, aut spiraliter-convolutim. Onychem etiam dici, sub Voce 
praecedaneà modó diximus. Estque Turbinatis omnibus commune. Column. cap. 
18. 8. 3: Omnes Testas, quae convolvuntur turbine, Operculum habere observatum est: 
nec nisi dimoto illo, Saxis adhaerescunt. — Saxum pro illo, cui adhaerere pro tutelá 
possint, tribuendum. lludque in aliis crassum, in aliis (ut in Cochleis quibusdam 
minoribus striatis Holsaticis) tenuius esse constat. Column. cap. 9. S. 1: Geritque 
Operculum (Cochlea Terrestris Turbinata) crassum et Cochleatum, ut in marinis 
observatur. Et tale proin conjecturam Cochleae Marinae Exoticee marmoreae tribuit, 
cap. 10. S. 1. 

Cremata olim, in Usum Tinctura, Opercula videntur. Column. de Purp. c. 1. S. 
17: Easdem vires crematis Operculis palustris Conchylii, Dioscorides reliquis marinis 
Purpuris tribuit. 

Orbes: Ventriosae Testae Spirales Convolutiones Column. de Purp. cap. 7. S. 1: 
Octo vel novem Orbibus definitur (Turbo Terrestris non descriptus.) Ex quibus aliqui 
Annorum numerum supputant; sed falso, teste Eodem, cap. 1. S. 28. ex Aristotele et 
Plinio: Quibus (Orbibus) totidem, quot Annos habent: addente: Non enim ex Orbibus, 
quibus claviculatim contorquentur Testae omnes (intellige, Turbinatae praesertim) 
Anni carum observari debent, etc. Si Orbis nomine quamlibet orbiculatam ventricosam 
partem, claviculatim intortam Testarum, esse dicas. Et hujus ipsius negativae suae 
rationem ulteriüs (S. 31. et 32.) deducit. 


Hoc veró imprimis etiam ut addam, videtur opera precium: Convolvuntur Orbes 
Turbinatorum plerorumque in sinistram partem. Contrà, ex sinistrà in dextram, in 
Turbine Terrestri non-descripto (ab aliis nempe) et depicto apud Column. de Purp. 
cap. 7. $. 1. ut et in altero minore Ejusdem, depicto ibidem, cap. 8. Confer itidem 
titulum, Voluta. 

Orbium Anfractus: vid. sub Lit. A. 


Orae: Limbi extremi Aperturarum in Testis, praecipué in convolutis aut Turbi- 
natis protuberantes, et velut turgentes aliquantó plus, prae Teste texturà reliquá; 
orti ab Humore Salivali impacto, quo Turbinata per Hyemem se ipsa Scopulis 
agglutinant, ut Humor iste in Eminentiam aliquam sensim crassescat, quoniam 
Testa ipsa, Orificium non undique Scopulorum superficiei parallelum habet. 


Orificium: Cavitas subrotunda, per quam aditus ad interiora est. Confer Orae. 


Os, Oris: 1. Apertura amplior partis Carnose anterioris, quà Alimentum intró 
transmittitur; vel Fauces: quo sensu, de Ore Purpura, actum vide in Annotat. 12. 
8. 7. (2) Idem, quod Ora, vel Ampliatio exterior Testaceorum univalvium, quà 
Scopulis adhaerent, aspera vel laevis, rotunda vel triangularis. Column. de Purp. cap. 
1. 8. 20. ex Plinio: Mutianus Muricem esse latiorem Purpurá, neque aspero, neque 
rotundo Ore. 


Ostrum: Quid sit, et quaenam circa hanc vocem consideranda veniant, jam 
supra prolixé, in Annotatione 3. est actum. 

Ova: proprié quidem non sunt Partes, sed potiüs Fructus, et nova Individua 
Testaceorum, formáà Ovi se multiplicantium: communiter tamen pro Partibus ha- 
bentur. Et ideó Vocem hanc nolui Silentio transmittere. Quin de Ovis Testaceorum, 
in Annotationis 10. $. 24. et 25. actum vide: nec non Annotat. 11. S. 21. 22. et 23. 


23.15 P. 


Papaver: Graecé Mic: vid. Annotat. 12. 8. 18. et confer Vocem Meconium. 

Perlae: vid. Margaritae. 

Proboscis: Elefantis proprie proprius: h. e. Prominentia longa, teres, flexilis, ac 
retractitis, quà vel alimentum, vel qualescunque alias res attrahunt, aut minimó 
degustant, et sic vulgó de Muscis etiam dicitur, quarum Proboscides dua, sunt 
quaedam quasi Lingue illarum, et processus exploratorii, hinc inde flexiles. Sed 

istiusmodi Excrescentia etiam Buccinis, Purpuris, et Turbinatis aliis quandoque 
tribuitur; praesertim Purpuris: ut etiam Escas perforare dicantur illà. 


Processus: Protuberantes testarum partes, tàm crassa in acumen tendentes, 
quàm planiores ac tenuiores, et velut Apophyses. 


Prominentiae: Partes Testarum exstantiores. 
Pulpa: Caro Testaceorum quorundam plané tenera, e. g. Balanorum. 


Pyramides: Concretiones Crystallinze, conicee, longae in Conchá lapideà. Co- 
lumn. de Purp. c. 16. 8$. 3: In plures angulosas connexas pyramides concreti. 


Pyxis: Concavitas cavernulea, in crassiore Testarum parte, e. g. Col. de Purp. 
cap. 17. S. 2. de Conchá Exoticà mucronatà, Striis fistulosis donatà: Habeatque 
ternas Connexiones pyxidatas. 


23.16 R. 


Rhabdus: (6 &ofooc) Virga, Linea, Stria: unde gajóoxóc, virgatus; et inter Ost- 
rea quaedam go[6cxà vocantur, quasi dicas Virgata, vel pectinatim divisa, aut 
Striata: et Fabius Columna, Concham suam Exoticam mucronatam, eo quod Striis 
eminentibus, in mucrones exeuntibus ornatur, uoyroteogoQoóony appellari posse 
ait: de Purp. c. 17. 8. 3. Confer etiam Annotat. 10. 8. 4. 


Rima: 1. in aliquibus Apertura totius Testa Strictior, e. g. in Conchá Venereà, 
et Conchá utroque latere se colligente Col. de Purp. c. 20: Rimam pro Ore habet 
laevem. Icon est haec: 


2. In Partibus Carnosis, Foramen oblongum acutangulum, ex commissurá 
duorum laterum oblongorum ortum, aut strictus intercedens hiatus. Col. de Purp. 
c. 2. 8$. 2. Rimam pro ore (habet Cochlea lànthina) in medio (Glandis carnosa pro- 
minentis) faemininum feré sexum referens, rubescente magis interná parte. lconem 
iterum dedimus in hoc ipso Lexico sub titulo Glandis. 


Rostrum: 1. In Univalvibus, Productio Orificii Testae, plüsminüs longa, recta, 
et repanda, angulosa, vel rotundior. Column. de Purp. cap. 1. 8. 20. ex Plinio: 
Neque (Muricem esse) in angulos prodeunte Rostro, sed simplice Conchá, utroque 
latere se colligente. Rostro tamen aliquo, utut brevi et repando, Purpura Testam 
gaudere, ex Effigie, suis in locis datà, patet affatim. Ast impossibile esse, ut illo 
Conchylia alia perforet, postmodüm in Annotationis 12. S. 13. ostendimus. 2. In 
Bivalvibus Rostrum dicitur quoque Eminentia oblonga Testze alterutrius, quà alteri, 

(sociae suae) committitur, eique incurvatim superincumbit; e. g. in Conchis Anomiis 
Columnae de Purp. cap. 12. $. 5: Omnes peculiari notá sunt praeditae, quod Cervice 
prominente Rostratá pertusá oriuntur, quà Turbinatorum more Aquam haurire et 
exspuere possunt. Iconemque hanc Autor addit: 


3. Rostra in iisdem Bivalvibus dicuntur praetereà acutae Cuspides aut Mucrones, 
quibus Limbus Concha Exoticae exasperatur, descriptus à Columná de Purp. cap. 
17. S. 1. 

Rugae: Eminentiae Testaceorum in oblongum productae, latiores, et velut Unde, 
aut strictiores; profundiores, aut superficiales; oblique, aut rectà ductae; densiüs 
compacta, aut laxiüs à se distantes; molliores (in Carne quorundam) aut durae 
praesertim, in Testis multis conspicua, e. g. Chamarum, Pectinum, Cochlearum, 
Turbinum quorundam, nostra Purpurae, ac similium. Ita enim Column. c. 10. 8. 4. 
de Cochleà Mariná Exoticáà: Rugis obliqué profundioribus, ut quodammodo aspera 
sit tangenti. Et cap. 2. 8$. 3. de Conchà IIoAuAenxovtiyy^óyuo: Obliquis densioribus 
Rugis exasperata. Et cap. 12. 8$. 3. de Conchá Anomiáà Rariore: Concha parva est, — 
obliqué parum additamentis Rugosa, sed non ob id aspera, sed laevis. Icon inferiüs 
relata exstat sub Voce Vertex. 


23.17 S. 


Saliva Purpurae: vid. Annotat. 12. S. 20. 


Sanguis: Proprié satis de Humore Vitali Testaceorum purpureo, praesertim 
Purpuree, dicitur. Column. de Purp. cap. 1. S. 23. et 37. ex Martiali: 

Sanguine de nostro tinctas, ingrate, lacernas Induis. — — Dicitur etiam Purpurae 
Flos, Humor, Sanies, Lacryma: et confer Tit: Ostrum. 


Sanies: i. e. Sanguis vel Succus tingens Purpurarum. Column. c. 1. $. 36: A 
nemine veró hucusque (conspicitur depicta Purpura) interno Animali observato; 
nedum Purpuream Saniem fundente. 


Semen, Seminale Principium Purpurarum, et aliorum Testaceorum. Vid. Anno- 
tat. 11. S. 16. seq. 


Sinus: Arcuata, et velut lunata Testae Concavitas. Col. de Purp. c. 18. 8. 1; de 
Conchà Natatili Netritode: Caret illo Lunato Sinu circa Columellae summum, quo 
Lingua exseri possit, ut in Congeneribus. 


Spirae: vid. Volutae. 


Spondylus: Ita Carnem Testaceorum Graecis dici, ait Jonstonus, de Aquatil. 
Exsang. pag. 36. b. 


Spuma: Humor viscidus, in Bullas dilatatus. Column. de Purp. c. 2. 8. 3: Co- 
piosum extuberantem satis, atque veluti cartilagineam spumam vitream fundebant 
omnes (Cochleae lánthinae) non secus, ac Aquá, diluto Sapone multo, et concusá, 
atque paleze vel alterius rei exiguá fistulà intinctá, et inflatà, paulatim evenit, ut 
puerorummos est Neapoli, etc. 


Stomachus: confer Ventriculus. 


Striae: Eminentize strictae, sed in longum rectà aut obliqué, (per Convexum 
Testarum praesertim) ductae. Confer, Rhabdus. Deque illis fusius pauló actum in 
Annotat. 10. est. Sunt videlicet magnae, aut parvae: eminentes, (dictae Exochae) aut 
compressiores. Et Eminentes quidem vel solidae, vel fistulosae, in Conchá Exoticá. 
Column. de Purp. cap. 17. S. 1. Vel latiores, aut strictiores: Laeves, aut Asperae: 
Column. de Purp. c. 1. S. 28. Ab his dependent tuberosae, atque parum muricatae 
Striae, Testam per longum exasperantes. Juxta longitudinem Testarum dispositae, ut 
jam dictum, vel transversim excurrentes, ut in Lepade parvà, Myrti Morbus dictá, 
et depictà apud Column. c. 6. S. 2. hác figurá: 


P x^ 


laxius disposiiae, aut densiüs, ut in Conchà IIoAuAenxovCyyAOuco Col. c. 11. 8. 3: 
Externé admodüm densé Striata. (Testa.) 


Striges: Interstitia forsan depressiora ac plana Striarum eminentium, in Conchá 
alterà Anomià Striatà Column. de Purp. c. 15. S. 1: Senis Striis, totidemque Strigibus 
in singulis lobis, quibus margines denticulatae fiunt. |con est talis, ibi exstans: 


141 


Certé non tam Strias duplicatas et fistulosas, quàm ab his distinctum quid esse, 
patet tum ex adducto loco Autoris; tum ex Ejusdem etiam hoc, de Conchá Exoticá, 
cap. 17. S. 1: Huic laeves et latiores (Striae) duplo feré sunt Strigibus. E contrario 
Wormius lib. 3. Mus. c. 7. p. 253. Striges habet pro Canaliculis, de Conchá Echinatà 
vel Aculeatà sic scribens: Notandum, quod aculei sint im Exochis tantüm, non veró 
in Canaliculis, (quas Striges quoque et Strigiles quidam vocant) siti. 


Strigiles: idem quod Canaliculi, juxta Wormium jamjam adductum; quod Striae 
veró, juxta Vitruvium. 


Succus: Humor Testaceorum, triplicter se habens. Vel enim 1. intelligitur Succus 
inter concavum Testae, et Convexum carnis natans, plerorumque Salsus; qui parum 
aliud, quàm mistura quaedam Aquae marinae haustae, cum Succo salivali proprio 
Carnis, transsudatione eó delato. Vel 2. Succus ipse jam dictus, Carni immersus, 
dulcis, et albescens utplurimüm, si exprimatur, aut animal vulneretur. Quamvis 
Coloratum in Cochleà lánthinà observarit Columna, sic scribens, de Purp. cap. 2. 
8. 4: Et paxillo vel acu sauciatà Animalis Cervice, tres aut quatuor guttae ex Testá 
decidunt; et quicquid tangunt, inficiunt purpureo caeruleo colore admodüm hilari, 
ut nihil suprà commendari possit. Vel 3. Succus Coloratus Carnis Testaceorum 
quorundam, maximé Purpura, in Vená peculiari collectus; sicut et Cochleze modó- 
dictae lánthinae, de quà proin ibidem: Copiosum, inquit, sponte evomunt Concha 
istae Succum purpureum Violaceum, ut se ipsas inficiant, et colligentium Manus. De 
Succo Purpura homonymo, vide Annotationem 12. 8. 20. ad Column. Qui Succus, 
alias etiam dicitur Flos: et sic confer in hoc Dictionario superiüs, Titulum Flos. 


Sulcus: Incisura simplex profundior, per medium (e. g. Concha cujusdam 
lapideae Ferrugineae) laxà sui diductione excurrens. 


Sutura: Inscriptio, aut Linea profundior Testae, ipsam apparenter magis, quàm 
veré in partes, aut duas Testas secans. Wormius lib. 3. Mus. cap. 7. pag. 254: 
Chamee genus rarum, quod ad Peloridas referendum videtur. — Oblongam, et intüs 
lzevem testam habet, in duas quasi Partes sectam, junctamque per Lineam simplicem 
dentatam, instar Suturae: quae Sutura tamen exteriore parte non apparet. 

23.18 T. 


Testa: Durior pars Testaceorum, vel óoxgoxooéguov, per quam, forinsecus ipsis 
obnatam à Natitilibus teliquis, crustà, pelle, membranuláve vestitis, distinguuntur: 
inserviens ipsis tam habitaculi, quàm munimenti loco. Et peculiariter de Purpura 
Testá, hujusque partibus fusé est actum suprà, Annotat. 9. totà. Cui adde verba 
Autoris haec, ex Praefatione: Neminem ipsa Testis inhabitantia Animalia (Purpuram 
exhibentia) considerasse, mirum sané videri potest. Et mox: Exponere híc voluimus 
Purpuram, Testas simul, ipsaque Animalia in Physicam Contemplationem adducentes. 
Et in ipsius Tractatüs Cap. 1. S. 7: Testae, Graecé óoxpea, ex óoxéov, quod est Os, 
quia Ossium sit duritie Marina Concha. Jam veró de voce Ostri, Ostracei, etc. ex 
professo actum vide Annot. 3. et de Voce Conchylii, Annotat. 4. 


Testulae Testarum: de his in Annotatione 10. S. 7 et seq; pertractatum est. 


Trachádlum: Graecé Toóéyrov. Muricum vel acutorum processuum in Testis 
summitates. Deque Voce hác pluribus actum est in Annotationis 9. S. 14. 


Tubera, Tubercula, Tuberositates: Eminentiae subrotunda, breves in Testis, Colli- 
culorum instar, obtuso modo elata. Column. de Purp. c. 1. S. 27: Illorum (Muricum) 
vice brevioribus et crassioribus horret tuberculis. Et cap. 5. S. 1. de Buccino Exotico 
parvo: Tuberculis nigro-flaventibus, et Lineis elatis candida Testa exornatur. 


Tubulus: Canalis, Productio stricta et corcava Testae, ab ejus praecipue orificio 
emergens. Column. de Purp. c. 1. $. 28: Brevi admodüm Tubulo vel Canali, oris pars 
superior definitur. Usus in aliquibus; Concedere Lingua transitum, ut se proserat 
forás. Column. ibidem: Quae anteá Tubuli sive Canales, ex quà Linguae ad usum 
proferebatur, fuére. 


Turbo: Accipitur haec vox in modum vel Totius, vel Partis. Priori modo denotat 
Univalvium species, ex Columellà intüs, tanquam axe, firmatam gerentes Volutam, 
vel spiram, ex amplo orificio in tenuem apicem, breviüs longiusvé tortam: deque 
Turbinatorum istiusmodi charactere distinctivo aliquid dictum est in Annotat. 
4. &. 5. Posteriori modo denotat spirales istas Volutae revolutiones, abstractim à 
Columellà suá interiore spectatas; h. e. illam Testae Partem, quae foris praesertim 
conspicua, ex amplà sui concameratione ventriositateque paulatim desinit, usque 
dum in centrum exile terminetur. Confer etiam Tit: Voluta, Orbis, Spira. 


23.19 V. 


Valvae: Testee Testaceorum. Specialiter illa, quarum non una aliqua sufficit, ad 
Animalculi partes, intüs absconditas, protegendas; sed dua plerumquae, aut plures 
sibi conjunguntur. Unde Testacea ad summum in Univalvia, Bivalvia, et Plurivalvia, 
superiüs in Tabulas distributa sunt. Column. de Purp. c. 15. 8. 1. de Conchà Anomià 
Striatà (quae bivalvis est) loquens: Cujus obesa Valva minor est, atquae tribus simul 
junctis Testis constructa videtur. Et cap. 17. S. 2: Ut clausa testa se tangat cum alterius 
Valvae cervice. 


Vena Purpura: de hàc vide Annotat. 12. S. 19. 

Venter: 1. Pars Carnosa Testaceorum substantiae concava, alimentis recipiendis 
inserviens, circa Meconium vel Papaver sita, in Turbinatis, et utcunque respondens 
Avium Ingluviei. 2. Teste pars amplior, concava, et velut formicata, distincta in 
Turbinatis à Turbine eorum strictiore, vel angustiore Collectione in Spiram. 


A Ventre Ventriosus, vel Ventricosus. Column. de Purp. c. 1. S. 27: Quod non sit 
ita ventricosa. Et S. 32: Ut ventriosiores efficiantur, non longiores. Et 8. 33: Maculis, 
in interná ventriosá parte. 


Ventriculus, à Ventre jam-dicto parum discrepat: inque Turbinatis Ori conti- 
nuó jungitur, magnitudine discrepans; in plerisque tamen exiguus. De Ventriculo 
Purpurarum etiam actum vide Annotat. 12. S. 17. 


Verrucae:: Eminentiae Orbiculares, breves, obtusae, aut Tubercula, (de quibus 
etiam in praecedentibus actum, sub Lit. T.) muricibus vel aculeis mediocribus 
breviora, Testam forinsecüs inaequalem reddentia, e. g. in Purpurà, apud Column. 
cap. 1. 8. 27. ut et in Buccino parvo Exotico, (cap. 5. 8. 1.) cujus Iconem, huic 
Dictionario illatam, vide sub titulo: Linea. 


Vertex: Retorta aliquorsum subrotunda et strictior Testae pars. In specie veró 1. 
Cardinis acutior Eminentia in Testis bivalvibus, quà parte colligantur, aut mutuó 
sibi committuntur. Unde Concha Anomia, Vertice Rostrato, describitur ac depingitur 
apud Column. de Purp. cap. 12. hác figurà: 


2. Processus corniformis anomalus, in Conchà quàdam Exoticà Ejusdem, cap. 
19. 8. 2. 3. Iconque ibi habetur talis: 

Villi: Languo muscosa, Testis aliquibus adnascens. Col. de Purp. c. 1. 8$. 30: Non 
paucas habuimus Testas, villosas omnes. Confer Tit. Fibrae. 

Vinculum Nerveum: vide Nervus. 

Umbilicus: 1. Latior Columella pars, in Turbinatis, pone quam eorundem 
Orificium incipit, suáque tortuo sitate spirali, in Testae intimiora se abdens, et 
ipsa latior Columella basis; quale quid imprimis conspicuum est in Testà Turbinis 
Exotici, apud Columnam, qui cap. 3. proin Umbilicatum nominat, datà hàc figurà: 


nec non in Cochleà Terrestri turbinatà et Striatà Ejusdem, de quà cap. 9. 8. 1. 
sic scribit: Umbilicum feré relinquens in Centro, et eodem Orbium Ordine striantur 
Orbes, etc. Figura est talis: 

2. Centrum, etiam concameratum, vel medium Testae Lepadum, quoad conca- 
vam earum superficiem spectatarum. Vide Column. de Purp. cap. 6. S. 1. 


Unda: Rugarum Testa structura minüs stricta, aut acutangusa; sed amplior 
potiüs, et in rotundum oblonge elata; qualis est Concha Anomia rarior Columnae 
de Purp. c. 12. cujus Icon pauló anté adducta híc est, sub voce Vertex. Item Concha 
Anomia 4. margine Undosa ab /pso dicta, cap. 14. 


Unio: vide Tit. Margarita. 


Volumina: idem quod Volutae (de quibus mox) vel Turbinum Curvature, in 
Spiram redeuntes. Column. de Purp. c. 3. $. 3: Quinque Voluminibus (Turbo Exoticus) 
inter quae veluti Linbus apparet. 


Volutae: à Volvendo, vel revolutione spirali dictae, Volumina aliàs, Orbes, Cir- 
cuitiones, aut Helices Turbinatorum, circa columellam; praecipua, et distinctiva 
illorum pars, aut character universalis; in aliis simplex, in aliis duplex, triplex, 
etc. Simplicis enim exemplum Autor noster, de Purp. c. 10. 8. 2. nobis suppeditat, 
scribens de Cochleà mariná Exoticà: Differt etiam, quia unicá tantüm Volutá sive 
Circuitione definitur, illàque vix conspicuá. De duplici haec notat, cap. 18. 8. 5. circa 
Concham quandam Natatilem rariorem: Volutas duas, quibus Testa contorquetur. 
Ac de triplici, c. 2. S. 4: Volutis tribus tantüm Constructa est Testa Cochleae lánthinae. 
Indifferenter veró, ex Numero Volutarü an numerus Annorü sit colligendus, vide 
Annot. 11. S. 2. seq. 


23.20 Z. 


Zona: cum Fasciá feré coincidit, de quà superiüs, sub lit. F. Column. de Purp. c. 
18. 8. 5. de Conchá Natatili Neritode: Zonis distinguitur flavis et cinereis. lconemque 
hanc dat: 

Et hic esto 
DICTIONARII OSTRACOLOGICI 
FINIS. 

